ישיבת מליאה, כנסת 25, פרוטוקול מספר 138, 2024-01-22 00:00

אמיר אוחנה: חברות וחברי הכנסת, אני פותח את ישיבת הכנסת

אמיר אוחנה:  היום יום שני י"ב בשבט התשפ"ד, 22 בינואר 2024

אמיר אוחנה:       הודעה למזכיר הכנסת, בבקשה

דן מרזוק: ברשות יושב-ראש הכנסת, הינני מתכבד להודיעכם, כי הונחו היום על שולחן הכנסת –     לדיון מוקדם – החל בהצעת חוק פ/4207/25 וכלה בהצעת חוק פ/4232/25: הצעת חוק סדר הדין הפלילי (סמכויות אכיפה – מעצרים) (תיקון מס' 23 – הוראת שעה) (החמרת תנאי שחרור בערובה של חשוד בעבירות חמורות), התשפ"ד–2024, מאת חבר הכנסת אליהו רביבו; הצעת חוק הביטוח הלאומי (תיקון – עבודה מועדפת ביישובי עוטף הגבול הדרומי והצפוני) (הוראת שעה), התשפ"ד–2024, מאת חבר הכנסת מיכאל מרדכי ביטון; הצעת חוק תרומת זרע, התשפ"ד–2024, מאת חבר הכנסת יוראי להב הרצנו; הצעת חוק מס קנייה (טובין ושירותים) (תיקון – שיעור המס על רכב חשמלי), התשפ"ד–2024, מאת חבר הכנסת ינון אזולאי; הצעת חוק מס קנייה (טובין ושירותים) (תיקון – שיעור המס על רכב חשמלי), התשפ"ד–2024, מאת חבר הכנסת אחמד טיבי; הצעת חוק הממשלה (תיקון – ביצוע בדיקת פוליגרף לחברי ועדת השרים לענייני ביטחון לאומי), התשפ"ד–2024, מאת חבר הכנסת דן אילוז; הצעת חוק הבחירות לכנסת (תיקון – הצבעה בקלפיות של בעלי מוגבלויות), התשפ"ד–2024, מאת חברת הכנסת מרב מיכאלי; הצעת חוק הודעה מוקדמת לפיטורים ולהתפטרות (תיקון – עובד שהורשע או נאשם בעבירה של גילוי הזדהות עם ארגון טרור והסתה לטרור), התשפ"ד–2024, מאת חבר הכנסת יונתן מישרקי; הצעת חוק הכרה בחטוף כנכה או כחלל צה"ל (תיקוני חקיקה), התשפ"ד–2024, מאת חברי הכנסת רון כץ ואופיר כץ; הצעת חוק ההסדרים במשק המדינה (תיקוני חקיקה להשגת יעדי התקציב) (תיקון – הנחה בארנונה לנכים), התשפ"ד–2024, מאת חבר הכנסת אברהם בצלאל; הצעת חוק הפרשנות (תיקון – הגדרת הפליה על רקע נטייה מינית או זהות מגדרית), התשפ"ד–2024, מאת חברת הכנסת מרב מיכאלי; הצעת חוק אסדרת שוק הקנביס לצריכה עצמית, התשפ"ד–2024, מאת חבר הכנסת בועז טופורובסקי; הצעת חוק שיווי זכויות האישה (תיקון – ייצוג לנשים בוועדות איתור), התשפ"ד–2024, מאת חברת הכנסת מרב מיכאלי; הצעת חוק זיכרון השואה והגבורה – יד ושם (תיקון – חיזוק הבקרה והפיקוח הפרלמנטרי), התשפ"ד–2024, מאת חברת הכנסת קטי קטרין שטרית; הצעת חוק שוויון ההזדמנויות בעבודה (תיקון – איסור הפליה בשל דרישות כשרות),  התשפ"ד–2024, מאת חברת הכנסת מרב מיכאלי; הצעת חוק לימוד חובה (תיקון – משקל ילקוט תקין לתלמידים), התשפ"ד–2024, מאת חבר הכנסת אחמד טיבי; הצעת חוק תרומת ביציות (תיקון – תרומת ביציות בין בנות זוג), התשפ"ד–2024, מאת חברי הכנסת יוראי להב הרצנו, יסמין פרידמן, סימון דוידסון, מטי צרפתי הרכבי, דבי ביטון, רון כץ, מאיר כהן, מירב בן ארי, נאור שירי, יואב סגלוביץ' ושלי טל מירון; הצעת חוק איסור סיום התקשרות עם משתתף חופשי המשרת במילואים, התשפ"ד–2024, מאת חבר הכנסת ששון ששי גואטה; הצעת חוק החיילים המשוחררים (החזרה לעבודה) (תיקון – צבירת חופשה למשרתים במילואים), התשפ"ד–2024, מאת חבר הכנסת ששון ששי גואטה; הצעת חוק הסכמים לנשיאת עוברים (אישור הסכם ומעמד היילוד) (תיקון – הבאת ביציות מופרות מחוץ לישראל), התשפ"ד–2024, מאת חברי הכנסת יוראי להב הרצנו, יסמין פרידמן, סימון דוידסון, מטי צרפתי הרכבי, דבי ביטון, רון כץ, מאיר כהן, מירב בן ארי, נאור שירי, יואב סגלוביץ' ושלי טל מירון; הצעת חוק החקלאות, התשפ"ד–2024, מאת חברי הכנסת יסמין פרידמן, מיכאל מרדכי ביטון, רון כץ ויוראי להב הרצנו; הצעת חוק החיילים המשוחררים (החזרה לעבודה) (תיקון – הארכת תקופת ההגנה מפיטורים למשרתי מילואים), התשפ"ד–2024, מאת חבר הכנסת ששון ששי גואטה; הצעת חוק הנכים (תגמולים ושיקום) (תיקון – פצועים בשירות סדיר), התשפ"ד–2024, מאת חברי הכנסת אברהם בצלאל, מיכל מרים וולדיגר, נעמה לזימי, ינון אזולאי, אוהד טל, טלי גוטליב, אופיר כץ, ששון ששי גואטה, יצחק פינדרוס, רון כץ, דן אילוז, אושר שקלים, מיכאל מרדכי ביטון ומתן כהנא; הצעת חוק הביטוח הלאומי (תיקון – שיפוי המעסיק על הפרשות פנסיוניות בעד עובדו המשרת במילואים בנסיבות חירום) (הוראת שעה – חרבות ברזל), התשפ"ד–2024, מאת חברי הכנסת ולדימיר בליאק, יאיר לפיד, מאיר כהן, קארין אלהרר, מירב כהן, אלעזר שטרן, מיקי לוי, מירב בן ארי, רם בן ברק, יואב סגלוביץ', בועז טופורובסקי, מיכל שיר סגמן, עידן רול, יוראי להב הרצנו, רון כץ, מטי צרפתי הרכבי, טטיאנה מזרסקי, יסמין פרידמן, דבי ביטון, משה טור פז, סימון דוידסון, נאור שירי, שלי טל מירון וירון לוי; הצעת חוק משפחות חיילים שנספו במערכה (תגמולים ושיקום) (תיקון – זכויות הסתגלות לאחים שכולים), התשפ"ד–2024, מאת חברי הכנסת מיכל שיר סגמן, יאיר לפיד, אליהו רביבו, ינון אזולאי, משה גפני, אביגדור ליברמן, מרב מיכאלי, צביקה פוגל, מיכאל מרדכי ביטון, מיכל מרים וולדיגר, מאיר כהן, קארין אלהרר, מירב כהן, מירב בן ארי, רם בן ברק, יואב סגלוביץ', בועז טופורובסקי, עידן רול, יוראי להב הרצנו, ולדימיר בליאק, רון כץ, מטי צרפתי הרכבי, טטיאנה מזרסקי, יסמין פרידמן, דבי ביטון, משה טור פז, סימון דוידסון, נאור שירי, שלי טל מירון, ירון לוי, נעמה לזימי, בועז ביסמוט, אלי דלל, אברהם בצלאל, יצחק פינדרוס, דוד ביטן, אליהו ברוכי, משה פסל, חוה אתי עטייה, ארז מלול, יוליה מלינובסקי, חמד עמאר, אפרת רייטן מרום, יצחק קרויזר, סימון מושיאשוילי, עודד פורר, יבגני סובה, אלון שוסטר, לימור סון הר מלך, אלמוג כהן, מתן כהנא, משה רוט, יונתן מישרקי, יוסף טייב, שרון ניר, קטי קטרין שטרית, אושר שקלים, גלעד קריב, גלית דיסטל אטבריאן, חנוך דב מלביצקי ומשה סעדה; הצעת חוק הביטוח הלאומי (תיקון – מענק חד-פעמי לנפגעים ממתקפת הטרור שהביאה למלחמת חרבות ברזל), התשפ"ד–2024, מאת חברי הכנסת קארין אלהרר, יצחק קרויזר, יואב סגלוביץ', גלית דיסטל אטבריאן, גלעד קריב, דבי ביטון, נעמה לזימי, קטי קטרין שטרית ואלון שוסטר; הצעת חוק הביטוח הלאומי (תיקון – שלילת קצבאות בעד ילד הנמצא במאסר בשל עבירת טרור), התשפ"ד–2024, מאת חבר הכנסת אריאל קלנר

דן מרזוק:       עוד הונחו על שולחן הכנסת, לקריאה ראשונה, מטעם הממשלה: הצעת חוק לתיקון ולהארכת תוקפן של תקנות שעת חירום (חרבות ברזל) (הארכת מעצר לחשוד בעבירת ביטחון), התשפ"ד–2024; הצעת חוק לשכת עורכי הדין (תיקון מס' 42) (שמירת חומר ארכיוני בידי עורך דין), התשפ"ד–2024

דן מרזוק:      כמו כן הונחה על שולחן הכנסת, לקריאה ראשונה, מטעם הכנסת: הצעת חוק סדר הדין הפלילי (סמכויות אכיפה – מעצרים) (תיקון מס' 23 – הוראת שעה) (החמרת תנאי שחרור בערובה של חשוד בעבירות חמורות), התשפ"ד–2024' של חבר הכנסת אליהו רביבו

דן מרזוק:      נוסף על כך הונחו על שולחן הכנסת מסקנות ועדת העבודה והרווחה בעקבות דיון מהיר בהצעתם של חברי הכנסת ארז מלול, יאסר חוג'יראת, אפרת רייטן מרום, ששון ששי גואטה, סימון דוידסון ויוסף עטאונה בנושא: עצירת התוכניות לעידוד תעסוקת ישראלים בענפי הבנייה והחקלאות המצויים במשבר

דן מרזוק:  תודה

אמיר אוחנה: תודה רבה למזכיר הכנסת

אמיר אוחנה: הנושא הראשון שעל סדר-היום הוא הצעה להביע אי-אמון בממשלה מטעם סיעת העבודה

אמיר אוחנה:  אני מזמין את חברת הכנסת אפרת רייטן מרום לנמק את ההצעה

אמיר אוחנה:  בבקשה

אמיר אוחנה:      השרה גולן איתנו? תכניסו, פה

אמיר אוחנה:  בסדר

אמיר אוחנה:  בבקשה, גברתי, עד עשר דקות לרשותך

אפרת רייטן: תודה רבה, אדוני יושב-ראש הכנסת

אפרת רייטן:  כנסת נכבדה, מי השר המשיב? אגב, לפי - - -     

אמיר אוחנה: השרה גולן, לדעתי

אמיר אוחנה:  נכון?     

אפרת רייטן: כן?     

אמיר אוחנה: או השר אמסלם או השרה גולן, אחד משניהם

אפרת רייטן: אוקיי, אז יושב-ראש הכנסת, בצדק ובחמלה, הנחת והצבת את כל התמונות של החטופים ממש אל מול עינינו, של כל חברי הכנסת והשרים, של כל הנואמים, כדי שהמראות האלה יהיו לנגד עינינו 24 שעות

אפרת רייטן:  אבל למעט חבר הכנסת אלי דלל, שהגיע, אדוני, וכמה חברי כנסת מהעבודה, חד"ש, יש עתיד - -     

אחמד טיבי: תע"ל

אפרת רייטן: תע"ל, שלום

אפרת רייטן:  - - אני לא רואה אף חבר כנסת שמוכן להביט ולהישיר מבט על אי-אמון שמדובר על השבת חטופים

אפרת רייטן:  זה אי-אמון שמדובר בו אך ורק על כישלון השבת החטופים

אפרת רייטן:  זה אולי אומר דורשני

אפרת רייטן:       לתומי חשבתי שהמראות שקורים פה בכנסת והאנשים שאנחנו פוגשים פה מדי יום, מספרים את הסיפור כולו

אפרת רייטן:  שני ילדים מתוך סיפורי הזוועה האלה, שני אחים, נמצאים עכשיו בעזה, האחים דולב וארבל יהוד

אפרת רייטן:  הם נחטפו בשבת השחורה מקיבוץ ניר עוז

אפרת רייטן:  איתם נחטפו גם בן הזוג של ארבל, אריאל, ואחיו דוד

אפרת רייטן:  סיגל, אשתו של דולב, שרדה בטבח אחרי שעות ארוכות בממ"ד בלי מים, כשמחבלים נמצאים בביתה, ושלושת ילדיה הקטנים, רז בת השבע, יותם בן השש ורון בת השלוש וחצי, צמודים אליה, מבועתים מרעש היריות, והיא עם בטן של חודש תשיעי

אפרת רייטן:       אדוני היושב-ראש, אתה יכול לברך את סיגל על לידת בתה הרביעית, דור, שנולדה שבוע אחרי 7 באוקטובר הנורא

אפרת רייטן:  תקשיבו להם, תסתכלו בפנים שלהם ותרגישו מה זה כאב ופחד

אפרת רייטן:  זה מה שנדרש ממי שמתיימר להיות מנהיג העם

אפרת רייטן:  זה קל מאוד להתרחק מהרגש, לנהל את הזוועה הזאת מרחוק, בארשת מקצועית ותוך מעטה קלוקל של אחריות כוללת

אפרת רייטן:  אבל איפה הייתה כל האחריות הלאומית הזאת בכל 16 השנים, כשאותם חטופים עצמם ובני משפחותיהם התריעו כל כך הרבה זמן? הם אלה שנטבחו באכזריות

אפרת רייטן:  רובם תושבי ההתיישבות הציונית בנגב המערבי, שהיא חגורת הביטחון האזרחית של המדינה

אפרת רייטן:  הם אלה שהתריעו, למרבה הזוועה, זעקו לעזרה, התחננו לראש ממשלת ישראל: הכניעו את החמאס

אפרת רייטן:  להם אתם מטיפים עכשיו שצריך למוטט את שלטון החמאס? אותם אתם צריכים לשכנע שמזוודות הכסף והמדיניות של עצימת עיניים סופה אסון לאזרחי מדינת ישראל? הם ידעו, הם התריעו, והם הופקרו כל השנים

אפרת רייטן:  וכעת, המדיניות היא המשך הפקרה? גם שילמו בחייהם, גם חיים כעת בגיהינום, וגם אתם מבקרים אותם כרגע על המאבק המוצדק שלהם להציל את חייהם של בני משפחותיהם

אפרת רייטן:      108 ימים חלפו מאז נחטפו 136 אזרחים וחיילים משטח ישראל הריבונית

אפרת רייטן:  מאז עסקת החטופים חלפו 52 ימים

אפרת רייטן:  במשך ימי החושך האלה פורסם כי סהר ברוך, זיכרונו לברכה, שנחטף מקיבוץ בארי, רק בן 25, נרצח על ידי החמאס תוך כדי ניסיון חילוץ

אפרת רייטן:  רק לפני שבוע נתבשרנו בכאב על הירצחם של איתי סבירסקי ויוסי שרעבי, זיכרונם לברכה

אפרת רייטן:  מאז פורסמו סרטוני זוועה של חטופים וחטופות, חיים ומתים, של בנותינו הצעירות, מוכות, אזוקות, מפוחדות

אפרת רייטן:  מאז פורסמו עדויות של השבים – התעללויות מיניות, פיזיות, בחטופים

אפרת רייטן:  מאז גם החל מאבק מתוזמר וחסר לב וחמלה במשפחות החטופים

אפרת רייטן:  זה נוח לא לראות את הפנים; זה נוח לא לשמוע את הבכי, לא להכיר את האנשים באופן אישי, לא להיקשר רגשית, להישאר מנותק

אפרת רייטן:  אבל אנחנו מדברים בבני אדם שהם בשר מבשרה של האומה, הקהילה והחברה הישראלית

אפרת רייטן:  ואי-אפשר להישאר אדישים מול פניו של כפיר ביבס ואריאל, שבלעה אותם האדמה, מול אלי שתיוי, ששובת רעב מול מעון ראש הממשלה, בתקווה לקבל יחס ותשובות איפה נמצא עידן בנו

אפרת רייטן:       באמת צריך להסביר למה אין לנו אמון? תקשיבו לראומה קדם, שבתה תמר ובעלה ג'ון והילדים, התאומות ארבל ושחר בנות חמש וחצי והבן עומר בן שנתיים וחצי, נרצחו בביתם בניר עוז

אפרת רייטן:  ככה היא אומרת: אני מנהלת עם נתניהו שיחה דמיונית; אני אומרת לו: אתה והחמאס הרסתם את מדינת ישראל

אפרת רייטן:  העובדות מדברות בעד עצמן

אפרת רייטן:  לא צריך משפט, אנחנו המשפט – האזרחים שותתי הדם, הפצועים, הפליטים משני חבלי הארץ

אפרת רייטן:  זוהי שואה בארצנו

אפרת רייטן:        עדיין אני צריכה לעמוד כאן ולהסביר למה אין לנו אמון? יש טיעון רציונלי אחד שמסביר למה הממשלה הזו לא צריכה לסיים את דרכה ההיסטורית עכשיו? האסון הגדול ביותר שאירע לעם היהודי מאז השואה: טבח, עינויים, אונס, חטיפה

אפרת רייטן:  חובתה הבסיסית של מדינה כלפי אזרחיה היא לשמור על חייהם וביטחונם

אפרת רייטן:  אין ולא יכול להיות אמון בממשלה שנכשלה כישלון כל כך חרוץ

אפרת רייטן:       אחת ההצדקות לאחר השואה להקמת המדינה הריבונית והעצמאית וחזקה הייתה "לעולם לא עוד", והינה, ה"עוד" קרה גם קרה

אפרת רייטן:  ובמקום הכאה על חטא, הודאה בטעויות ובאחריות, מופנית אצבע מאשימה כלפי מאבק משפחות החטופים ורבבות האזרחים שגם עכשיו יושבים בחוץ באוהלים, מוכי הטראומה, שדורשים: הצל את חטופינו מציפורני המרצחים הארורים בעזה; הצל עכשיו את נשותינו, בנותינו ובנינו, את ההורים ואת הסבים והסבתות שלנו, שעוברים גיהינום מעל ומתחת לפני האדמה וחייהם תלויים בארגון טרור מבחיל ואכזרי

אפרת רייטן:  הצל עכשיו, כי עוד רגע כבר לא יהיה את מי להציל

אפרת רייטן:      במקום זה המדיניות שלכם היא להאשים את המשפחות בהיעדר אחריות? זה היקום – הוא קורס לתוך עצמו

אפרת רייטן:  ממשלת ישראל, אתם לא יכולים להתנער מאחריות

אפרת רייטן:  אתם הכתובת לזעקה מדם ליבנו

אפרת רייטן:  למי אתם רוצים שנזעק לעזרה, לחמאס? לקטאר? למי? המדינה אחראית לאזרחינו

אפרת רייטן:  למי לפנות, לנשיא פוטין? ללכת, לרוץ עכשיו ולהוציא אזרחות נוספת? אתם לא רואים את השבר המוסרי העמוק? אתם לא מבינים את ההשלכות והמשמעויות של ההקרבה של החטופים, ששומטת את הקרקע של ישראל שעליה עמדנו זקופים מאז היווסדה?     ענו בכנות, אם יש לכם אומץ: האם החמצתם ואולי עדיין מחמיצים את ההזדמנות לשחרר את חטופינו? השאלה היא לא אם אתם רוצים להחזיר את החטופים; אני יודעת ומאמינה לכולכם שאתם רוצים להחזיר אותם

אפרת רייטן:  השאלה היא מה אתם עושים כדי להחזיר אותם

אפרת רייטן:  מה ההסבר שלכם לסתירה בין המציאות להצהרות? איך יכול להיות שכל הגורמים כולם אומרים שהמפתח הוא אצל ממשלת ישראל? האם אתם יכולים לומר שהפעילויות של הממשלה עוסקות רק בהצלת חייהם? כי תקשיבו להדלפות, תקשיבו בעצמכם להדלפות שלכם

אפרת רייטן:  כמו מה זה נשמע? מלחמות אגו, הישרדות פוליטית, הדלפות ומריחת זמן

אפרת רייטן:      אני מסתכלת על המשפחות, ואני רואה אותן בשבי

אפרת רייטן:  יש משפחות שמפחדות לצאת בגלוי, הן מפחדות לצאת נגד הממשלה, ויש משפחות שנלחמות מעל כל במה אפשרית בארץ ובעולם; יש משפחות ששובתות רעב, יש מי שצורח עד כלות, ייאוש ותסכול ופחד, כי הם יודעים: לא אומרים לנו את האמת

אפרת רייטן:  אומרים: אל  תתראיינו

אפרת רייטן:  תמחו בשקט

אפרת רייטן:  אל תעלו את המחיר

אפרת רייטן:  יש מחיר לילדים שלך, שלי? יש מחיר לילדים? יו"ר הכנסת, אתה ואני היינו יושבים בשקט 100 ימים?     אחרי 108 ימים של מלחמת עזה הארורה זה האי-אמון הראשון שמוגש בכאב, מכעס, מחרון, בשביל להביט בפנים של הרשות המבצעת, ממשלת "אני אנווט", ממשלת ימין על מלא, ממשלת "אני בעל הבית", ממשלת מר ביטחון - -    

אמיר אוחנה: משפט לסיום, בבקשה

אפרת רייטן: - - ולומר לכם: הפקרתם; לומר לכם: נכשלתם

אפרת רייטן:  הפקרתם

אפרת רייטן:  זהו לא נאום של בכי ונהי, זהו לא נאום של "הפסדנו"

אפרת רייטן:  אזרחי ישראל הם עוצמה – תרשה לי רק לסיים, כי חשוב לי לומר את הפסקה האחרונה, ממש מדם ליבי

אמיר אוחנה: זה בסדר

אפרת רייטן: אזרחי ישראל, שידעו לקום מהזוועה כבר באותו היום וכמו עוף החול להיוולד מחדש – האי-אמון הזה בא לבטא רצון כן ועז לשינוי ותיקון

אפרת רייטן:       דור התקומה היה הדור שייסד וכונן את המדינה, וכעת אנחנו עם דור 2023, הוא דור הנכדים והנינים של דור התקומה

אפרת רייטן:  זה דור מרגש ואדיר, שקם מן האפר כבר באותו היום מתוך שליחות, מוסר ועוצמה

אפרת רייטן:  לדור הזה מגיעה הנהגה אחרת – ערכית, אמיצה, ישירה ואחראית

אפרת רייטן:  זה לא הממשלה הזו

אפרת רייטן:  אין לנו אמון בה

אפרת רייטן:  "השם עֹז לעמו יתן, השם יברך את עמו בשלום"

אפרת רייטן:  תודה רבה, אדוני

אמיר אוחנה: תודה רבה

אמיר אוחנה:  תשיב על ההצעה, בשם הממשלה, השרה מאי גולן

אמיר אוחנה:  בבקשה

מאי גולן: אני רק אומר במשפט לחלק ממשפחות החטופים שאני רואה שעומדות למעלה: אנחנו כואבים את כאבכם מאוד, ואנחנו פועלים ללא הרף כדי להחזיר את היקרים שלכם, שהם גם היקרים שלנו

מאי גולן:      אומר בקצרה שהממשלה, כממשלה, אחראית

מאי גולן:  אנו לא משתפים פעולה עם פוליטיקה קטנה ולא עם שום סוג של פוליטיקה כזאת או אחרת בזמן מלחמה על זכות הקיום והביטחון של אזרחי מדינת ישראל

גלעד קריב: ממשלת פופקורן

מאי גולן: זו בחירה שלכם לעסוק בזה בזמן שאנחנו מאבדים את טובי בנינו ובנותינו

מאי גולן:  אנחנו כממשלה אחראית לא נשתף עם זה פעולה בזמן מלחמה

מאי גולן:  תודה

נעמה לזימי: - - - עושה סיבוב

נעמה לזימי:  תרופות לחטופים - - -     

אמיר אוחנה: תודה רבה לגברתי

אמיר אוחנה:  בהתאם לתקנון הכנסת, נעבור לדיון הסיעתי

אמיר אוחנה:  ראשונת הדוברות – חברת הכנסת שלי טל מירון

גלעד קריב: - - - ממשלה חצופה

גלעד קריב:  ראש ממשלה שמשקר לציבור

אמיר אוחנה: חברי הכנסת, עד כאן

אמיר אוחנה:  תודה

אמיר אוחנה:  חברת הכנסת שלי טל מירון, עד שלוש דקות לרשותך

גלעד קריב: עד כאן – לא עד כאן, רק התחלנו

שלי טל מירון: תודה, אדוני היושב בראש

שלי טל מירון:  אני פה למעלה בשביל האנשים האלה

שלי טל מירון:  היום הוא היום ה-108 למלחמה, ויש לנו 136 חטופות וחטופים בעזה

שלי טל מירון:  במה הממשלה התעסקה בשבועיים האחרונים? היה לנו את סיפור הפופקורן; היו לנו דחיות של ישיבות, ביטולים של ישיבות, מריבות בין לשכות, כספים קואליציוניים, משחק הכיסאות בין שרים, בין תיקים, תקיפות של הרמטכ"ל, שר שלא מבין למה צריך להתעסק בנשים או במעמד האישה, אשת ראש הממשלה שרוצה לפטר את אחד הדוברים המוצלחים, שעושה שירות מעולה למדינת ישראל; השרה אורית סטרוק הגדילה ואמרה ששכר השרים נמוך מדי – עכשיו, באמצע המלחמה

שלי טל מירון:       אני דורשת שהשיח יהיה על החטופים והחטופות

שלי טל מירון:  הממשלה הזאת צריכה לקום כל בוקר ולעסוק בזה מהבוקר ועד הלילה

שלי טל מירון:  אפילו שר בקבינט המצומצם, השר איזנקוט, מספר לנו שאין לו אמון במה שהם אומרים, שהם משקרים לעם, ואני דורשת שהחטופים והחטופות יהיו בראש סדרי העדיפויות של מדינת ישראל

שלי טל מירון:       אי-אפשר לדבר רק על הניצחון בזמן שיש לנו אנשים שנמקים במנהרות ללא אוויר

שלי טל מירון:  אל תקריבו את האנשים שלנו

שלי טל מירון:  אני מצפה מכל חברי הכנסת בבית הזה ומכל השרים בממשלה לדבר על זה מעל כל במה, בכל ריאיון, בכל ישיבה, בכל דבר שהם עושים

שלי טל מירון:  לא יהיה חוזה חדש בין המדינה לאזרחים אם לא נחזיר את החטופים האלה הביתה

שלי טל מירון:       מתוך ה-136 כמעט 30 כבר לא איתנו

שלי טל מירון:  הם יחזרו בארונות

שלי טל מירון:  דמיינו לעצמכם את התמונה הקשה הבאה: מטוסי חיל האוויר מובילים 136 ארונות קבורה עטופים בדגלי ישראל, החטופים שלנו; 136 הלוויות שיתפרסו בכל רחבי המדינה, שבעות שיימשכו ויימשכו

שלי טל מירון:  זו לא תמונת ניצחון

שלי טל מירון:  מחר תתכנס פה השדולה למען נפגעות עבירות אלימות מינית במלחמת חרבות ברזל

שלי טל מירון:  לצערי הרב מאוד, אנחנו שומעים חטופות וחטופים שחזרו מהשבי ומדברים על הפגיעות שנעשות בשבי, על ההתעללות, על העינויים, על האלימות המינית

שלי טל מירון:       אסור לנו לתת להם להישאר שם

שלי טל מירון:  אני לא רוצה לדמיין מצב של חטופות שלנו – סליחה על האמירה הקשה – יולדות בשבי או חוזרות לפה ולא יכולות לסיים את ההיריון

אמיר אוחנה: לסיום, גברתי, כי תם הזמן

שלי טל מירון: מסיימת

שלי טל מירון:       כמו שהבטחתי מעל הבמה הזאת כבר הרבה פעמים, אני מתכוונת להיות הקול שלהן, כי הן לא יכולות לדבר עכשיו

שלי טל מירון:  ואני מבקשת מכל אחד ואחת פה להיות הקול של החטופים שלנו, לדבר אותם ועליהם כל הזמן מעל כל במה, בכל ריאיון, בכל ועדה, בכל דיון

שלי טל מירון:  תודה רבה

אמיר אוחנה: תודה רבה, גברתי

אמיר אוחנה:  חבר הכנסת מנסור עבאס, בבקשה, עד שלוש דקות לרשותך

מנסור עבאס: אדוני היושב-ראש, חבריי חברי הכנסת, משפחות החטופים, אחרי מעל ל-100 ימים הוכח מעל לכל ספק שלא אמצעים צבאיים ואפילו לא הממשלה עצמה הצליחו להחזיר חטוף אחד לחיק משפחתו

מנסור עבאס:  מה שנתן את האפשרות להחזיר חטופים בעסקה הקודמת, אדוני היושב-ראש, זה התקווה שאולי העסקה הזאת תביא להפסקת המלחמה

מנסור עבאס:  לכן הקונספציה הזאת היא שגויה מאוד, והממשלה עדיין אוחזת בקונספציה השגויה הזאת, והמשפחות והחטופים עצמם משלמים את המחיר, מסכנים את חייהם

מנסור עבאס:       ראוי, גם מבחינה מוסרית וערכית וגם כאחריות ממלכתית של ממשלת ישראל, שלא הצליחה לשמור על חייהם של אזרחים רבים ולהגן עליהם, ולא השכילה להבין את מחויבותה כלפי החטופים כולם – ראוי שהממשלה תיגש לטיפול בנושא בקונספציה אחרת לגמרי

מנסור עבאס:  כנראה, אדוני היושב-ראש, שאין ברירה, חייבים להפסיק את המלחמה הזאת, לצאת לדרך מדינית אחרת, אבל קודם כול – לעשות הכול כדי להחזיר את החטופים הביתה

מנסור עבאס:       זאת הפעם הראשונה שאנחנו עומדים בשלושת החודשים האחרונים בהצעת אי-אמון

מנסור עבאס:  האם זה נכון וחכם להעלות את הנושא הזה כהצעת אי-אמון? אני חושב שדווקא הנושא הזה, עם כל המשמעות שלו, הוא נושא שראוי שיהיה בדיון של הצעת אי-אמון, כי ממשלה שלא מצליחה להחזיר את האזרחים החטופים לחיק משפחתם, לא ראוי שתמשיך לכהן יום אחד

מנסור עבאס:       אדוני היושב-ראש, הלוואי שיכולתי להזכיר עכשיו את כל שמותיהם של החטופים, אבל זמין בפניי שלושה חטופים שיש משמעות מסוימת, גם מבחינתי כחבר כנסת ערבי, גם לחברה הערבית, להעלות את שמותיהם עכשיו: חמזה זיאדנה, אביו יוסף זיאדנה ופרחאן אלקאדי – שלושה חטופים מתוך שישה חטופים; שניים חזרו ואחד זכה לרגעים של חופש ונהרג בשוגג עם שני חטופים אחרים

אמיר אוחנה: סאמר טלאלקה

מנסור עבאס: סאמר טלאלקה, כן

מנסור עבאס:       לכן, אדוני היושב-ראש, אני חושב שחשוב מאוד שממשלת ישראל תשנה כיוון ביחס הזה

מנסור עבאס:  העדיפות הראשונה עכשיו היא להחזיר את האזרחים החטופים, וכמובן, אם יש – פועלים זרים

מנסור עבאס:  תודה רבה

אמיר אוחנה: תודה רבה, אדוני

אמיר אוחנה:  חבר הכנסת יוסף עטאונה, בבקשה, עד שלוש דקות לרשותך

יוסף עטאונה: כבוד היושב-ראש, כנסת נכבדה, 108 ימים מאז 7 באוקטובר

יוסף עטאונה:  136 חטופים

יוסף עטאונה:  אני כאיש הנגב רוצה להזכיר שלושה חטופים: יוסף זיאדנה, חמזה זיאדנה ופרחאן אלקאדי

יוסף עטאונה:  שלושתם 108 ימים עם עוד 133 חטופים, שמהיום הראשון אנחנו בחד"ש-תע"ל אמרנו שצריך עסקת חליפין מיידית של כולם תמורת כולם

יוסף עטאונה:  אנחנו גם לא חסכנו בכל ערוץ הידברות כדי להשפיע שתתבצע עסקה

יוסף עטאונה:  מהיום הראשון אמרנו שגם נשים וילדים צריכים לחזור

יוסף עטאונה:       אבל מהרגע הראשון יש מי שדאג שעסקה כזאת לא תתבצע

יוסף עטאונה:  זה ראש הממשלה ביבי נתניהו, שמכר לציבור שרק בדרך צבאית הוא יכול להחזיר חטופים – דבר שהוכח שלא נכון

יוסף עטאונה:  בכוח ובמבצע צבאי הוחזרה רק חטופה אחת

יוסף עטאונה:  התברר גם שרק בעסקה, בדו-שיח, במשא ומתן, אפשר להחזיר

יוסף עטאונה:  את זה אמרנו מהיום הראשון

יוסף עטאונה:  כנראה, בשביל עמדה נכונה, בשביל עמדה מוסרית, בשביל עמדה אנושית, לא צריך להיות לא רמטכ"ל ולא חבר בקבינט המלחמה, כי ראינו גם אחרי 100 ימי מלחמה מה אומר גדי איזנקוט בקבינט המלחמה

יוסף עטאונה:  הוא אומר: "אי-אפשר להחזיר את החטופים בחיים שלא דרך עסקה

יוסף עטאונה:  כל מי שאומר אחרת מוכר לוקשים"

יוסף עטאונה:  זה מראה בצורה ברורה שדרך מלחמה אי-אפשר להחזיר

יוסף עטאונה:       אבל זה מראה, עוד פעם – קיבלנו את התשובה לפני שעה כששר הכישלון הלאומי אמר בצורה ברורה: אם אין מלחמה, אין ממשלה

יוסף עטאונה:  כנראה, טובתו האישית של נתניהו, ההישרדות הפוליטית האישית של נתניהו, קודמת לכל דבר

יוסף עטאונה:  לכן אנחנו קוראים עוד פעם להחזיר את כל החטופים ולבצע עסקת חליפין של כולם תמורת כולם, אתמול ולא היום

יוסף עטאונה:  תודה רבה

אמיר אוחנה: תודה רבה לחבר הכנסת עטאונה

אמיר אוחנה:       אנחנו עוברים להצבעה על ההצעה של סיעת העבודה להביע אי-אמון בממשלה

אמיר אוחנה:  חברי הכנסת, אנא שבו במקומותיכם

אמיר אוחנה:  אני מצביעים כעת

אמיר אוחנה: בעד הצעת העבודה להביע אי-אמון בממשלה – 18 

אמיר אוחנה: נמנעים – אין 

אמיר אוחנה: בעד – 18, אין מתנגדים, אין נמנעים

אמיר אוחנה:  אני קובע כי ההצעה לא קיבלה את הרוב הדרוש ולכן לא התקבלה

אמיר אוחנה: הנושא הבא על סדר-היום – החלטות הממשלה בדבר העברת סמכויות, שינוי בחלוקת התפקידים, העברת שטחי פעולה, ביטול המשרד לקידום מעמד האישה ושינוי שם משרד

אמיר אוחנה:  אני מזמין את השרה מאי גולן

אמיר אוחנה:  את מציגה את הנושא הבא, נכון?      חבר הכנסת אלהואשלה מודיע כי הצביע מהעמדה של חבר הכנסת עופר כסיף בטעות

אמיר אוחנה:  אבל הצבעת פעם אחת

וליד אל-הואשלה: כן, כן

אמיר אוחנה: אז אנחנו נרשום זאת בפרוטוקול

אמיר אוחנה:          השרה מאי גולן מוזמנת להציג את החלטות הממשלה

אמיר אוחנה:  בבקשה, גברתי, עד עשר דקות לרשותך

מאי גולן: אדוני היושב-ראש, כנסת נכבדה, בשם הממשלה אני מודיעה על העברת שטחי פעולה

מאי גולן:  בהתאם לסעיפים 9(א)(11) ו-9(ב) לחוק הממשלה, התשס"א–2001, אני מתכבדת להודיע כי הממשלה החליטה, בהתאם לסעיף 31(ד) לחוק-יסוד: הממשלה, להעביר את שטחי הפעולה על פי הפירוט הזה: מהמשרד לקידום מעמד האישה למשרד לשוויון חברתי, את שטח הפעולה: קידום מעמד האישה, ובכלל זה את האחריות לרשות לקידום מעמד האישה; ממשרד הנגב, הגליל והחוסן הלאומי למשרד לשוויון חברתי, את שטח הפעולה: אגף בכיר אזרחים ותיקים, וכן את הפרויקטים הנוספים בתחום האזרחים הוותיקים שהועברו למשרד הנגב, הגליל והחוסן הלאומי מכוח סעיף 5

מאי גולן: ב

מאי גולן: 1 להחלטת ממשלה 109 מיום 5 בפברואר 2023

מאי גולן:       הודעה שנייה מטעם הממשלה, על העברת סמכויות

מאי גולן:  אני מתכבדת להודיע כי הממשלה החליטה בהתאם לסעיף 31(ב) לחוק-יסוד: הממשלה להעביר סמכויות על פי הפירוט הזה: 1

מאי גולן:  להעביר לשר לשוויון חברתי את הסמכויות הנתונות לשרה לקידום מעמד האישה על פי חוק הרשות לקידום מעמד האישה, התשנ"ח–1998; 2

מאי גולן:  להעביר לשרה לשוויון חברתי את הסמכויות הנתונות לשר הנגב, הגליל והחוסן הלאומי לפי חוק האזרחים הוותיקים, התש"ן–1989

מאי גולן:  בהתאם לסעיף 31(ב) לחוק-יסוד: הממשלה, מבקשת הממשלה את אישורה של הכנסת להחלטות אלה

מאי גולן:      הודעה על שינוי בחלוקת התפקידים בין השרים וביטול המשרד לקידום מעמד האישה והמיזוג שלו עם המשרד לשוויון חברתי

מאי גולן:  אני מתכבדת להודיע כי הממשלה החליטה כדלקמן: א

מאי גולן:  בהתאם לסעיף 31(א) לחוק-יסוד: הממשלה, לשנות את חלוקת התפקידים בין השרים ולמנות את השרה מאי גולן – אנוכי – לתפקיד השרה לשוויון חברתי במקום השר עמיחי שיקלי, אשר ימשיך לכהן כשר התפוצות והמאבק באנטישמיות; ב

מאי גולן:  בהתאם לסעיף 31(ג) לחוק-יסוד: הממשלה, לבטל את המשרד לקידום מעמד האישה ולמזגו כרשות במשרד לשוויון חברתי

גלעד קריב: אחרי שביטלתם את הרשות - - -     

מאי גולן: בהתאם לסעיפים האמורים בחוק-היסוד, מבקשת הממשלה את אישורה של הכנסת להחלטות אלה

גלעד קריב: - - - זו לא פוליטיקה קטנה

גלעד קריב:  השרה, בואי - - -     

מאי גולן: לא מתאים לך, הרב

גלעד קריב: זה לא פוליטיקה קטנה?     

מאי גולן: רב האופוזיציה קריב, לא מתאים לך

גלעד קריב: השרה, רק עכשיו ביטלתם את הרשות

מאי גולן: אדוני היושב-ראש, חבריי חברי הכנסת, הודעה על החלטה אחרונה: שינוי שם המשרד

מאי גולן:  אני מתכבדת מאוד להודיע בזאת שהממשלה החליטה כי מעתה המשרד לשוויון חברתי ייקרא המשרד לשוויון חברתי וקידום מעמד האישה

מאי גולן:  תודה רבה

אחמד טיבי: מה לגבי רשות הבדואים? יש הודעה

מאי גולן: אחרי זה

משה רוט: תודה רבה, גברתי השרה, ומזל טוב על השם החדש

משה רוט:  שיהיה בשעה טובה ובהצלחה בשביל כל עם ישראל

מאי גולן: תודה רבה

אחמד טיבי: חיכיתי שתגידי רשות הבדואים, משרד התפוצות

מאי גולן: חכה, זה עולה - - -     

משה רוט: נעבור לדיון האישי

משה רוט:  חבר הכנסת אלמוג כהן – אינו נוכח; חבר הכנסת אלעזר שטרן – אינו נוכח; חבר הכנסת מיקי לוי – אינו נוכח

משה רוט:  חברת הכנסת טלי גוטליב, בבקשה, גברתי

טלי גוטליב: בשם עם ישראל הנכבד, אני פונה בעניין הזה לרמטכ"ל ולדובר צה"ל

טלי גוטליב:  היום בבוקר נעצרו ישראלים, קצינים ונגדים בצה"ל, בחשד ללקיחת אלפי שקלים של שוחד תמורת אישורי עבודה של פלסטינים מהרשות ומעזה – אישורי עבודה בתוך ישראל

טלי גוטליב:      תהיתי למה כל מיני גורמים נורא מזדרזים לאשר ולקדם עבודה של פלסטינים בשטחי מדינת ישראל אחרי תופת 7 באוקטובר, אז, הינה, גיליתי: אינטרסים כלכליים כספיים עומדים מאחורי הדבר הזה

טלי גוטליב:  חשבתי שדובר צה"ל יוציא הודעה שהוא מגנה בתוקף קצינים ונגדים בצבא שקיבלו שוחד

טלי גוטליב:  שוחד - - -     

גלעד קריב: הם עצרו אותם

טלי גוטליב: רגע, זה לא הצבא

גלעד קריב: זה לא הצבא, זה מצ"ח

טלי גוטליב: קיבלו שוחד

טלי גוטליב:  חשבתי שדובר צה"ל ייתן לזה איזושהי התייחסות, משהו

טלי גוטליב:  במקום זה, דובר צה"ל נתן התייחסות למה שחשוב באמת, וזה לחיילינו הגיבורים המופלאים, חיילי המילואים, שאחרי שלושה חודשים יוצאים משטחי לחימה, ואומרים שאסור לצאת בלי להכניע את האויב, בלי לנצח את האויב

טלי גוטליב:  על זה דובר צה"ל הוציא הודעה מהר מאוד, שהוא מגנה בתוקף את האמירות האלה של חיילינו הלוחמים

טלי גוטליב:      יש לי חדשות בשבילך, אדוני הרמטכ"ל ודובר צה"ל גם יחד: גדוד 71 פנה למח"ט שלו, כרמי, נדמה לי, גיבור מאוד, וביקש ממנו – שככה צה"ל לא נלחם: צה"ל לא זונח שטחי לחימה; צה"ל לא נסוג לפני שהוא מבצע את המשימה שלו

טלי גוטליב:      ואני אומרת כאן את מה שאני אומרת גם לממשלה

טלי גוטליב:  יצאנו מצפון הרצועה

טלי גוטליב:  למה יצאנו מצפון הרצועה – אין לי שמץ של הבנה

טלי גוטליב:  מספרים לנו בוועדת חוץ וביטחון שלא את הכול אנחנו מבינים, כי אנחנו לא לוחמים ולא לוחמות ולא גיבורים ולא גיבורות

טלי גוטליב:  אני, את כל מה שאני יודעת אני יודעת מהחיילים והלוחמים בשטח, שמספרים לי את הדברים, והפלא ופלא, כל מה שהם אומרים נכון

טלי גוטליב:  יצאנו מצפון הרצועה – קיבלנו את הדבר הבא: קיבלנו חמאס שמתחזק, קיבלנו ירי טילים - -      

גלעד קריב: הממשלה שלך

טלי גוטליב: נכון

טלי גוטליב:  - -  קיבלנו ירי טילים - -      

גלעד קריב: מה את רוצה מדובר צה"ל? זה ראש הממשלה שלך

טלי גוטליב: - - קיבלנו ירי טילים על חיילינו

גלעד קריב: זה ראש הממשלה שלך

טלי גוטליב: קיבלנו ירי טילים לכיוון הארץ

טלי גוטליב:  ומה שמדהים הוא שגלעד קריב לא נותן לעובדות לבלבל אותו, אז אני אזכיר לו רק מושכלות יסוד לפני שאני מסיימת את הנאום הקצרצר הזה

טלי גוטליב:  הממשלה פועלת על פי דפ"עות ותכנון מלחמה - -      

גלעד קריב: די, די, די

טלי גוטליב: - - שמעבירה צמרת צה"ל

גלעד קריב: אתם לא אחראים לשום דבר

גלעד קריב:  הממשלה שלך לא אחראית?      

טלי גוטליב: צמרת צה"ל מתווה כאן דרך לחימה והיא לא מקובלת עליי

טלי גוטליב:  הרמטכ"ל לא מסוגל להוציא מהפה שלו - -      

גלעד קריב: די, די - - -     

טלי גוטליב: - - את המילה "כיבוש" או "שליטה בשטחים" - -     

משה רוט: תודה רבה, גברתי

טלי גוטליב: ואני אומרת לרמטכ"ל: אל-ארד, אל-ארד, אל-ארד

גלעד קריב: די, זה ראש הממשלה שלך

גלעד קריב:  מה את רוצה מהרמטכ"ל?     

טלי גוטליב: רק אם נפגע באדמות של האויב - -     

משה רוט: תודה רבה

גלעד קריב: תצביעי אי-אמון בראש הממשלה שלך, שהוא קרקס - -     

טלי גוטליב: - - רק אז נשיג תמונת ניצחון

טלי גוטליב:  רק כיבוש צפון הרצועה יוביל אותנו לניצחון על האויב בעיניים שלו

גלעד קריב: - - ראש ממשלה שהוא מוקיון

משה רוט: תודה רבה

משה רוט:  חבר הכנסת רם בן ברק, בבקשה

גלעד קריב: גם מדברת על דובר צה"ל

משה רוט: סליחה, סליחה

משה רוט:  בבקשה

רם בן ברק:  תודה רבה, אדוני היושב-ראש

רם בן ברק:  יש בעם הזה אנשי חזון, כאלה שבנו את המדינה, כאלה שחתרו להשביח אותה, ששאפו לבצר את ביטחונה ושאפו לשלום: הרצל, בן-גוריון, שהקים אותה, בגין, שהביא את השלום עם מצרים, יצחק רבין, שעשה את השלום עם ירדן, ועוד לא מעט מנהיגים שקמו בבוקר וחשבו מה לעשות ואיך להיטיב עם עם ישראל

רם בן ברק:  ומנגד, יש את משיחי השקר, אותם אנשים שיש להם חזון ואמונה אבל כזאת שמרסקת אותנו ולוקחת אותנו למקומות לא ראויים: חזון מדינת ההלכה, החזון שמוביל סמוטריץ' בחוכמה, ובן גביר בתחכום רוכב על הפחד, פופוליסט רדוד

רם בן ברק:      התוכנית היא ארוכת שנים, כי יש להם זמן

רם בן ברק:  זה מתחיל בלקצץ בתקציב ההשכלה הגבוהה ולהעביר את אותו כסף לחיזוק הזהות היהודית של הציבור החילוני

רם בן ברק:  יש לזה מטרה – זה אמור לשרת את ההפיכה ולהכשיר את לבבות הילדים של היום לקבל את מדינת ההלכה של מחר

רם בן ברק:  יש את העברת הכספים המסיבית למוסדות החינוך שלא מלמדים בהם לימודי ליבה, מאותה הסיבה: תהיה משכיל – אתה עלול לשאול שאלות

רם בן ברק:  זה מצדיק את העברת הכספים למניעת נשירה מהישיבות – חס וחלילה שיתגייסו הנערים העלולים להיחשף לעולם החילוני ולהתחיל לתהות

רם בן ברק:      ובן גביר, הוא בקמפיין "כל הערבים אותו דבר"

רם בן ברק:  לכן ניתן רוח גבית, שלא לומר נעודד את נערי הגבעות לעשות פרובוקציות שיובילו להרג, לשרפה ולהתקוממות שתאלץ אותנו להשתמש באלימות, שתביא לעוד אלימות

רם בן ברק:  לא נאפשר להם לעבוד, נביא אותם לייאוש כזה שיגרור התקוממות שתוביל לכאוס

רם בן ברק:  בערביי ישראל נטפל באותה דרך: נתעמר בהם בכבישים, בכניסה למסגדים, נכפיש אותם, נגרום לאנשים לא לרצות אותם במקומות העבודה

רם בן ברק:  זו השיטה, שיטה שבסוף תוביל למדינה ללא ערבים או ערבים ללא זכויות; תוביל למדינת הלכה

רם בן ברק:      ומי מאפשר את זה? נתניהו

רם בן ברק:  נתניהו מוביל אותנו בפחדיו לסופה של מדינת ישראל

רם בן ברק:  נתניהו וחבורת השפנים רפי היכולת שסובבים אותו מובילים אותנו לחורבן

רם בן ברק:  על זה אין סליחה ואין מחילה ואין ביחד

רם בן ברק:  ביחד יש רק על בסיס ערכים משותפים, ערכים של "ואהבת לרעך כמוך", "מה ששנוא עליך אל תעשה לחברך", ערכים של שוויון, חיה ותן לחיות

רם בן ברק:  את הממשלה הזו צריך לסלק

רם בן ברק:  חייבים בחירות, וכמה שיותר מהר

רם בן ברק:  תודה

משה רוט: תודה רבה

משה רוט:  חבר הכנסת ואליד אלהואשלה, בבקשה, שלוש דקות

וליד אל-הואשלה: מכובדי היושב-ראש, חבריי חברי הכנסת, ממשלת נתניהו לא מפתיעה, וכל יום יש החלטות חדשות וגם יש החלטות שקשורות לחברה הערבית וגם לחברה הבדואית

וליד אל-הואשלה:  לא יודעים מה לעשות עם הבדואים

וליד אל-הואשלה:  כל פעם יש החלטה חדשה

וליד אל-הואשלה:  היום אנחנו עומדים כאן ומעבירים את הרשות של הבדואים למשרד התפוצות

וליד אל-הואשלה:  זה לא חדש מבחינתנו, כי פעם היינו בחקלאות, אחרי זה במשרד לשוויון חברתי, והיום אנחנו בתפוצות

וליד אל-הואשלה:  (אומר דברים בשפה הערבית, להלן תרגומם:)

וליד אל-הואשלה:       יש לנו הרבה יישובים בנגב, יישובים לא מוכרים, כמו מחנות הפליטים

וליד אל-הואשלה:  המדינה הורסת ולא נותנת פתרונות לזוגות הצעירים, לאנשים, לאזרחים

וליד אל-הואשלה:  כלום

וליד אל-הואשלה:  במשך שנים רבות פונים לממשלה, למפלגות שמרכיבות את הקואליציה, ומדברים עם כולם, אבל אין מענה, כאילו אין בדואים בנגב

וליד אל-הואשלה:  מתייחסים רק למגזר אחד, לסקטור אחד

וליד אל-הואשלה:  משרד התפוצות – (אומר בשפה הערבית:)     למה זה? מה עשו לכם הבדואים על מנת לקבל החלטות נגד התושבים? אנחנו רוצים שהממשלה, השרים, הפקידים, יתייחסו לאנשים בכבוד, יתייחסו לכולם בצורה שווה

וליד אל-הואשלה:  דיברנו הרבה, וכל שבוע עולים לכאן ופונים לשרים ולחברים בממשלה על מנת להסתכל בצורה שווה על האנשים

וליד אל-הואשלה:  חבל מאוד שיש עם כאן במדינה, אוכלוסייה שלמה, שהמדינה לא מתייחסת אליה כמו אל שאר אזרחי המדינה

וליד אל-הואשלה:  זה לא יכול להיות

וליד אל-הואשלה:  אנחנו לא רואים את זה במדינות אחרות

וליד אל-הואשלה:  דווקא אתם, דווקא הממשלה כאן, במדינה, צריכה לקבל החלטות בניגוד למה שהיה ומה שקרה בעבר

וליד אל-הואשלה:  צריכים להסתכל על ההיסטוריה ולהתחשב באוכלוסיות שנמצאות כאן

וליד אל-הואשלה:      לכן אני רוצה להגיד בקצרה, אדוני היושב-ראש, משפט אחד בערבית: (אומר דברים בשפה הערבית, להלן תרגומם:)     

משה רוט: תודה רבה

משה רוט:  חבר הכנסת מנסור עבאס, בבקשה

משה רוט:  הרשימה נעולה

מיקי לוי: איזה משרד?     

וליד אל-הואשלה: תפוצות

מיקי לוי: זה סימן שלא רוצים לטפל בכלום

מנסור עבאס: אדוני היושב-ראש, (אומר דברים בשפה הערבית, להלן תרגומם:) - -     

טלי גוטליב: אבל מנסור, מה אתה אומר? מה אתה אומר - - -     

מנסור עבאס: (אומר דברים בשפה הערבית, להלן תרגומם:) - -     

משה רוט: חברת הכנסת גוטליב

טלי גוטליב: מה הוא אומר?     

משה רוט: מה הוא אומר? הוא אומר שיהיה טוב לעם ישראל

מנסור עבאס: (אומר דברים בשפה הערבית, להלן תרגומם:) - -     

משה רוט: שנייה, חברת הכנסת גוטליב

משה רוט:  חבר הכנסת מנסור עבאס, שנייה אחת

מנסור עבאס: אדוני היושב-ראש, יש לי עוד דקה

מנסור עבאס:  עכשיו אני אתרגם לעברית

משה רוט: שנייה, אני עוצר את השעון

משה רוט:  יהיה תועלתי אם תגיד שתי מילים בעברית

מנסור עבאס: הינה, השארתי דקה שלמה

משה רוט: תגיד בעברית גם פחות או יותר, יהיה נחמד

גלעד קריב: סליחה, אדוני היושב-ראש, החלטת הייעוץ המשפטי היא שהתרגום בעברית הוא לא בתוך שלוש הדקות

מנסור עבאס: אדוני היושב-ראש, בהחלט - - -     

משה רוט: סליחה, אני יודע, אני יודע מה שאני צריך לדעת

משה רוט:  אני יודע

משה רוט:  תודה

משה רוט:  ביקשתי שקט

מנסור עבאס: יאללה, חברים, בואו

מנסור עבאס:  טלי, תקשיבי לי, עכשיו אני מדבר אלייך

גלעד קריב: אבל יש החלטה מסודרת בעניין

מנסור עבאס: טלי, תקשיבי, תירגעי קצת, טלי

טלי גוטליב: אני לא צריכה להירגע

טלי גוטליב:  אני רוצה להבין מה אתה אומר

מנסור עבאס: הינה, עכשיו אני מדבר איתך

מיקי לוי: טלי, כדי שתביני מה הוא אומר, צריך לתת לו עוד שלוש דקות

משה רוט: תנו לו לדבר, זהו

משה רוט:  אני לא צריך עזרה

משה רוט:  תנו לו לדבר

משה רוט:  הוספתי לו

משה רוט:  יש לו זמן, הוא יכול לדבר

מיקי לוי: אין בעיה

מיקי לוי:  אם היא רוצה ואתה מחליט - - -     

משה רוט: יש לו אפשרות לדבר

משה רוט:  חבר הכנסת מנסור עבאס, תמשיך, בבקשה

מיקי לוי: אני רוצה להגיד משהו, אדוני

משה רוט: תמשיך, בבקשה, כי אני לא עוצר את השעון

מיקי לוי: אם אתה רוצה שהוא יגיד בעברית, אתה צריך לתת לו עוד שלוש דקות

משה רוט: אני לא רוצה כלום, אני רוצה שהוא ימשיך לדבר

מנסור עבאס: טלי, תקשיבי, זה מה שאמרתי בערבית וניסיתי להסביר קודם כול לאזרחים הערבים: אם אין אני לי – מי לי? הוכח מעל לכל ספק שאם אין לנו נציגות מסביב לשולחן הממשלה בתוך הקואליציה, אף אחד לא ידאג לנו

מנסור עבאס:  לכן היה מאוד קל שהשר עמיחי שיקלי יוותר על המשרד הזה, שמרכז כמה רשויות של החברה הערבית שמנהלות את התחומים העיקריים – כלכלה, חברה, גם הרשות להסדרה – הוא ויתר על זה - - -      

טלי גוטליב: הוא לא ויתר, הוא העביר - - -     

מנסור עבאס: הוא זרק את זה

מנסור עבאס:  אף אחד - - -     

משה רוט: תודה רבה

מנסור עבאס: לא, אדוני, אתה לא יכול לעצור אותי עכשיו

מנסור עבאס:  תן לי את הדקה

משה רוט: לא, הוספתי לך, הוספתי לך דקה

מנסור עבאס: לא הוספת לי

משה רוט: אבל עכשיו יש ויכוח, ויכוח איתו

מנסור עבאס: זה לא ויכוח

מנסור עבאס:  אני מנסה שחברי הכנסת כולם, גם דוברי העברית, יבינו מה שאמרתי, וזה מאוד חשוב

משה רוט: הסברת את זה טוב

מנסור עבאס: ולכן המסקנה שלנו היא שאנחנו כמפלגה ערבית צריכים תמיד לשאוף להיות בעמדת השפעה בתוך הקואליציה, בתוך הממשלה

מנסור עבאס:  בעזרת השם, נחליף אתכם ונהיה בממשלה הבאה, ואתם תהיו בצד הזה, באופוזיציה

משה רוט: תודה רבה

משה רוט:  חבר הכנסת אחמד טיבי, בבקשה

אחמד טיבי: מכובדי היושב-ראש, אפרופו הידיעה על מעצר מתווכים למתן רישיונות לכניסה לישראל, א

אחמד טיבי:  אני מברך על המעצר

אחמד טיבי:  אני העליתי את זה כמה וכמה פעמים בוועדות הכנסת

אחמד טיבי:  מדובר באנשים נבזיים שמנצלים את המצוקה של הפועלים הפלסטינים ולוקחים מהם דמי תיווך ששווים בערך למשכורת שלהם

וליד טאהא: פרוטקשן

אחמד טיבי: פרוטקשן

טלי גוטליב: שוחד כדי להיכנס לישראל - - -     

אחמד טיבי: הדבר הזה זה ניצול - - -      

טלי גוטליב: לוקחים מהם כסף

טלי גוטליב:  הם משלמים בשביל לעבוד פה

משה רוט: סליחה, סליחה, תנו לו לדבר

טלי גוטליב: השוחד יעוור עיני צדיקים

וליד טאהא: הוא מדבר בעברית, לא בערבית

משה רוט: לא רק זה, בינתיים כולם מסכימים לכל מילה

נאור שירי: טלי, את מסכימה איתו

טלי גוטליב: ממש לא

משה רוט: עד עכשיו בינתיים - - -      

אחמד טיבי: לכן, צריך למגר את התופעה הזאת

טלי גוטליב: למגר כניסת עובדים פלסטינים לישראל

משה רוט: חברת הכנסת גוטליב, תנו לו לדבר, בבקשה

נאור שירי: טלי תעלה אחריך ותדבר

משה רוט: סליחה, להמשיך, אנא

אחמד טיבי: יצאת או שאת נשארת?     

טלי גוטליב: אל תפנה אליי

אחמד טיבי: אומרים עלייך בערבית "קדאחה"

טלי גוטליב: כן, כן

אחמד טיבי: "קדאחה", לא הבנת את המילה?     

טלי גוטליב: חולת נפש

אלי כהן: לא הבנת את המילה? "קדאחה" זה צרחנית

טלי גוטליב: חולת נפש, לא לקחתי את הכדורים

משה רוט: סליחה, זה לא הנושא

משה רוט:  זה לא הנושא, זה לא המקום

טלי גוטליב: למה, אדוני, אתה מאפשר לו לקלל אותי?     

אחמד טיבי: תסביר לה, תסביר לה

משה רוט: אני לא מאפשר לו

אחמד טיבי: זאת לא קללה, לא קיללתי אותך

משה רוט: סליחה, זה הולך להיות הנושא? אז אנחנו נעבור לדובר הבא

טלי גוטליב: מה קרה לכם?     

משה רוט: זה לא הנושא, אני מבקש להפסיק מייד

אחמד טיבי: לכן, התופעה הזאת – צריך למגר את השחיתות - -      

משה רוט: חברת הכנסת גוטליב

טלי גוטליב: למה? למה אני צריכה - - -      

אחמד טיבי: - - השוחד והפגיעה בפועלים ובזכותם - -      

טלי גוטליב: אפילו בת דודה שלך או דודה שלך חברה בחמאס

אחמד טיבי: - - לתעסוקה הוגנת; וחלק הם קצינים וחיילים בצבא ולכן זה חמור

אחמד טיבי:  (אומר בערבית:) זה יותר חמור

אחמד טיבי:  הם יותר מטונפים (אומר בערבית:)     המשפט האחרון, אחרי שהפריעו לי

אחמד טיבי:  כמה תוספת, אדוני?     

משה רוט: אני אעצור אותך

אחמד טיבי: השר שקלי עבר למשרד התפוצות ולקח איתו נדוניה: הרשות לפיתוח הבדואים

אחמד טיבי:  מה קשור משרד התפוצות למה שאתם קוראים לו "הפזורה"? זה גם שם לא נכון; הכפרים הלא-מוכרים

אחמד טיבי:  מה קשור? מה, נדוניה של אבא שלך? מה אתה לוקח את זה יחד איתך? אחרי שבתפוצות לא רצו לשמוע ממנו אז הוא החליט לנסות את מזלו עם הערבים הבדואים

משה רוט: תודה רבה

אחמד טיבי: כמה אפשר להתעלל באוכלוסייה הערבית הבדואית בנגב?     

משה רוט: תודה רבה

משה רוט:  חבר הכנסת גלעד קריב, שלוש דקות לרשותך, בבקשה

גלעד קריב: תודה, אדוני היושב-ראש

גלעד קריב:  חברי וחברות הכנסת, גברתי השרה, השרה גולן, לפני דקות אחדות הגדרת את הצעת האי-אמון שהגישה הסיעה שלי, סיעת העבודה, כפוליטיקה קטנה

מאי גולן: זולה

גלעד קריב: זולה, עוד יותר גרוע

גלעד קריב:  זאת אומרת שאחד הכלים הפרלמנטריים החשובים ביותר בבית הזה, שמעוגנים בתקנון הכנסת, זה פוליטיקה זולה

מאי גולן: נכון, נכון

מאי גולן:  לא בזמן מלחמה

גלעד קריב: והעובדה שבמשך כמעט ארבעה חודשים, ארבעה חודשים, האופוזיציה נתנה לממשלה שאת חברה בה קרדיט ולא הגישה הצעות אי-אמון – זאת פוליטיקה זולה, זאת פוליטיקה זולה

מאי גולן: לא הבנתי - - -      

גלעד קריב: אבל מה שקורה סביב שולחן הממשלה שלך זאת פוליטיקה גבוהה, פוליטיקה שצריכה להילמד בבתי הספר לפוליטיקה

מאי גולן: אין פוליטיקה

מאי גולן:  מלחמה

גלעד קריב: הוויכוחים שלכם על ביטול המשרדים, הריב המגוחך הזה על סמכויות של משרדים שכולם היו צריכים להיסגר – זאת פוליטיקה גבוהה

גלעד קריב:  התדרוכים של ראש ממשלה נגד רמטכ"ל, נגד שר הביטחון – זאת פוליטיקה גבוהה, נכון?     

מאי גולן: - - -      

גלעד קריב: המחמאות שראש הממשלה נותן לשרת התחבורה, שלא מבצעת את תפקידה אבל משתלחת בשליחותו בקציני צה"ל – וואו, איזו פוליטיקה להתפאר בה

גלעד קריב:  אז אני אומר לך משהו, גברתי השרה

מאי גולן: - - -      

גלעד קריב: הצעת האי-אמון שלנו מתמקדת - -      

מאי גולן: בושה בזמן מלחמה, בושה

גלעד קריב: - - בפעילות הכושלת של הממשלה שלכם

מאי גולן: - - -      

גלעד קריב: ראש ממשלה שעומד ומשקר לציבור הישראלי ביחס לעסקת התרופות

גלעד קריב:  עושה הצגה עם קרטון מהסופר שמתחו עליו איזולירבנד

גלעד קריב:  זאת פוליטיקה גבוהה על חשבון משפחות החטופים

גלעד קריב:  רץ, לוקח קרדיט על העסקה שהוא לא היה מעורב בה

גלעד קריב:  תוך 24 שעות מגלגל את הקרדיט לאחרים כי משהו לא יצא טוב בתקשורת

גלעד קריב:  בסוף גם מתברר שהכול זה יוזמה של משפחות החטופים וממשלות זרות

גלעד קריב:       רוצה שנמשיך על הפוליטיקה הגבוה בעניין החטופים? תאמרי לי גברתי, ראש הממשלה לא יכול היה לצאת מביתו בקיסריה, מרחק כמה מטרים למשפחות החטופים כל השבת? להקשיב להם? לחבק? להושיט יד? אשת ראש הממשלה הייתה צריכה לשלוח את החברה שלה, ניקול ראידמן, כי היא לא יכולה לצאת מביתה, אבל אנחנו פוליטיקה זולה

מאי גולן: מה זה קשור לאי-אמון?     

גלעד קריב: ראש הממשלה – זאת פוליטיקה גבוהה

משה רוט: תודה, אדוני

גלעד קריב: אז אני רוצה לומר לך: הממשלה שלכם מתנהלת כמו קרקס, כמו קרקס – בניהול המלחמה ובמאמץ להשבת החטופים

משה רוט: חבר הכנסת גלעד קריב, סיימת

מאי גולן: - - -      

משה רוט: תודה רבה

גלעד קריב: הממשלה שלכם לא ראויה לאמון, לא של הבית הזה ולא של הציבור

משה רוט: סליחה, הוא גמר לדבר

משה רוט:  חבר הכנסת יבגני סובה

מאי גולן: תלכו לבחירות

מאי גולן:  אנחנו מנהלים את זה עכשיו

מאי גולן:  מה לעשות, זאת המציאות

משה רוט: חבר הכנסת יבגני סובה אינו נוכח

גלעד קריב: - - -      

משה רוט: חבר הכנסת אלמוג כהן, בבקשה

מאי גולן: לא עושים את זה בזמן מלחמה בשום צורה

מאי גולן:  זאת בושה וחרפה, בושה וחרפה

מאי גולן:  כשאנחנו מאבדים את טובי הבנים והבנות שלנו אתם עושים פוליטיקה בזמן מלחמה

גלעד קריב: הקרקס שאתם עושים על חשבון החטופים

משה רוט: גברתי השרה, גברתי השרה

מאי גולן: לא עוזרים לחטופי המלחמה בשום צורה

משה רוט: גברתי השרה, גברתי השרה

מאי גולן: לא עושים את זה בשום מצב, בשום מדינה בעולם

גלעד קריב: כן, בשום מדינה בעולם ראש ממשלה לא משקר לציבור

מאי גולן: תתביישו לכם

משה רוט: השרה גולן

משה רוט:  גברתי השרה, גברתי השרה

מאי גולן: - - - תתביישו לכם

משה רוט: השרה גולן, השרה גולן

גלעד קריב: בשום מדינה בעולם הממשלה לא מתנהלת כמו שהממשלה שלכם מתנהלת

גלעד קריב:  ממשלה של  פופקורן

מאי גולן: - - -      

גלעד קריב: ממשלה של פופקורן, זה מה שאתם

משה רוט: גברתי השרה - - -      

מאי גולן: 	- - -      

משה רוט: גברתי השרה, אני יכול לקבל את תשומת ליבך?     

מאי גולן: - - - אתם אנשים לא אחראיים

גלעד קריב: תטפלו בציבור, תטפלו בציבור

משה רוט: גברתי השרה

משה רוט:  שנייה, שנייה, חבר הכנסת קריב, אני מבקש

משה רוט:  גברתי השרה, אני רוצה לכבד

משה רוט:  המליאה רוצה לשמוע את חבר הכנסת כהן

מאי גולן: - - - רק זה מה שאתם מבינים - - -      

משה רוט: גברתי השרה רוצה להגיד הודעה חשובה – אפשר להגיד את זה בדוכן

משה רוט:  אני רוצה לכבד

משה רוט:  המליאה רוצה לשמוע את חבר הכנסת כהן

משה רוט:  ברשותך, אני רוצה לכבד אותו

משה רוט:  שלוש דקות לרשותך, בבקשה

אלמוג כהן: תודה, אדוני היושב-ראש

אלמוג כהן:  חבריי חברי הכנסת, גברתי השרה

אלמוג כהן:  אני רוצה לספר לכם על משהו שקרה ביום רביעי

אלמוג כהן:  ביום רביעי בשבוע שעבר אני מקבל טלפון: חבר הכנסת כהן? כן, שלום

אלמוג כהן:  נעים מאוד, מדברים מלהב 433, מיח"א

אלמוג כהן:  אתה מוזמן לחקירה

אלמוג כהן:  אני – חקירה? אני חי בשכירות

אלמוג כהן:  הגעתי לשם, לפתע, הפלא ופלא - - -     

נאור שירי: מה זאת אומרת חי בשכירות?     

אלמוג כהן: אין לי נכסים על שמי, אין לי יותר מדי בשר

אלמוג כהן:  ניסו, כנראה

אלמוג כהן:  אני מגיע לשם, הפלא ופלא – שימו לב, חקירת מח"ש שנפתחה לפני 12 שנים, שאני אפילו לא הוזמנתי אליה, לא הוזמנתי

אלמוג כהן:  היא נסגרה בלי שהוזמנתי אליה, ועכשיו החליטו לחקור אותי על זה, כי העליתי איזו תמונת אילוסטרציה ככה בהלצה

אלמוג כהן:       אז כל מי שחשב להפחיד אותי, אני אבשר לכם משהו: ב-7 באוקטובר אני יצאתי מהבית וחשבתי שאני הולך למות כי הגופות של החברים שלי היו מוטלות לאורך כל רחוב הגורן והחיטה ופרי מגדים

אלמוג כהן:  אם אתם חושבים שאתם מפחידים אותי, אז אתם טועים

אלמוג כהן:  אף אחד לא מפחיד אותי בהתנהלות המאפיוזית הזאת

אלמוג כהן:  כמו מאפיה אתם מתנהלים

אלמוג כהן:  מאפיה

אלמוג כהן:  אם אתם עושים את זה לחבר כנסת, מה תגיד מסעודה משדרות? מה יגיד חנן מתל אביב או שלומי מנהריה? מה הם יגידו? ככה מתנהלים? ככה במדינת חוק?     לפני 12 שנים לא היה לכם שום דבר נגדי

אלמוג כהן:  על זה אתם קוראים לי לחקירה? אז בואו אני אספר לכם עוד משהו: אתם רק פתחתם לי את התיאבון עוד יותר, כי אני לא מפחד מאף אחד

אלמוג כהן:  כשאני הייתי בסוכנים, הייתי לבד בתוך ארגון פשיעה בלי אקדח, בלי אקדח עליי, עם מכשירי ציטוט והאזנה

אלמוג כהן:  אתם חושבים שפחדתי אז? לא פחדתי אז ואני לא מפחד היום

אלמוג כהן:  אף אחד לא יפחיד אותי בהתנהלות המפאיוזית הזאת שבה אתם קוראים לאדם ללא רבב, עם ילדים קטנים בבית, לחקירה

אלמוג כהן:  חשבתי שרצחתי את ארלוזורוב

אלמוג כהן:  חשבתי: מה כבר עשיתי? למי עשיתי רע אי פעם? החלטתם להביא אותי לחקירה על משהו שנסגר לפני 12 שנים

אלמוג כהן:  אבל מה אתם עושים לאזרח הקטן? מה אתם עושים לאותו מסכן שאין לו יכולת אפילו להעמיד עורך דין? אתם צריכים להתבייש

אלמוג כהן:  אם אתם חושבים שהפחדתם אותי אז אני אומר לכם מראש: אתם לא מכירים אותי

אלמוג כהן:  פתחתם לי עוד יותר את התיאבון

אלמוג כהן:  תודה רבה

משה רוט: תודה רבה

משה רוט:  חבר הכנסת עופר כסיף, בבקשה

משה רוט:  שלוש דקות לרשותך

עופר כסיף: כבוד היושב-ראש, חברי הכנסת - - -     

משה רוט: סליחה, סליחה

משה רוט:  נא לשמור על שקט באולם

משה רוט:  אני מבקש

משה רוט:  סליחה, חברים

משה רוט:  סליחה, אלה שעומדים שם בסיעה, עוזרי הסיעה

משה רוט:  עוזרי הסיעה, אני יכול לבקש? נא לשמור על השקט

משה רוט:  תודה רבה

משה רוט:  תודה

עופר כסיף: אתה יכול מהתחלה? לא התחלתי

משה רוט: כן, צודק

משה רוט:  בבקשה, שלוש דקות לרשותך

עופר כסיף: כבוד היושב-ראש, חברי הכנסת, בנאום שלי ב-25 בדצמבר, ביום מיוחד שדן בנושא החטופים, אמרתי את הדברים הבאים, ואני חוזר עליהם לא בכדי: את נתניהו וחבורת כהנאיו לא מעניינים החטופים

עופר כסיף:  את הכהנאים מניעה אך ורק משנתם הפסיכוטית

עופר כסיף:  לא ביטחון ישראל, אלא קניית ארץ ישראל בייסורים, כפי שהם אמרו

עופר כסיף:  ואם הייסורים הם של אחרים, אדרבה ואדרבה

עופר כסיף:  את נתניהו מצידו מעניינת הישרדותו הפוליטית בלבד, כפי שאמר ניר חפץ – וציטטתי אותו אז מדברים שהוא אמר בערוץ 12 ב-24 בדצמבר, ואני חוזר עוד פעם על הדברים שהוא אמר: "יש לבנימין נתניהו אינטרס פוליטי מובהק, צלול, ברור, להמשיך ולמשוך את המלחמה הזאת"

עופר כסיף:  שימו ללב לדברים הבאים: "גם לא להחזיר כל כך מהר את כל החטופים" – זה ציטוט של חפץ – "כי כל עוד מדובר במלחמה בעצימות גבוהה, לא יוצאים חצי מיליון איש לרחובות"

עופר כסיף:      אני מחזק מפה את משפחות החטופים, שהרימו קול זעקה גדול וכואב בוועדת הכספים היום, ומול משטרה אלימה פה בחוץ

עופר כסיף:  אל מול שר שמצהיר פעם אחר שאם אין מלחמה – אין ממשלה, צריך שחצי מיליון איש יהיו בחוץ, לפחות

עופר כסיף:  צריך שיצאו החוצה ויגידו: די למלחמה, עסקה עכשיו, כי בלי זה החטופים לא ישוחררו אלא ימשיכו להיות מוקרבים על מזבח הישרדותה של ממשלת הדם, הגזע והדמעות

טלי גוטליב: אתה לא מתבייש - - -     

עופר כסיף: יש 136 חטופים שמופקרים במשך חודשים לנפשם, למותם, לעינוים, רק כדי שממשלת הזוועות הזאת תשרוד

עופר כסיף:  אין שום סיבה אחרת, ומשקרים אותם

טלי גוטליב: - - - את הרוצחים אותם, הרוצחים האלה

עופר כסיף: משקרים אותם

עופר כסיף:  אומרים להם שרק מבצע צבאי ישחרר אותם

עופר כסיף:  אנחנו רואים מה קורה

עופר כסיף:  מה שקורה בעזה הורג בהם

שלום דנינו: דבר לסינוואר

עופר כסיף: הורג בהם

טלי גוטליב: - - -     

עופר כסיף: צריך לשחרר עכשיו את החטופים, מייד, כי כל רגע – לא כל יום – כל רגע עולה בדמים

עופר כסיף:  והדרך היחידה לשחרר אותם – ויותר ויותר יודעים את זה – היא רק על ידי עצירת המלחמה ועסקה של כולם תמורת כולם

משה רוט: תודה רבה

עופר כסיף: יודעים את זה, ומשקרים

משה רוט: תודה רבה

עופר כסיף: עכשיו לשחרר אותם

משה רוט: תודה

משה רוט:  חבר הכנסת אריאל קלנר, בבקשה

משה רוט:  שלוש דקות לרשותך, חבר הכנסת קלנר

אריאל קלנר: אדוני היושב-ראש, על שלושה סוגי גבורה האומה עומדת: על גבורת הלוחמים, על גבורת האזרחים ועל גבורת כיבוש היצר

אריאל קלנר:  "איזהו הגיבור, הכובש את יצרו"

אריאל קלנר:       האומה שלנו נמצאת עתה בשעה היסטורית

אריאל קלנר:  בשמחת תורה לא היה אחד במדינה שלא הבין את גודל השעה

אריאל קלנר:  חיילים, קיבוצניקים, עיירות פיתוח, דתיים, חילונים וכל מה שביניהם – כולנו בעיני אויבינו בדיוק כמו המתנחלים בחברון, ביצהר ובאיתמר

אריאל קלנר:  כמה שאנחנו שונים בעינינו, וכמה שאנחנו דומים בעיני אויבינו

אריאל קלנר:  והאומה התגייסה

אריאל קלנר:  גבורת הלוחמים בשיאה

אריאל קלנר:  כולנו משתאים מול מסירות הנפש וההקרבה

אריאל קלנר:  עם ישראל בתפארתו

אריאל קלנר:  גבורת האזרחים בשיאה

אריאל קלנר:  אנשים מחוץ לביתם, בדרום ובצפון, אבל חזקים, איתנים, מסייעים זה לזה

אריאל קלנר:  עם ישראל בתפארתו

אריאל קלנר:  גם אנחנו, חברי הכנסת, מכל הסיעות כמעט, פעלנו יחד למען האזרחים, למען החיילים, למען כיתות הכוננות

אריאל קלנר:      עתה, כשהזמן עובר, אנו נדרשים גם לכיבוש היצר

אריאל קלנר:  בפרקי אבות נכתב: "איזהו גיבור, הכובש את יצרו"

אריאל קלנר:  לצערי, יש שהחלו להיכנע ליצר, יצר הפלגנות, היצר שאסור להיכנע לו בשעה זו

אריאל קלנר:  זה קורה באולפנים השונים; זה קורה כאן

אריאל קלנר:  אני שומע קולות, אדוני, בקריאה לבחירות

אריאל קלנר:  בחירות הן נשמת אפה של הדמוקרטיה, אבל אין דבר יותר מפלג מבחירות

אריאל קלנר:  חיות הטרף עוד לא הוכנעו; החטופים עוד לא חזרו והניצחון, ההכרחי להמשך חיינו, טרם הושג

אריאל קלנר:  מתקדמים, אבל עוד לא הגענו ליעד

אריאל קלנר:      יהיה מספיק זמן לפוליטיקה

אריאל קלנר:  גם אני כאן וגם כל אחד מהיושבים כאן לא יהיה חסין מדין הבוחר

אריאל קלנר:  אפשר קצת להתאפק

אריאל קלנר:  גם לי, אגב, יש דעה ברורה מה החליש את המדינה: היחס לממשלה שנבחרה כאן כדת וכדין

אריאל קלנר:  או-הו, אדוני היושב-ראש, כמה יש לי לומר, אבל ההלוויות, הניחומים, צוואות הנופלים, מזכירים את חשיבות כיבוש היצר

אריאל קלנר:  הם מזכירים את המטרה האחת והיחידה: ניצחון

אריאל קלנר:  תחזרו ל-7 באוקטובר, למראות, לקולות, לאיום הכל-כך מוחשי על חיינו

אריאל קלנר:       צ'רצ'יל אמר: Without victory, there is no survival; ללא ניצחון, לא תהיה הישרדות

אריאל קלנר:  שום ניצחון על יריב פוליטי לא שווה, אם בסוף השטן בעזה ובלבנון מחייך

אריאל קלנר:  "יחד ננצח" זה לא רק סיסמה - - -      

משה רוט: תודה רבה

אריאל קלנר: אדוני היושב-ראש, מילה אחרונה

אריאל קלנר:  "יחד ננצח" זה לא רק סיסמה, זה גם התניה: אם נהיה יחד, ננצח, ואם לא – השם ישמור

משה רוט: תודה רבה

אריאל קלנר: אז כדאי שננצח

אריאל קלנר:  אין לנו ברירה אלא לעשות זאת ביחד

אריאל קלנר:  תודה רבה

משה רוט: תודה רבה

משה רוט:  חבר הכנסת חמד עמאר – אינו נוכח

משה רוט:  חברת הכנסת עאידה תומא סלימאן, בבקשה

משה רוט:  שלוש דקות לרשותך, גברתי

עאידה תומא סלימאן: תודה, כבוד היושב-ראש

עאידה תומא סלימאן:  זה היום הראשון שלי בכנסת אחרי שהורחקתי חודשיים מלנאום במליאה, מלהשתתף בדיונים ומלהשתתף בדיוני הוועדה

עאידה תומא סלימאן:  ועדת האתיקה החליטה שאני לא יכולה להמשיך לעבוד ולשרת את הציבור שבחר בי למשך חודשיים

עאידה תומא סלימאן:  למה? כי כנראה צעקתי שהמלך עירום, כאשר כולם רצו לעצום עיניים ולא לדבר על זה

עאידה תומא סלימאן:       אני חייבת להגיד שזה היה כואב מאוד היום לנכּוח בישיבה הראשונה של ועדת הכספים אחרי חודשיים, ודווקא להיות שם כאשר משפחות החטופים נכנסו לתוך האולם ומילאו אותו בכעס, בעצב וברגשות מאוד מאוד קשים של משפחות שעדיין מחכות

עאידה תומא סלימאן:  חודשיים, חזרתי, והן עדיין מחכות, מחכות ליקיריהם שיחזרו; מחכות שאולי אולי הם יצליחו היום, מחר, מוחרתיים לחבק את יקיריהם

עאידה תומא סלימאן:      וכמישהי שיודעת מה זה כאב אנושי, אני אומרת לכם שחבל

עאידה תומא סלימאן:  חבל ששלושה חודשים שני הצדדים, גם הצד הישראלי וגם הצד הפלסטיני, חווים כאב גדול כאשר היה אפשר – ולמדנו את זה  כאשר ראינו חלק מהחטופים חוזרים – אפשר היה לפתור את זה דרך עסקה שמחזירה את החטופים הביתה וגם מחזירה את האסירים הפלסטינים הביתה, ואולי פותחת דלת למצב שבו עוצרים את המלחמה מיידית

עאידה תומא סלימאן:       וכן, אחרי חודשיים שלא יכולתי להגיד את זה על הדוכן, הינה אני שוב ממשיכה מאיפה שנעצרתי: צריך להפסיק את המלחמה המשוגעת הזאת

עאידה תומא סלימאן:  אי-אפשר לחטוף את כולנו כבני ערובה לממשלה הזויה, ממשלה שרוצה רק את המשך המלחמה כדי להמשיך לשלוט

משה רוט: תודה רבה

עאידה תומא סלימאן: הגיע הזמן להפסיק את המלחמה

משה רוט: תודה רבה

משה רוט:  חבר הכנסת יוסף עטאונה, שלוש דקות לרשותך

יוסף עטאונה: כבוד היושב-ראש, כנסת נכבדה, שנה או קצת יותר לממשלה כושלת

יוסף עטאונה:  בתחילת דרכה של הממשלה הזו ראינו חלוקת תיקים שהתעסקו בה חודשים רבים, ובין היתר מונה השר עמיחי שיקלי כשר הממונה על רשות הסדרה לבדואים בנגב כחלק מהמשרד לשוויון החברתי

יוסף עטאונה:  היום, אחרי שנה שבה המשרד לשוויון חברתי והשר שיקלי כאחראי על החברה הערבית-הבדואית בנגב – אחרי הכישלון שלו במשך שנה בעשיית פעולה חיובית אחת אפילו בנגב, מה שנעשה בשנה האחרונה בנגב הוא רק תופעות ההרס, שכמעט על בסיס שבועי היו בכל יישוב לא מוכר בנגב

יוסף עטאונה:       כבוד היושב-ראש, כנסת נכבדה, רשות ההסדרה להתיישבות הבדואית בנגב נוסדה בשנת 2007, ולאן היא הייתה שייכת? למשרד הבינוי והשיכון

יוסף עטאונה:  בשנת 2015 היא עברה למשרד החקלאות, בשנת 2020 היא עברה למשרד הכלכלה, בשנת 2021 היא עברה למשרד הרווחה, בשנת 2023 היא עברה למשרד לשוויון חברתי, והיום מעבירים אותה עוד פעם למשרד חדש – משרד התפוצות

יוסף עטאונה:  מה הקשר בין האוכלוסייה הערבית-בדואית בנגב לבין התפוצות היהודיות בעולם? ריבונו של עולם, בר-דעת אחד, בר-דעת אחד שיגיד מה הקשר בין האוכלוסייה הערבית-בדואית בנגב לשר התפוצות

יוסף עטאונה:  אני אומר שהסוגיה הבדואית - - -     

עאידה תומא סלימאן: יוסף, טרנספר לתפוצות

רון כץ: לא בשביל משהו, אבל אין שר במליאה

סימון דוידסון: יש, יש פה, אפילו שרה על שני משרדים

יוסף עטאונה: לא

יוסף עטאונה:  אני אומר שהסוגיה הערבית-בדואית בנגב היא הסוגיה הכי קשה במדינה, היא הסוגיה הכי צודקת, היא הכי צודקת במדינה, וצריכה התייחסות בראש ובראשונה מראש הממשלה, לפתור את הבעיה

יוסף עטאונה:  כולנו, כולנו ראינו – ואני דיברתי על זה – שרק בשבועיים האחרונים חולקו כ-200 צווי הריסה

משה רוט: תודה רבה

יוסף עטאונה: הפתרון בנגב הוא לא להעביר את רשות ההסדרה ממשרד למשרד למשרד – הבקשה בנגב היא להכיר בכפרים הלא-מוכרים ולפרק את רשות ההסדרה לבדואים בנגב

משה רוט: תודה רבה

יוסף עטאונה: אין מקום להתייחסות שונה

יוסף עטאונה:  אפשר להתייחס לאוכלוסייה הבדואית מתוך משרדי הממשלה כמו לשאר האזרחים

משה רוט: חבר הכנסת עטאונה

יוסף עטאונה: משפט לסיום

משה רוט: כבר אמרת

יוסף עטאונה: המצב הזה שבו מעבירים אותה הוא ביזיון שצריך להפסיק

יוסף עטאונה:  שר שבמשך שנה נכשל, לא עשה כלום – שיתבייש ויתפטר

יוסף עטאונה:  תודה

משה רוט: תודה רבה

משה רוט:  חבר הכנסת אבי מעוז, בבקשה

משה רוט:  שלוש דקות לרשותך, אדוני

אבי מעוז: אדוני היושב-ראש, כנסת נכבדה, לאורך השנים חלק מההונאה והתעמולה של אויבינו האכזריים ברצועת עזה התבססה על העוני והסבל לכאורה שקיימים ברצועה

אבי מעוז:  התעמולה הזאת הצליחה לשכנע רבים בעולם, ולצערנו, גם אצלנו

אבי מעוז:  רועי ינובסקי, איש ערוץ 13 שחזר מלחימה ארוכה בעזה, כתב כמה תובנות שמתארות מציאות אחרת לחלוטין, ואביא אותן כאן: תיאור עזה כאזור נחשל הצפוף בעולם הוא שקר

אבי מעוז:  מדובר, לדבריו, בעיר מודרנית, יפה ומפותחת עם בתים גדולים ומאובזרים, שדרות רחבות, שטחי ציבור, טיילת על הים ופארקים – הרבה יותר דומה לתל אביב מאשר לכפר קאסם או אום אל-פחם

אבי מעוז:  הבתים מפוצצים בסחורות ובמזון מכל מדינות המזרח התיכון, הריהוט הכי חדיש, מכשור חשמלי מתקדם – ויש גם אחוזות פאר שלא היו מביישות את סביון וכפר שמריהו

אבי מעוז:  הדבר הכי נפוץ בבתי הרצועה הוא מפת ארץ ישראל תחת הכותרת "מפת פלסטין" ללא אזכור של ישראל או היהודים

אבי מעוז:      בכל השכונות שינובסקי וחבריו לחמו בהן יש מתחמי לחימה מוכנים של חמאס עם נשק, מנהור, מטענים, מתחמי שיגור – והכול בתוך בתי מגורים שחלקם גם מוכנים עם פתחים בקירות למעבר בין מבנים

אבי מעוז:  אין שום סיכוי שהדיירים במתחמים שבהם הם איתרו רקטות ונשק, לא ידעו שהמקום משמש כמתחם שיגור שבו מנסים יום-יום לטבוח בישראלים

אבי מעוז:  מי בוחר לשלוח את ילדיו לגן ילדים שמשמש כתשתית טרור? המעגל שמאפשר את הפעילות של חמאס גדול בהרבה מעשרות אלפי המחבלים שלו; האידיאולוגיה של חמאס נמצאת כמעט בכל בית, בתמונות, בחומרי התעמולה

אבי מעוז:  חמאס בעזה הוא כמו מסי בארגנטינה

אבי מעוז:      הנשק הכי חזק של חמאס הוא שקרים ותעמולה, זה הדלק שלו

אבי מעוז:  כך תחזקו במשך שנים את שקר המצור, כך עושים עכשיו עם תמונות הקורבנות התמימים והרג "העיתונאים" שמתבררים כפעילי טרור

אבי מעוז:  עזה היא המקום היחיד בעולם שבו משרד הבריאות הפלסטיני יודע כבר דקה אחרי הפיצוץ מה הנזק וכמה מאות בדיוק נהרגו, וזה מגוחך

אבי מעוז:  זה שהתקשורת העולמית מצטטת את המספרים כדברי אלוקים חיים – זה פתטי

אבי מעוז:  עד כאן תובנותיו של רועי ינובסקי מ-100 ימי הלחימה בעזה

אבי מעוז:  אדוני היושב-ראש, הגיע הזמן שלפחות אנחנו נתחיל להכיר באמת ונפסיק לשתף פעולה עם שטיפות המוח והתעמולה של אויבינו

אבי מעוז:  תודה

משה רוט: תודה רבה

משה רוט:  חבר הכנסת ווליד טאהא

נאור שירי: אבל לא הייתה הנדסת תודעה, אני לא יודע איך להתייחס לזה

משה רוט: שלוש דקות לרשותך

משה רוט:  סליחה, תנו לו לדבר, בבקשה

משה רוט:  תודה רבה

משה רוט:  חבר הכנסת טאהא

וליד טאהא: מכובדי היושב-ראש, 108 ימים עברו מאז שהחלה המלחמה המטורפת הזו, והיום יותר ויותר אזרחי המדינה מבינים שלא טובת החטופים היא שעומדת בפני ראש הממשלה וממשלתו הקיצונית, אלא המאמצים שלו ושל ממשלתו לשרוד פוליטית

וליד טאהא:  כיום כבר ברור שהמשך המלחמה הוא אינטרס פוליטי מובהק של ראש הממשלה ושל שרים בכירים בממשלתו המטורללת

וליד טאהא:  כמה שקרים עוד אפשר לפזר לאזרחים? 108 ימים שראש הממשלה ושרים בכירים בממשלתו מצהירים וחוזרים על הצהרותיהם שכל מה שהם עושים הוא לטובת החטופים ובמטרה להחזירם, ואילו בפועל זה משתקף כשקר גס

וליד טאהא:  עד עכשיו כל מה שעשו היה לא לטובת החטופים, והחטופים אפילו שילמו מחיר על כך

וליד טאהא:  המלחמה המטורפת הזו חייבת להסתיים מייד, ושיפסיקו לשקר לאזרחי המדינה

וליד טאהא:       (אומר בערבית:)     

מאי גולן: למי אתה קורא מג'נונה?     

וליד טאהא: למלחמה, לאל-ח'רב

וליד טאהא:  ח'רב מג'נונה

וליד טאהא:  וגם הממשלה מג'נונה, זה אותו דבר

וליד טאהא:  גם זה מתאים

מאי גולן: ומה אתם?     

משה רוט: גברתי השרה

וליד טאהא: מה אנחנו? תגידי את, מה אנחנו?      

משה רוט: קצת קשה לנהל את הדו-שיח, סליחה

משה רוט:  חבר הכנסת טאהא

וליד טאהא: (אומר דברים בערבית, להלן תרגומם:)     

גלעד קריב: טלי ביקשה שאני אבקש שתתרגם

משה רוט: תודה רבה

משה רוט:  חברת הכנסת אימאן ח'טיב יאסין, בבקשה – אינה נוכחת

משה רוט:  חבר הכנסת איימן עודה, בבקשה

איימן עודה: כבוד היושב-ראש, עמיתיי חברי הכנסת וחברות הכנסת, הוא מבטיח לנו דם ודמעות, ומילה שלו זו מילה

איימן עודה:  אם הוא מבטיח לנו דם ודמעות, כולם יודעים שזה דם ודמעות, שלא לדבר על זיעה

איימן עודה:  עוד מעט יהיה לכם רע מאוד, ומילה שלו זו מילה

איימן עודה:  אם הוא אומר שיהיה רע מאוד, תהיו בטוחים שיהיה רע מאוד, ואולי אף גרוע מרע

איימן עודה:  ללא שמץ תקווה נמשיך לחיות, ומילה שלו זו מילה

איימן עודה:  ואם הוא אומר שתמשיכו לחיות, כמה באמת ימשיכו לחיות, אך אל תשאלו בשביל מה

איימן עודה:       מילותיו של המשורר חנוך לוין מ-1970 חזו את תוכנית נתניהו לשני העמים החיים כאן: עוד פצצות, עוד שכול, עוד פוסט-טראומה, עוד אבות שקוברים את בניהם – הכול בשביל לשרוד פוליטית

איימן עודה:       כך אמרה שי בנימין, בתו של החטוף רון בנימין: "אנחנו 107 ימים בתוך הסיוט הזה, וכבר אי-אפשר - - - איך אני אמורה לחיות במדינה שמפקירה אזרחים בשבי?" "עסקה עכשיו", כך צעקו משפחות החטופים מחוץ לביתו של נתניהו שבקיסריה

איימן עודה:  אני מצטרף לזעקתם

איימן עודה:  מ-7 באוקטובר, אנחנו, שהוקענו מהרגע הראשון, קראנו לעסקה כוללת, כולם תמורת כולם

איימן עודה:  אחרי שלושה חודשים זה ברור כשמש: מלחמה לא מחזירה חטופים בחיים, רק בארונות קבורה

איימן עודה:       היום שמעתי את השרה מאי גולן בערוץ הכנסת אומרת שאסור לצאת לבחירות בזמן מלחמה, וכי המלחמה תימשך עד להחזרת החטופים

איימן עודה:  הממשלה משתמשת בחטופים בשביל להאריך את הכהונה שלה, וכך הממשלה הזאת גוזרת עלינו, על כולנו, יהודים וערבים, על משפחות החטופים, לחיות ללא שמץ תקווה

איימן עודה:  בשביל להשיב את התקווה צריך להפיל את הממשלה הפושעת הזו ולהפסיק את המלחמה לאלתר

משה רוט: תודה רבה

משה רוט:  חבר הכנסת עידן רול, בבקשה

משה רוט:  שלוש דקות לרשותך

עידן רול: תודה רבה, אדוני היושב בראש

עידן רול:  כנסת נכבדה, בדיון שמתקיים בימים האחרונים לגבי היחסים בין חיסול טרור לאופק מדיני, חשוב לי להבהיר משהו שאמור להיות אקסיומה: טרור צריך להביס, טרור מחסלים

עידן רול:  הסדר מדיני לא מחסל טרור, הסדר מדיני מאפשר לטרור לחזור לנקודה שבה נוכל לו יותר בהמשך

עידן רול:  כדי לאפשר כל אלמנט של עתיד טוב יותר כאן לאזור, כדי לאפשר יציבות כאן באזור, יש רק דרך אחת – למגר את הטרור

עידן רול:  ולמגר טרור זה לא רק לחסל את כל אותם מחבלים חמושים, למגר טרור זה גם למגר אידיאולוגיה של טרור

עידן רול:  כי מי שיש לו אידיאולוגיה של טרור וחפץ להרוס את מדינת ישראל, חפץ להשמיד את העם היהודי, חזקה שימצא את הזמן ויהיה טרוריסט לעת מצוא

עידן רול:  לכן אנחנו צריכים לוודא שאנחנו לא מנסים לפתור בעיה, מורכבת ככל שתהיה, ולהגיד שהפתרון הוא מדיני

עידן רול:  להפך, קודם נביס את הטרור, קודם נביס את הרעיון שאפשר להשמיד את מדינת ישראל, ואז יהיה פתח ליציבות אזורית; אז יהיה פתח לדבר על איך אנחנו מייצרים פה מציאות טובה יותר לחיות בה ובטוחה יותר לחיות בה

עידן רול:  אבל כך זה צריך להיות

עידן רול:  אנחנו צריכים לחזק את הצבא שלנו כשהוא עושה את זה

עידן רול:       אני שומע גם לא מעט אנשים שאומרים: זה לוקח הרבה זמן

עידן רול:  אתם צודקים, זו מלחמה סיזיפית

עידן רול:  צה"ל נלחם ככל הנראה את המלחמה הכי מורכבת והכי קשה שכל צבא שהוא בעולם נלחם אי פעם

עידן רול:  הוא נלחם בכמה ממדים שונים, הוא נלחם נגד אויב אכזר, הוא נלחם לאחר שהופתענו

עידן רול:  מה שכולנו צריכים לעשות הוא לחזק, לנשום עמוק ולקחת עוד קצת אורך רוח, כי הלוחמים שלנו צריכים לשמוע שאנחנו גאים במאמצים שלהם, בהירואיות שלהם, בהצלחות שלהם, ויש הצלחות רבות

עידן רול:  הכישלונות נלמדים ועוד יילמדו, אבל יש הצלחות רבות

עידן רול:  לוקח זמן לחסל ארגון שהוא צבא מתוקצב וממומן ומחומש היטב

עידן רול:  זו עבודה סיזיפית, זה תת-קרקע, וכולנו צריכים להבין שזו מטרה שצריכה לקרות, ולתת את הזמן הזה לצה"ל כדי שהיא תקרה

עידן רול:  תודה רבה

משה רוט: תודה רבה, אדוני

משה רוט:  חבר הכנסת דן אילוז – אינו נוכח

משה רוט:  חברת הכנסת נעמה לזימי, בבקשה, שלוש דקות לרשותך

נעמה לזימי: תודה, כבוד יו"ר הישיבה

נעמה לזימי:  בנאום הזה אני בוחרת לתת את הקול שלי פה לאימא ואישה חזקה, למירב לשם גונן, אימא של רומי גונן: "אם הייתי עומדת בפניכם בעצמי, הייתי אומרת: 'שלום, אני מירב לשם גונן, אימא של רומי גונן בת 23, חטופה בעזה כבר 108 ימים'

נעמה לזימי:  לצערי, את דברינו – דברי משפחות החטופים – לא אנחנו יכולים להשמיע במליאה

נעמה לזימי:  לצערנו – כי בתחושה שלנו עוד לא הופנמה העובדה שהאהובים שלנו בסכנת חיים ממשית, עוד לא הופנמה העובדה שבחודש האחרון איבדו את חייהם עוד עשרה חטופים, כאלה שהיו בחיים, כאלה שיכלו לחזור למשפחותיהם ולהתחיל ריפוי, ריפוי שכל החברה שלנו תתחיל לעבור ותוכל לעבור רק כשיחזרו כולם

נעמה לזימי:  מאחר שאני עצמי לא יכולה לעמוד כאן מולכם, או כל נציג משפחה אחר, הדברים שלנו נקראים מהכתוב והמסר יעבור אליכם

נעמה לזימי:  משפחות החטופים זו כותרת, כותרת שאף אחד מאיתנו לא היה רוצה לשכון תחתיה

נעמה לזימי:  תחת הכותרת הזו נמצאים אנשים רבים, מגוונים, שמגיעים מכל הקשת היפהפייה של מדינת ישראל וגם מחוצה לה

נעמה לזימי:  כותרת שתחתיה שוכנות דעות שונות ואפילו מנוגדות

נעמה לזימי:  אבל ישנה הסכמה אחת שהיא חוצה גבולות: אנחנו רוצים את האהובים שלנו בחזרה"

נעמה לזימי:       חברים, בבקשה, בבקשה

משה רוט: סליחה, אפשר לקבל שקט באולם?     

נעמה לזימי: "במהלך 108 הימים שבהם האהובים שלנו – וביניהם הבת היפהפייה, החייכנית וטובת הלב שלי – חטופים בעזה במנהרות החמאס, כלואים בניגוד לרצונם, עוברים התעללות פיזית ורגשית, משוללי חופש ויכולת בחירה, במהלך הימים האלה התבקשנו להיות סבלנים

נעמה לזימי:  נאמר לנו שהלחץ הצבאי יעשה את העבודה והם יחזרו

נעמה לזימי:  ב-52 הימים האחרונים לא חזר אף חטוף חי אחד, חזרו אלינו חטופים מתים בלבד

נעמה לזימי:  אנחנו מדינה תאבת חיים

נעמה לזימי:  המשפט: מי שמציל נפש אחת – כאילו הציל עולם ומלואו, הוא משפט שכולנו גדלנו עליו

נעמה לזימי:  הערך של לא משאירים אף אחד מאחור, הוא ערך שגם הילדים שלנו גדלו עליו - -"      

משה רוט: משפט אחרון, בבקשה

נעמה לזימי: "- - והערבות ההדדית היא התרבות שאנחנו אמונים עליה בחינוך דור העתיד – דור העתיד שלנו, זה שנמצא במנהרות החמאס

נעמה לזימי:  הערך הזה מרגיש כאילו איבד משמעות, והערך שמנסה לגבור עליו הוא מיטוט החמאס"

משה רוט: חברת הכנסת לזימי, אני מתנצל, אבל - - -     

נעמה לזימי: אני מקריאה את דבריה של אימא שבתה - - -      

משה רוט: אני יודע, אני יודע, אבל - - -     

נעמה לזימי: היא כתבה לי נאום, עבורי, ואני אעשה את זה כמה שיותר מהר

משה רוט: כן, תודה

נעמה לזימי: "הערך שמנסה לגבור עליו הוא מיטוט החמאס

נעמה לזימי:  עצוב לי כאימא לשמוע שזה הערך שעליו אנו מתעתדים לחנך את דור העתיד שלנו – הדור שאמור להשיב עטרה ליושנה ולהחזיר לעם ישראל את העוצמות שהוא ראוי להן"

נעמה לזימי:       "אני מזמינה אתכם, נבחרי הציבור שלנו, מקבלי ההחלטות בשמנו, להקשיב לרוב העם – הרוב הזה שמבקש להחזיר את החטופים בחיים, הרוב הזה שמבקש לחזק את חיילי צה"ל ואת צה"ל עצמו, ולהגיד: כולכם עשיתם עבודה מעולה שהביאה אותנו עד הלום, בלעדיכם כל זה לא היה מתאפשר

נעמה לזימי:  וחיים שנלקחו, לא נלקחו לשווא – כי זה הזמן להתנהל באחריות ולבחור בחיים, למצות את תהליכי המשא ומתן עד תומם ולדאוג שהחטופים יחזרו, אלה שבחיים, כדי להתחיל ריפוי להם ולנו כעם, ואלה שכבר לא בחיים ויוכלו להגיע לקבורה ראויה ומכבדת

נעמה לזימי:  התקומה שעליה אתם מדברים, התקומה הזו שכולנו ראויים לה, התקומה הזו תתאפשר רק אם יחזרו החטופים לכאן, כל ה-136

נעמה לזימי:  הם תמונת הניצחון הנכונה של העם, של העם שבחר אתכם"

משה רוט: תודה

נעמה לזימי: "היא תמונת הניצחון הנכונה, שתאפשר תקומה אמיתית ותראה עוצמה – עוצמה שלה מסוגלים רק מנהיגים אמיתיים וחזקים, שיודעים להוביל את העם קדימה במקום להימשך לאחור"

משה רוט: תודה רבה

נעמה לזימי: "אני רוצה להאמין, אני רוצה לוודא שהבחירה שלכם בכל בוקר מחדש תהיה העוצמה שלנו כעם שמקבל החלטה לחיות, והפעולות שתעשו יראו ויוכיחו לכולנו שאכן אתם ראויים לעם הנפלא הזה, ראויים להנהיג אותו לתקומה ולצמיחה ולחיים"

משה רוט: תודה רבה

נעמה לזימי: תודה לך, יו"ר הישיבה, שאתה אפשרת גם זמן נוסף כדי להקריא את הנאום הזה

משה רוט: ברור, כי מגיע לה

נעמה לזימי: אני רק אגיד משפט – אני אומרת אותו, אני אוסיף

נעמה לזימי:  המאבק להשבת החטופים הוא על הצביון שלנו כאומה וכחברה

נעמה לזימי:  חייבים עסקה

משה רוט: תודה רבה

משה רוט:  חברת הכנסת לימור סון הר מלך, בבקשה

נעמה לזימי: - - - על עוד דקת נאום של אימא שהבת שלה חטופה

נעמה לזימי:  עוד דקת נאום

קריאות: - - -      

משה רוט: סליחה, רק שלא תהפכו לי את זה - - -      

נעמה לזימי: לא אמרתי עליך

לימור סון הר-מלך: אתה לא עוצר אותי

משה רוט: אני לא עוצר את אף אחד, השעון עוצר

משה רוט:  ומה לעשות

נעמה לזימי: כאילו יש פה סימטריה

קריאות: - - -     

משה רוט: המליאה רוצה עכשיו לשמוע את חברת הכנסת הנכבדה

משה רוט:  בבקשה, שלוש דקות לרשותך

לימור סון הר-מלך: אדוני היושב-ראש, כנסת נכבדה, אני מבקשת להזכיר לכל מי ששכח שבזמן שאנחנו מדברים פה, מיטב בנינו לוחמים בעזה בחירוף נפש

לימור סון הר-מלך:  הם מבינים את משימתם

לימור סון הר-מלך:  הם מבינים כי משימתם היא הצלת העם היהודי מפני מבקשי רעתו

לימור סון הר-מלך:       בחודשים האחרונים נכחתי בהלוויות ובניחומי אבלים כפי שלא נכחתי בחיי

לימור סון הר-מלך:  בכל שבוע אני מנסה להצליח לגעת בסיפורם של כמה שיותר קדושי עליון שמסרו נפשם בהגנה על העם והארץ

לימור סון הר-מלך:  ביום חמישי האחרון הגעתי לנחם את משפחתו של אנדועלם קבדה, השם ייקום דמו, לוחם הנדסה קרבית שנפל בשבת שעברה

לימור סון הר-מלך:  כשהגעתי לשם, ידעתי שהגעתי לבית של אדם מיוחד וקדוש

לימור סון הר-מלך:  אנדועלם, שעלה לארץ ישראל מאתיופיה בגיל שלוש, הוא בן בכור למשפחה מדהימה

לימור סון הר-מלך:  האימא הצעירה שלו סיפרה לי על דמות צנועה ואצילית, שהייתה מודל לחיקוי ולמופת לכל מי שהכירו אותו

לימור סון הר-מלך:  לפני הכניסה לעזה כל החברים שלו ביקשו ממנו ברכות – סיפרה לי האימא בחיוך – הם ידעו שאנדועלם הוא צדיק, ולכן ביקשו שיברך אותם

לימור סון הר-מלך:  הוא היה גיבור בחיים, ועכשיו הוא גיבור של כל עם ישראל

לימור סון הר-מלך:       חברו ניר אמרן מפלוגת צמ"ה 603 סיפר כי אנדו היה בן אדם טוב, צנוע, שקט

לימור סון הר-מלך:  בן אדם שלא אמר בחיים "לא", ורק חיפש כיצד לסייע, ולהקל על חבריו

לימור סון הר-מלך:  במלחמה אנדו היה הגיבור של הפלוגה, נכנס מההתחלה ועד הסוף

לימור סון הר-מלך:  הוא היה במקומות הכי קשים והכי מסוכנים, ועבר דברים שרק אנחנו, החברים שנלחמו לצידו, ראינו ויודעים מה הוא עבר

לימור סון הר-מלך:  הוא מצא מאות מנהרות עם ה-D9, הרס בתים ממולכדים, פתח מאות צירים, ניקה מהשטח מאות מטענים

לימור סון הר-מלך:  פעם גם הייתה לו תקרית בצפון הרצועה, שהוא קיבל שני טילי נ"ט לכלי שלו – וזה לא עצר אותו, הוא המשיך להיכנס

לימור סון הר-מלך:  אין אמיץ כמו אנדו – מסיים ניר לספר

לימור סון הר-מלך:       נאור יפרח מפלוגת צמ"ה 603 סיפר אף הוא על אנדועלם: לא משנה כמה נספר, אף אחד לא יבין איך יש טוב כזה בעולם

לימור סון הר-מלך:  בחיים שלי לא שמעתי את הבן אדם מתלונן, תמיד היה מחייך

לימור סון הר-מלך:  כשהיינו חוזרים בימי ראשון כולם סחוטים מעייפות, בלי כוח, היינו מסתכלים עליו – וממנו שואבים כוחות

לימור סון הר-מלך:  אם לאיזה חבר היה משהו בסוף שבוע בבית, אנדועלם היה סוגר את השבת בבסיס במקומו

לימור סון הר-מלך:  הוא פשוט היה מלאך בדמות אדם, וכמובן היה לוחם ללא חת

לימור סון הר-מלך:  הוא ביצע את התפקיד תמיד הכי טוב שאפשר

לימור סון הר-מלך:  הוא הציל הרבה מאוד חיילים בפעולות שלו, ובאמת שהיה גיבור

לימור סון הר-מלך:       גזצ'או טרפה, מאותה פלוגה, סיפר גם הוא: אנדועלם היה הכוכב של הפלוגה, בכל מקום שהוא הלך אנשים לא יכלו שלא לאהוב אותו

לימור סון הר-מלך:  הוא היה צנוע, שקט, והאדם הכי טהור שפגשתי

לימור סון הר-מלך:  בתקופת המלחמה הבן אדם נתן הכול

משה רוט: משפט אחרון, בבקשה

לימור סון הר-מלך: גם כשקיבל נ"טים, הבן אדם לא עצר והמשיך את הלחימה

לימור סון הר-מלך:  ומשהו שלא רבים יודעים: בזמן המלחמה הוא היה משאיר את הרכב הפרטי שלו כדי שהסדירים יוכלו לקחת אותו ולנסוע ולצאת לאפטר

לימור סון הר-מלך:       כזה היה אנדועלם – חבר אמת, ותמיד עזר לזולת

לימור סון הר-מלך:  חבריו ומוקיריו יצאו בקמפיין מימון המונים המבקש להנציח את זכרו בכתיבת ספר תורה

משה רוט: יהיה זכרו ברוך

לימור סון הר-מלך: אני מתפללת שנהיה כולנו ראויים לאנדועלם וחבריו

לימור סון הר-מלך:  יהיה זכרו וזכר כל הנופלים גיבורי ישראל ברוך

משה רוט: אמן

משה רוט:  תודה

לימור סון הר-מלך: תודה רבה

משה רוט: חבר הכנסת רון כץ, שלוש דקות לרשותך, בבקשה

רון כץ: תודה רבה, אדוני היושב בראש

רון כץ:  כנסת נכבדה, גברתי השרה, אני רוצה לשאול אתכם: באיזה עולם אנחנו נלחמים מצד אחד ומחזקים את האויב מהצד השני? באיזה עולם ארגון טרור קיקיוני מצליח לעמוד כל כך הרבה זמן מול צבא מיומן ואמיתי? באיזה עולם אנחנו צריכים להצטדק מול העולם אחרי הטבח הנורא שנעשה פה?      יש לנו 1,400 סיבות לצאת לקרב הזה

רון כץ:  יש לנו יותר מדי, הרבה יותר מדי מחויבויות כלפי הלוחמים שלנו – אלה שנמצאים שם ואלה שלא יחזרו משם – להכריע את האירוע הזה

רון כץ:  לא יכול להיות שאנחנו נגלה מהתקשורת שמכניסים מים לרצועת עזה, ומכניסים קמח לרצועת עזה, ומכניסים דלקים לרצועת עזה, וכל פעם אנחנו מגלים עוד ועוד דברים שנכנסים למקום הזה

רון כץ:      ושוב, לפי התקשורת, היום, ממש עכשיו - -     

טלי גוטליב: 260 משאיות

רון כץ: - - חודשו הקרבות בצפון הרצועה

רון כץ:  אזורים שאנחנו כבשנו, יורים עלינו משם שוב, וזה לא סתם ירי נקודתי, יש שם לחימה אמיתית וקשה

רון כץ:  ומי שמביא את זה על הלוחמים שלנו זה הממשלה עם ההחלטות האלה

רון כץ:  ואני באמת לא מבין – מה אתם עוד צריכים? יש פה אחדות, קונסנזוס מלא לסיים את האירוע הזה

רון כץ:  למה אנחנו מתנהגים ככה? איך הם מצליחים לקפל את מדינת ישראל? אני באמת לא מבין את זה

טלי גוטליב: חברי, בכל הכבוד, אני הראשונה שיוצאת נגד, אבל צמרת צה"ל ודפ"עות צה"ל מ-day one, הם אלה שהביאו אותנו עד הלום

טלי גוטליב:  אנחנו לא מחליטים

טלי גוטליב:  מי שהוציא את הכוחות זו צמרת צה"ל וההחלטה ההזויה לצאת מצפון הרצועה בחוסר אחריות

רון כץ: אז אני אגיד לך משהו, טלי - - -     

טלי גוטליב: אגב, אתה צודק שהממשלה אחראית

טלי גוטליב:  הממשלה הייתה צריכה לדחות את - - -     

רון כץ: טלי, אנחנו יושבים ביחד באותה ועדה ורואים הרבה דפ"עות, אבל בסוף מי שמחליט זה אותו קבינט מצומצם ואז הקבינט המורחב, ולא יכול להיות – תשמעו, אני היום חזרתי מכיסופים

רון כץ:  איך אתם – באמת, אי-אפשר להסתכל ללוחמים בעיניים ולדעת שמצד אחד, אנחנו שולחים אותם להילחם, ומהצד השני, אנחנו מאכילים את המפלצת

רון כץ:  מישהו צריך לקבל החלטה בבית הזה, ושיחליטו מה הולכים לעשות

רון כץ:  אם רוצים באמת להכריע את הארגון הזה, אז שיכריעו באמת את הארגון הזה

רון כץ:  ואם לא רוצים להכריע את הארגון הזה, אז שיצאו משם ולא יסכנו יותר חיילים

רון כץ:  אי-אפשר לאכול את העוגה ולהשאיר אותה שלמה

רון כץ:  זה לא עובד בשום סיטואציה, זה לא יעבוד גם עכשיו, וחבל על כל אדם שנפגע שם

רון כץ:  אם החליטו לעשות עסקה, שיעשו אותה היום, היום, לפני שעוד חייל ייפגע, כי זה מה שצריך לעשות – אז זה מה שצריך לעשות, כי אי-אפשר לשחק את המשחקים האלה

רון כץ:  תודה רבה, אדוני

משה רוט: תודה רבה

משה רוט:  חברת הכנסת מיכל שיר סגמן, בבקשה

משה רוט:  שלוש דקות לרשותך

מיכל שיר סגמן: אדוני היושב-ראש, חבריי חברי הכנסת, עברו יותר מ-100 ימים לאחר האסון הגדול ביותר בתולדות מדינת ישראל, ובאמת שנשבר הלב

מיכל שיר סגמן:  חטופים שנמקים במנהרות חמאס, משפחותיהם הקורסות והמרוסקות, נרצחים ונופלים – נשבר לי הלב

מיכל שיר סגמן:  ואני, כמו מיליוני ישראלים בעיקר חוששת מהעתיד

מיכל שיר סגמן:  מעולם לא היה מצבנו גרוע יותר, מסוכן יותר, מאיים יותר, בעורף, בחזית ובקרב הקהילה הבין-לאומית

מיכל שיר סגמן:  אני חוששת לעתיד כי בעוד שאין אדם אחד במדינה שלא מבין שמכישלונות יש ללמוד ואפשר להתחזק, בעוד שחשבנו שאין אזרח שלא מבין שהמחלוקות והשיסוי הורגים אותנו, יש בעצם אחד כזה שלא מבין שהוא בעצמו סמל המחלוקת, וזה בלתי נתפס שהוא לא מבין את זה

מיכל שיר סגמן:      הכיצד זה שעדיין ביבי לבדו ישכון ובממשלתו, בצבאו ובעמו לא יתחשב? אחרי 100 ימים לא אמורים להוביל למצב גרוע יותר

מיכל שיר סגמן:  ונתניהו? אחרי שהוא התעורר מההתמוטטות שלו בימים הראשונים לאחר הפלישה לישראל, כיבוש יישובי עוטף עזה והטבח, האונס והחטיפות ההמוניות – בידו האחת הוא נאחז בקרנות המזבח, ובידו השנייה הוא ממשיך לנצח על מכונת ההסתה והשיסוי שנועדה לדחות את הקץ של שלטונו

מיכל שיר סגמן:  כל דקה שביבי נמצא בשלטון זו דקה המסכנת את מדינת ישראל

מיכל שיר סגמן:  אחרי שכל העם ראה מה הנזק של מכונת ההסתה, הוא, במקום לעצור אותה, פוקד עליה לתת גז ולתקוף את בכירי הצבא

מיכל שיר סגמן:       אחרי 100 ימים של אסון, ראש הממשלה לא מדבר עם שר הביטחון של מדינת ישראל? חטופות נאנסות, חטופים מוצאים להורג, חיילים מחרפים את נפשם, משפחות מילואימניקים קורסות

מיכל שיר סגמן:  העם רוצה אחדות וביחד, ומה שחשוב לביבי זה להיות ברוגז עם שר הביטחון ולברך שרה בממשלתו על מופע חיסול כנגד הרמטכ"ל

מיכל שיר סגמן:      אני, כמו מיליוני ישראלים מכל המחנות וכולל רבים מתנועתו שלו, מבקשים, מתחננים, שפשוט יעזוב אותנו כבר

משה רוט: תודה רבה

מיכל שיר סגמן: בחירות – דקה – אי-אמון קונסטרוקטיבי, התפטרות – לא משנה כבר

מיכל שיר סגמן:  בעיני כולם הוא סמל המחלוקת, הוא פני האסון - -     

משה רוט: תודה רבה

מיכל שיר סגמן: אני כבר מסיימת

מיכל שיר סגמן:  - - שמו תמיד ייאמר בנשימה אחת עם האסון והמחדל כמקור הבעיה ולא הפתרון

מיכל שיר סגמן:  ואני מבקשת, רגע לפני ההרס המוחלט - -     

משה רוט: תודה רבה

מיכל שיר סגמן: - - ביבי, קום ועשה את המעשה הנכון ותתפטר

משה רוט: תודה רבה

משה רוט:  חבר הכנסת חמד עמאר, בבקשה

חמד עמאר: אדוני היושב-ראש, חבריי חברי הכנסת, קודם כול, אני רוצה להודות לך, אדוני היושב-ראש, על שאפשרת לי לעלות ולדבר

משה רוט: ראיתי שאף אחד מהסיעה שלך לא דיבר

חמד עמאר: תודה לך

חמד עמאר:  תשמעו, אני עברתי על התקציב שאושר בממשלה רק בשבוע שעבר, ואני לא הייתי מופתע – שקל אחד, שקל אחד לעדה הדרוזית לא מופיע בתקציב 2024

חמד עמאר:  אני לא מצליח להבין את הממשלה הזאת, שמדברת גבוהה-גבוהה למען העדה הדרוזית ולטובת העדה הדרוזית, ומצד שני, בתוך התקציב – אפס תקציב לעדה הדרוזית

חמד עמאר:  איך שרים הצביעו לטובת התקציב הזה כשראו שבתוך התקציב בכלל לא מופיע תקציב לעדה הדרוזית? איך אתם יכולים לעמוד מול כל צעיר וצעירה דרוזים ולהגיד להם: אתם טובים בדבר אחד, אבל בתקציב אתם לא טובים ולא צריכים להיות

חמד עמאר:       אני לא מבין, אתם לא מתביישים? השרים, ראש הממשלה, שר האוצר, איך אתם מרשים לעצמכם לאשר תקציב כאן כאשר אתם יודעים שהעדה הדרוזית בכלל לא מופיעה בתוך התקציב

חמד עמאר:  זו בושה לממשלה הזאת

חמד עמאר:      ויותר מזה, אדוני היושב-ראש, רופא שגויס בצו 8, משהור ספא, היה במילואים יותר מ-60 יום, מאז תחילת המלחמה, ורק לפני עשרה ימים השתחרר מהמילואים

חמד עמאר:  מה הוא קיבל? צו הריסה

חמד עמאר:  ומה עוד הוא קיבל? הודעה מהמשטרה: אנחנו באים להרוס לך כי קיבלנו הוראה שצריך להרוס את הבית שלך ואנחנו חייבים ללוות את יחידת האכיפה

חמד עמאר:  בן אדם שסיכן את החיים שלו, היה בתוך המלחמה יותר מ-60 יום, מקבל פרס – צו הריסה לבית שלו עם הודעה ברורה שבאים להרוס את הבית שלו

חמד עמאר:  אני התערבתי, אני דיברתי גם עם יחידת האכיפה וגם עם המשטרה ואין הריסה עכשיו, בל הצו עדיין קיים, כי האריכו לו את הצו

חמד עמאר:       אני לא מבין ולא מצליח להבין את הממשלה הזאת

חמד עמאר:  הגיע הזמן להכניס את הדרוזים לתוך תקציב המדינה

חמד עמאר:  הגיע הזמן לבטל את כל הצווים להריסות בתים בעדה הדרוזית; את כל הקנסות באלפי ובמאות אלפי שקלים – מיליונים, שאותם צעירים שעכשיו נלחמים חייבים למדינת ישראל

חמד עמאר:  בושה לממשלה

משה רוט: תודה רבה

משה רוט:  חבר הכנסת יצחק פינדרוס – אינו נוכח; חברת הכנסת גלית דיסטל אטבריאן – אינה נוכחת

משה רוט:  חברת הכנסת דבי ביטון, בבקשה

משה רוט:  בבקשה, שלוש דקות לרשותך

דבורה ביטון: כבוד היושב-ראש, כנסת נכבדה, "כי האדם עץ השדה"

דבורה ביטון:  היום, סמוך לקיבוץ כיסופים, ביחד עם ראש הממשלה לשעבר וראש האופוזיציה חבר הכנסת יאיר לפיד, עם חברי כנסת מסיעתי וראש מועצת אשכול גדי ירקוני, נטענו עץ, נטענו עץ זית

דבורה ביטון:  ט"ו בשבט בפתח, ובמקום כל כך רגיש – היינו שם היום

דבורה ביטון:  עץ הזית הוא אותו עץ שמעטר את התג והדגלים של גולני

דבורה ביטון:  ב-7 באוקטובר, היום הארור הזה, פלוגה מגדוד 51 ניהלה קרבות שהצילו חיי אדם רבים מהקיבוץ

דבורה ביטון:  נטענו עץ, כי נטיעת העץ מסמלת כי לא יפילו את רוחנו; נטיעת העץ מסמלת את חוזקנו ואחדותנו; נטיעת העץ מסמלת את תקומתנו; את שובנו לבתים שלנו, למדינה שלנו

דבורה ביטון:  אנחנו ננצח

דבורה ביטון:  עם ישראל חי וקיים

דבורה ביטון:  תודה

משה רוט: תודה

משה רוט:  חבר הכנסת ניסים ואטורי – אינו נוכח

משה רוט:  חבר הכנסת סימון דוידסון, בבקשה

משה רוט:  שלוש דקות, בבקשה

סימון דוידסון: תודה רבה, אדוני היושב-ראש

סימון דוידסון:  אדוני היושב-ראש, לפני כמה שעות, כשהגענו לכנסת – הגענו לוועדת כספים היום – תוך כדי הישיבה נכנסו לאולם הורי החטופים, משפחות החטופים

סימון דוידסון:  זה היה אירוע מאוד מאוד קשה

סימון דוידסון:  הכאב שפרץ מליבם, מהעיניים שלהם – זו לא שנאה, זה כאב

סימון דוידסון:  זה כאב כל כך גדול, שזה נכנס לי ולחברים שלי שהיו באולם באותם רגעים עמוק עמוק פנימה

סימון דוידסון:  זו פעם ראשונה בכנסת ישראל, שבה ישבתי וירדו לי דמעות מהעיניים

סימון דוידסון:  ישבתי שם חסר אונים, ושמעתי את הכאב ואת הצעקות של המשפחות, ותוך כדי הרגשתי שאני רואה את הבת שלי נמצאת מתחת לאדמה בעזה

סימון דוידסון:  הרגשתי שאני חלק מאותו אירוע, שלא נוגע לי באופן אישי, הוא נוגע לי כחבר הכנסת

סימון דוידסון:  אין לי משפחה שם, אבל באותם רגעים הרגשתי שאני חלק מהמשפחה הזאת

סימון דוידסון:       בימים האחרונים, וכבר בשבועות האחרונים, אני שומע בשיח הציבורי כל מיני דעות של אנשים, גם מהממשלה, על שמשפחות של החטופים גורמות נזק בזה שהן מביעות את הצער שלהן, את הכעס שלהן, שהם צועקים, שהם מגיעים ולפעמים גם עוצרים כבישים ועוצרים את הנוחות שלנו

סימון דוידסון:  אבל אם הם לא יעשו את זה, אז זה לא יקרה

סימון דוידסון:      אני מחבק את אותן משפחות, ואני רוצה להגיד משהו כחבר כנסת – יושבים פה גם אנשים מהמשפחות האלה: לפעמים אתם פונים אלינו וגם צועקים עלינו, ואנחנו מרגישים חסרי אונים, כי אנחנו באמת חסרי אונים

סימון דוידסון:  אנחנו לא נמצאים במקום שאותן החלטות מתקבלות

סימון דוידסון:  יש מספר אנשים מצומצם שמקבל את ההחלטות

סימון דוידסון:  אז לאותם אנשים שיושבים שם: אני בטוח שאין בן אדם שלא רוצה להחזיר את אותם חטופים, אין בן אדם – גם לא בקבינט – שחושב שאותם חטופים לא צריכים לחזור; אבל עדיין האמפתיה, ההקשבה והגישה לאותן משפחות חייבת להיות הרבה יותר חמה, קבועה, יום-יומית

סימון דוידסון:  אותן משפחות חטופים חייבות לשמוע כל הזמן עדכונים, ואת האמת על מה שנעשה בשטח, כי ההרגשה שלהם לא כזאת

סימון דוידסון:      אז נותר לי רק לחבק את המשפחות ולהגיד להם שאנחנו אוהבים אותן

משה רוט: תודה רבה

משה רוט:  חברת הכנסת אורית פרקש הכהן – אינה נוכחת; חברת הכנסת מירב כהן – אינה נוכחת

משה רוט:  חבר הכנסת נאור שירי, בבקשה

נאור שירי: שלוש שניות תוספת על הורדת הפודיום

נאור שירי:      אדוני היושב-ראש, חבריי חברי הכנסת, תודה רבה

נאור שירי:  השרה מאי גולן ציינה בתחילת דבריה – כשדיברת על האי-אמון, אמרת: באיזה מדינה בעולם מגישים הצעת אי-אמון בזמן מלחמה? מדייק? יופי

נאור שירי:  לא, כדי שלא תעלי לפה ואחרי זה תגידי: הוא אמר

נאור שירי:  באיזו מדינה בעולם – אז זו שאלה באמת טובה, וזה גרם לי לחשוב על איזו מדינה אנחנו ובאיזה מדינה בעולם, וככה לעשות השוואה

נאור שירי:       נגיד, באיזו מדינה בעולם, מדינה בגודל של עיר, יש בה 38 שרים? באיזו מדינה בעולם אנשים לא גומרים את החודש וחיילים מגיעים לוועדת הכספים ואומרים שאין להם סימילאק לתינוקות שלהם, ואתם משנים שמות של משרדים? חבריי חברי הכנסת, לשנות שם של משרד עולה כסף – כמה מיליוני שקלים אפילו – אבל פה עושים את זה כאילו כלום

מאי גולן: - - -      

נאור שירי: בכינונה של הממשלה התחלנו עם הנגב והגליל

נאור שירי:  היה משרד הנגב והגליל, אבל היה נורא נורא חשוב להוסיף לו "והחוסן הלאומי"

נאור שירי:  ועכשיו אי-אפשר להסתפק במשרד לשוויון חברתי, אלא צריך להוסיף לו "לשוויון חברתי ומעמד האישה"

מאי גולן: אתה יודע שאתה משקר - - - תן לעצמך נזיפה - - -      

נאור שירי: אני ממש לא משקר

נאור שירי:  תבדקי אותי ותראי כמה עולה להחליף שם של משרד

מאי גולן: - - - מיליוני שקלים, אתה עושה לעצמך בושות

מאי גולן:  אתה מדבר שטויות - - - מיליוני שקלים זה אולי בעולם המעוות שלך

נאור שירי: באיזה עוד מדינה בעולם יש ראש ממשלה שמנהל את המדינה תחת - - -      

מאי גולן: - - -      

נאור שירי: 8 מיליון עולה להחליף שם של משרד

מאי גולן: כמה? 8 מיליון?     

נאור שירי: 8 מיליון

נאור שירי:  אני יודע על 4-3 מיליון שקלים, אבל תאמיני לי - -     

מאי גולן: - - - אז אני יכולה להגיד לך - - -      

נאור שירי: - - שאותו חייל מילואימניק שהגיע לוועדת הכספים - -      

מאי גולן: - - - כמה אלפי שקלים

נאור שירי: - - והתלונן שאין לו סימילאק במקרר, גם מיליון שקלים היו עוזרים לו

נאור שירי:  מעיין הליצנית שהגיעה ולא היה לה כסף והיא מסיימת את הפנסיה של ההורים שלה, גם לה היה עוזרים מיליוני השקלים האלה

נאור שירי:       באיזו עוד מדינה בעולם - - -     

מאי גולן: אתה פשוט שקרן

מאי גולן:  אתה משקר

מאי גולן:  פשוט שקרן

נאור שירי: בסדר

נאור שירי:       באיזו עוד מדינה בעולם עם הספר מקצץ בתקציב המדינה לספריות העירוניות? באיזה עוד מדינה בעולם מקצצים בחינוך?     

מאי גולן: - - - יש גם מלחמה - - -     

נאור שירי: באיזו עוד מדינה בעולם הממשלה מחוקקת חוקים ועוברת על החוקים שהיא מחוקקת, ואין לאף אחד מה לעשות עם זה? אתמול או שלשום הייתם אמורים להניח את תקציב המדינה, אבל ממשלת ישראל מחוקקת חוק ועוברת עליו

נאור שירי:  באיזה עוד מדינה בעולם ממנים ראש ממשלה בניגוד לחוק שאותו חוקקתם, בחוק הנבצרות? אז מכנסים את ועדת הכנסת להכשיר את אותו מינוי בדיעבד

נאור שירי:  באיזה עוד מדינה בעולם חבלי ארץ שלמים נמחקים ומפונים מביתם בלי שום עתיד? באיזה עוד מדינה בעולם אזרחים הם מספיק טובים להילחם בשבילה, למות בשדה הקרב, אבל לא להיות מחוברים לחשמל בשנת 2024?      

משה רוט: תודה רבה

נאור שירי: אז באיזה מדינה בעולם, אתם שואלים? ברפובליקת הבננות שאתם מנהלים בשלושת העשורים האחרונים

מאי גולן: - - -     

נאור שירי: זו המדינה שאנחנו חיים בה

מאי גולן: - - -     

משה רוט: תודה רבה

משה רוט:  חברת הכנסת שרון ניר – אינה נוכחת

משה רוט:  חברת הכנסת מיכל וולדיגר, בבקשה

מאי גולן:  - - - שלא קיימים בשום מקום בעולם, אתה לא מתייחס לזה שיש פה מדינה במלחמה שכלל התקציב שלה הולך למשרד הביטחון

מאי גולן:  אתה מתעלם מהעובדה – כשאתה אומר פה נתונים שלא קשורים בכלל למציאות

נאור שירי: כמה עולה להחליף שם של משרד? כמה עולה? כמה?     

מאי גולן: במשרד שלי זה מסתכם בכמה אלפי שקלים

מאי גולן:  שמעת מה אמרתי עכשיו? את השקרים שלך - - -      

נאור שירי: לקחת מחלקה, מחלקה – עשית את זה משרד ממשלתי

מאי גולן:  - - - יש כאן ארבעה שרים שאין להם - - -      

משה רוט: סליחה, סליחה, המליאה רוצה לשמוע את חברת הכנסת וולדיגר

מאי גולן:  - - -      

משה רוט: כבוד השרה

מאי גולן:  - - -      

מיכל מרים וולדיגר: כבוד השרה

מאי גולן:  - -  - שקרים, שקרים, שקרים

נאור שירי:  - - -      

משה רוט: גברתי השרה, גברתי השרה, ברשותך, המליאה רוצה לשמוע את חברת הכנסת וולדיגר

משה רוט:  בבקשה, שלוש דקות לרשותך

מאי גולן:  להשתמש בכלי החשוב הזה של דוכן הכנסת ולומר שקרים, זו חרפה

מיכל מרים וולדיגר: כבוד היושב-ראש, כבוד השרה, חברי כנסת נכבדים, סעיף 1 לחוק השבות קובע כי כל יהודי זכאי לעלות ארצה

מיכל מרים וולדיגר:  בדברי ההסבר לחוק תיאר ראש הממשלה דאז, דוד בן-גוריון, את מהותו של החוק השבות כפי שבאה לידי ביטוי בסעיף הזה

מיכל מרים וולדיגר:  חוק השבות, כך כותב בן-גוריון, הוא העיקרון הממלכתי אשר בכוחו הוקמה מדינת ישראל

מיכל מרים וולדיגר:  זכותו ההיסטורית של כל יהודי באשר הוא לשוב ולהתיישב בישראל

מיכל מרים וולדיגר:  כך נקבע גם בבג"ץ נטליה דהן ואחרים נגד שר הפנים, שניתן ממש מזמן, כי חוק השבות הוא חוק-יסוד על המכונן את ערכי היסוד של מדינת ישראל וביניהם, כי שערי הארץ פתוחים לרווחה לכל יהודי החפץ להשתקע בה

מיכל מרים וולדיגר:       כלומר, הפגיעה בזכות הזו של כל יהודי להשתקע בארץ ישראל יכולה להיעשות רק על ידי הסמכה מפורשת בחוק

מיכל מרים וולדיגר:  אכן סעיף 2(ב) לחוק קובע סייגים לזכותו הטבעית של היהודי לעלות לארץ ישראל והוא כולל שלושה סייגים שלפיהם יוכל שר הפנים למנוע את הגעתו והתיישבותו של היהודי בארצו: מי שפועל נגד העם היהודי, מי שעלול לסכן את בריאות הציבור או את ביטחון המדינה ואדם בעל עבר פלילי המסכן את שלום הציבור

מיכל מרים וולדיגר:      אז על מי חלים הסייגים הללו? האם מישהו שיש לו דיכאון חורף לא יוכל לעלות לארץ ישראל? האם שר הפנים יגיד לו: לא, אתה לא יכול? האם יש מישהו שיש לו חרדת נטישה – אני שואלת אתכם: מישהו שיש לו חרדה לא יוכל לעלות לארץ ישראל? מי שיש לו אפילו מאניה דפרסיה, מצבי רוח משתנים, לא יוכל לעלות לארץ ישראל? הם מסכנים את בריאות הציבור?     מסתבר, כבוד היושב-ראש, שכן

מיכל מרים וולדיגר:  היום מדינת ישראל לא מאפשרת, ואם היא כבר מאפשרת, היא מקשה, עד כדי בלתי אפשרי, לאנשים שמתמודדים עם קשיים נפשיים, למרות - - -      

משה רוט: סליחה, יש דיון בוועדות על הדבר הזה?     

מיכל מרים וולדיגר: אני מקווה מאוד שזה יתוקן, אחרי ששלוש שנים אני נאבקת על טופס ששם בן אדם שמגיע לארץ ישראל על פי חוק השבות צריך לסמן אם הוא מתמודד עם מחלה נפשית, ואם כן – לא נותנים לו לעלות לארץ

מיכל מרים וולדיגר:  זו פשוט שערורייה שאין כדוגמתה

משה רוט: אז אני שואל, היה דיון או שיהיה דיון?     

מיכל מרים וולדיגר: לא, לא היה דיון בדבר הזה

מיכל מרים וולדיגר:  כן היו דיונים אצל השרה הקודמת, היו דיונים אצל מנכ"ל - -       

משה רוט: אבל עכשיו?     

מיכל מרים וולדיגר:  - - אצל מנכ"ל רשות האוכלוסין וההגירה

מיכל מרים וולדיגר:  כנראה שהיו שם אנשים עם הרבה סטיגמה ודעות קדומות

מיכל מרים וולדיגר:  הפעם אני מקווה שנצליח לשנות את זה

מיכל מרים וולדיגר:  כן, גם השר וגם המנכ"ל של הרשות הפעם, איל היקר מאוד, שהבטיח לי שהוא יטפל בזה

מיכל מרים וולדיגר:       אבל נכון לרגע הזה, ממש הרגע התקשרה אליי מישהי בוכייה, בוכייה, שלא נותנים לה לעלות

מיכל מרים וולדיגר:  היא נמצאת בארץ על אגרת תייר, היא יהודייה, ומקשים עליה ומקשים עליה, ומשפילים אותה ומעבירים אותה עוד דיון ועוד דיון, ולא נותנים לה לעלות לארץ

מיכל מרים וולדיגר:  אומרים לה: לא, את לא זכאית

מיכל מרים וולדיגר:      אז אני מאוד מקווה שהעניין הזה ייפתר, אבל אני חייבת לומר פה, באמת: הוא ייפתר גם ברמה הספציפית של אותה בחורה שהגיעה אליי היום, אבל הוא אמור להיפתר ברמה המדינית הרוחבית

מיכל מרים וולדיגר:  לא יעלה על הדעת שמדינת ישראל, 2024, חיה עם סטיגמות ועושה סלקציה של יהודים בכניסה לארץ ישראל, תודה

משה רוט: תודה רבה

משה רוט:  תודה

משה רוט:  הלוואי שתצליחי

משה רוט:  חבר הכנסת ולדימיר בליאק – אינו נוכח

משה רוט:  חברת הכנסת שלי טל מירון, בבקשה, שלוש דקות לרשותך, גברתי

שלי טל מירון: תודה רבה, אדוני היושב בראש

שלי טל מירון:  חברים, כנראה שאני מצמצתי לרגע ואולי אני פספסתי

שלי טל מירון:  אולי אני חיה באיזו מציאות מדומה

שלי טל מירון:  אולי דמיינתי, אבל נראה לי שהשרה סטרוק, לא עלינו, לא מצליחה לסגור את החודש

שלי טל מירון:  כן, ככה היא מספרת לנו, אני אצטט: אני מכירה שרים שלא גומרים את החודש, הוריהם תומכים בהם

שלי טל מירון:       אוי אוי אוי, מה יעשו השרים שלנו? המשכורת שלהם, של 53,000 שקלים, לא מספיקה להם לגמור את החודש

שלי טל מירון:  באמת רחמים

שלי טל מירון:  נראה לי שהיא גם מאמינה בלב שלם שהיא מעלה את הנושא והדרישה הכי חשובים עכשיו, באמצע המלחמה צריך להעלות את השכר של השרים

שלי טל מירון:  זה מה שחשוב

שלי טל מירון:  אין לנו מילואימניקים שיחזרו הביתה ולא תהיה להם עבודה, אין לנו מילואימניקים שהעסקים שלהם נגמרו, אין לנו מפונים שהם פושטי יד

שלי טל מירון:  אתמול ביקרתי בקיבוץ ניר עוז ופגשתי שם את ירון, גיבור ישראל, שהגן על המשפחה שלו עם אקדח ושתי מחסניות, נלחם במחבלים, ספג שלושה רימונים וחילץ את המשפחה שלו לבד מהתופת הפסיכית, והוא מספר לי שהוא פושט יד

שלי טל מירון:  הוא פושט יד ונעלם לו הכבוד העצמי כי הוא לא מצליח כרגע להתקיים

שלי טל מירון:      אבל המשרד של השרה אורית סטרוק, המשרד המומצא לענייני כלום ושום דבר, שמקבל מאות מיליונים וכל שבוע מוסיפים לו עוד מאות מיליונים – כן, המשרד הזה זקוק לעוד כסף

שלי טל מירון:  אז אני מציעה לשרה סטרוק להתעורר מהחלום המדומה שלה, ולהקשיב קצת לאמת ולמציאות של קואליציה שיותר מחצי מההרכב שלה בזמן מלחמה מתפקד כשרים, סגני שרים, שרים ללא תיק, שרים ומשרדים מומצאים לענייני כלום ושום דבר

שלי טל מירון:      שר אוצר שממנה לנו מנכ"ל למרכז השליטה האזרחי, שמתפטר כי לדבריו לא קיבל כלים וסמכויות רלוונטיות, ושר אוצר שלא עונה לציבור בשקיפות על התאמות בשווי של לא פחות מ-20 מיליארד שקלים

שלי טל מירון:  שר אוצר כושל, בדיוק כמו כל הממשלה הזאת

שלי טל מירון:       ראש ממשלה שמנהל מדינה שקורה בה המחדל הביטחוני הגדול בהיסטוריה של מדינת ישראל, שהממשלה שלו קרסה ברגעים הכי קריטיים של המדינה ושמי שמילא את מקומה זו החברה האזרחית

שלי טל מירון:  ראש ממשלה שלא לוקח אחריות, שעסוק בזמן מלחמה בהכפשה של עיתונאים ואולפנים ובקמפיין פוליטי של היום שאחרי

משה רוט: תודה רבה

שלי טל מירון: זה ראש ממשלה שלא צריך להיות ראש ממשלה

שלי טל מירון:  תודה רבה

משה רוט: תודה רבה

משה רוט:  אחרונת הדוברים – חברת הכנסת מרב מיכאלי, בבקשה

מרב מיכאלי: חברות וחברי הכנסת, אני רוצה להמשיך את האי-אמון שהגישה סיעת העבודה בסעיף הקודם

מרב מיכאלי:  מ-7 באוקטובר נמנענו מהגשת אי-אמון בממשלה הזאת, למרות שאלוהים יודעת עד כמה מגיעה לה אי-אמון

מרב מיכאלי:  נמנענו מהצעד האופוזיציוני הזה

מרב מיכאלי:  אבל כבר 108 ימים שאנחנו רואות ורואים שהממשלה הזאת מתעסקת בהכול: בהדחת הדובר הלאומי, בהעברה של תקציב מושחת, בהעברות משרדים, החלפת שמות, בלבולי מוח, בהדלפות מביכות, מביכות, מהקבינט – הכול, רק לא בהשבת כל החטופות והחטופים שלנו

מרב מיכאלי:  לכן העלינו כאן להצבעה אי-אמון נגד ממשלה מופקרת, שכבר 108 ימים מזניחה את בנותיה ובניה בשבי חמאס

מרב מיכאלי:       צריך להגיד שהאמון נשבר כבר ב-7 באוקטובר, אבל מאז הוא נשבר כל יום מחדש

מרב מיכאלי:  הרי היינו בטוחות ובטוחים, אזרחיות ואזרחי ישראל, שהמדינה תעשה הכול, אבל הכול, כדי להחזיר אזרחיות ואזרחים ישראלים

מרב מיכאלי:  הרי החיילים עושים הכול כדי להגן עלינו, אז ברור שהמדינה תעשה הכול כדי להחזיר אותם

מרב מיכאלי:  ברור שאם קורה הדבר הנורא, הבלתי-סביר והלא-ייאמן, שבאים וחוטפים אותך מהבית שלך, המדינה תעשה הכול כדי להחזיר אותך

מרב מיכאלי:  אלא שהממשלה הזו שוברת כל יום מחדש את האמון הזה

מרב מיכאלי:       הקואליציה והממשלה החליטו להיעדר מהדיון בהצעת האי-אמון, ברור

מרב מיכאלי:  הם מפחדים

מרב מיכאלי:  ביבי בורח, בורח מאחריות

מרב מיכאלי:  נניח שהם היו באים לדיון הזה, מה הם היו אומרים? את מה שאמר שר האוצר המהולל סמוטריץ' היום בסיעה שלו, שגנץ ואיזנקוט משקרים? שבכלל אין סיכוי לעסקה? זה סמוטריץ', שבכלל לא נמצא בקבינט המלחמה, ושראש הממשלה שלו עושה הכול כדי שהוא לא יהיה בקבינט המלחמה הזה? אולי הם היו אומרים את מה שאמר בן גביר בישיבת הסיעה שלו

מרב מיכאלי:  המשפט הוא: "אם לא תהיה מלחמה, לא תהיה ממשלה"

מרב מיכאלי:  בשביל להחזיר את החטופות והחטופים שלנו צריך להיות מוכנים גם להפסיק את המלחמה

מרב מיכאלי:       אי-אפשר להמשיך למלמל: החטופים הם המטרה העליונה; אי-אפשר להמשיך לשקר את מה שאמר נתניהו אמש: "רק ניצחון מוחלט יבטיח את חיסול חמאס והחזרת כל חטופינו"

מרב מיכאלי:  ייקח הרבה מאוד זמן למוטט את חמאס, זמן שאין לחטופינו

מרב מיכאלי:  אין להם זמן

מרב מיכאלי:  לנו אין זמן להמשיך להעמיד אותם יום אחרי יום בסכנת חיים מוחשית, ברורה ומיידית

מרב מיכאלי:  אלא שלביבי, כידוע, הכי חשוב הוא שתהיה ממשלה

מרב מיכאלי:  וכמו שאמר את זה בן גביר במילים מאוד מפורשות: "אם לא תהיה מלחמה, לא תהיה ממשלה"

מרב מיכאלי:       בואו, שלא נבין לא נכון, אני הראשונה שדורשת את מיטוט החמאס

מרב מיכאלי:  זה עשור שאני דורשת את חיסול חמאס, עשור שאני צועקת ומתריעה מפני הסכנה האדירה שחמאס מהווה כל השנים, כשנתניהו העביר להם מזוודות של דולרים לבניית משגרים ומנהרות

מרב מיכאלי:  אז עכשיו, כשהם מחזיקים 136 אזרחיות ואזרחים – עכשיו נתניהו פתאום הבין שצריך לחסל את חמאס?     

משה רוט: תודה רבה, גברתי

מרב מיכאלי: משפט אחרון, אדוני

מרב מיכאלי:  לחסל את חמאס ייקח זמן, הרבה זמן

מרב מיכאלי:  מדינה ריבונית יכולה להחליט על לוחות הזמנים שלה

מרב מיכאלי:  מדינה שדואגת לאזרחיות והאזרחים שלה צריכה להגיד באופן ברור: קודם להחזיר את החטופות והחטופים, ואז לחסל את חמאס

מרב מיכאלי:  חטופות וחטופים תחילה

משה רוט: תודה רבה

משה רוט:  גברתי השרה רוצה לסכם? כן? בבקשה, גברתי השרה

מאי גולן: אדוני היושב-ראש, כנסת נכבדה, האמת היא שלא הייתי רוצה, אולי זו הפעם הראשונה שלא הייתי רוצה לעלות אחרי המופע המביש הזה של אופוזיציה חסרת אחריות, שבזמן מלחמה וקרבות עקובים מדם, בזמן שאנחנו כואבים את כל העולם ומלואו שאיבדנו, בזמן שעוד עכשיו, ברגעים אלו, יש קרבות קשים, כשכל מה שאנחנו צריכים זה רק להתפלל לשלומם של החיילים והחיילות שלנו שיחזרו לשלום, בעזרת השם – אתם מתעסקים בהצעת אי-אמון

מאי גולן:  בושה לכם

מאי גולן:  אם יהיה עוד זמן, אני אדבר

מאי גולן:       אבל בינתיים אני אקרא תפילה לשלום חיילי צה"ל שבעזרת השם, יחזרו לשלום בריאים ושלמים במהרה: "מי שברך אבותינו אברהם יצחק ויעקב, הוא יברך את חיילי צבא ההגנה לישראל ואנשי כוחות הביטחון, העומדים על משמר ארצנו וערי אלוהינו, מגבול הלבנון ועד מדבר מצרים, ומן הים הגדול עד לבוא הערבה, ובכל מקום שהם, ביבשה, באוויר ובים

מאי גולן:  ייתן ה' את אויבינו הקמים עלינו נגפים לפניהם

מאי גולן:  הקדוש ברוך הוא ישמור  ויציל את חיילינו מכל צרה וצוקה ומכל נגע ומחלה, וישלח ברכה והצלחה בכל מעשה ידיהם

מאי גולן:  יַדְבֵּר שונאינו תחתיהם, ויעטרם בכתר ישועה ובעטרת ניצחון

מאי גולן:  ויקוים בהם הכתוב: כי ה' אלוהיכם ההולך עימכם להילחם לכם עם אויביכם, להושיע אתכם

מאי גולן:  ונאמר אמן"

משה רוט: אמן

קריאה: אמן

מאי גולן:  עכשיו, מכיוון שיש לי ככה קצת זמן עד שנתחיל את ההצבעה, ודובר הרבה היום על המשרדים, אז באמת יושבות פה לוחמות פמיניזם כאלה ואחרות, שבמשך שנים מדברות על זכויות נשים וקידום מעמד של נשים

מאי גולן:  אבל מה לעשות? כשהגיעה שרה מהמיליה הלא-נכון, מהצבע הלא-נכון, מהשכונה הלא-נכונה, מהצד הלא-נכון של המפה הפוליטית, פתאום זה לא טוב שיהיו לרשות לקידום מעמד האישה פי שישה יותר מהתקציבים שהיו להם; זה לא טוב שיקדמו עוד נשים, שהן לא רק מכיכר רבין עד כיכר הבימה, אלא גם נשים מסורתיות, מזרחיות, חרדיות, מתיישבות, רחמנא ליצלן, עוד נשים ככה מכל מיני מקומות

מאי גולן:       והם, כל מה שיש להם הוא לדבר על זה שרציתי שיתווסף השם קידום מעמד האישה למשרד לשוויון חברתי

מאי גולן:  אז בואו אני אבהיר לכם את זה קצת, שזה יסבר לכם את האוזן

מאי גולן:  אולי הפמיניזם שבכם, שאתן מדברות בשמו כל השנים האחרונות, יחלחל ככה כלפי חוץ ויזכיר לכן מי אתן ולמה באמת התחלתן להילחם

מאי גולן:      אז כשאני קיבלתי את המשרד לקידום מעמד האישה, וכשאני - - -     

מרב מיכאלי: יש לי שאלה - - -     

מאי גולן: לא לא לא

מאי גולן:  אני לא עונה לך על שאלות

מרב מיכאלי: יש לי שאלה

מאי גולן:  לא עונה לך, חברת הכנסת מרב מיכאלי

מאי גולן:  תיזכרי למה את פמיניסטית, ואז אני אולי אענה לך על שאלות

מרב מיכאלי: לא, תסלחי לי, את תיזכרי

מרב מיכאלי:  תגידי לי - - -     

מאי גולן: בקיצור, כשאני קיבלתי את המשרד לקידום מעמד האישה, באמת שלא יכולתי שלא להיות מופתעת מכלל הצביעות של נשים כגון חברת הכנסת מרב מיכאלי

מרב מיכאלי: מאי גולן, את שקרנית

מרב מיכאלי:  תגידי דבר אחד שאני אמרתי לך

מרב מיכאלי:  תגידי מילה אחת שאני אמרתי עלייך או על המשרד

מרב מיכאלי:  אחת

מרב מיכאלי:  את שקרנית עלובת נפש

מאי גולן: עלובת נפש? מה עוד, אישה פמיניסטית דגולה וחזקה שכמותך, מה עוד יש לך להגיד לי?      

טלי גוטליב: - - -     

מאי גולן: את לא אותה אחת שרק היום בבוקר כשדיברה בגלי צה"ל על הצעת האי-אמון שלה, אמרה שאין מי שייצג אותה כי את עצמך לא יכולה לייצג את המפלגה שלך? אז אם אני שקרנית, בואי, תספרי לי איך התאכזרת לנשים בלשכה שלך בשנים האחרונות

מאי גולן:  בואי, תספרי לי מה את עשית למען נשים, מלבד לדבר בלשון נקבה, איך עזרת לנשים שהן לא מהמפה הפוליטית שלך, לא מהעדה שלך, מהשכונה שלך

מרב מיכאלי: - - - עלובת נפש

מאי גולן: "עלובת נפש" את יכולה להגיד עוד הרבה פעמים

מרב מיכאלי: מילה לא אמרתי, לא עלייך ולא על - - -     

מאי גולן: חברת הכנסת מרב מיכאלי, הפמיניסטית הדגולה, קוראת לשרה במדינת ישראל, שהגיעה בעשר אצבעות למה שהיא הגיעה, לא בזכותך, "עלובת נפש" – אבל את, פריימריז במפלגה שלך לא היית עוברת

טלי גוטליב: מה זה - - -     

מאי גולן:  את רואה, חברת הכנסת גוטליב? פמיניזם לתפארת מדינת ישראל

מאי גולן:  באמת - - -     

טלי גוטליב: - - - לא יכול להיות שאנחנו נדבר ככה אחד לשני

טלי גוטליב:  מה זה?     

מאי גולן: להתעלם זה קשה

מאי גולן:  אבל אני שמחה שאת מושלכת לפח האשפה הפוליטי של ההיסטוריה, ולעולם לא נשמע את הצביעות מגרונך

מאי גולן:       הלאה

מאי גולן:  עכשיו אני רוצה להסביר לכם – כשאני קיבלתי את המשרד לקידום מעמד האישה, הבטחתי לעצמי דבר אחד מאוד פשוט: הבטחתי שחברות כנסת שאני אישית רואה בהן דמויות להשראה, כמו חברת הכנסת לימור סון הר מלך, שאני מסתכלת עליה עכשיו, יהיו גם הן

מאי גולן:  גם הן מייצגות נשים היום בפקטור הזה שנקרא ייצוג מעמד האישה, קידום מעמד האישה

מאי גולן:  אבל מה עשו? לימור יקרה שלי, מה הם עשו מייד כשאנחנו העזנו להגיש חוק? הם השתוללו ואמרו שאנחנו לוקחים רשות עצמאית והופכים אותה לפוליטית, כשכל מה שעשינו הוא להביא לה תקציבים

מאי גולן:  הבאנו מנכ"לית, הבאנו תוכניות למען נערות בסיכון, הבאנו תוכניות למען מפונות, הבאנו תוכניות למען קידום נשים בכלל הקהילות, קידום היועצות לקידום מעמד האישה בכלל הערים בלי הבדל דת, גזע ומין, בלי שיוך פוליטי, בלי שום דבר כזה או אחר

מאי גולן:      אבל מה אמרו לנו, לימור? אמרו לנו שאנחנו עושים פוליטיקה קטנה

מאי גולן:  נכון? אבל אנחנו עשינו דברים יפים

מאי גולן:  ברוך השם, זכינו

מאי גולן:  וכשפרצה ונכפתה עלינו המלחמה הנוראית, האיומה והמקוללת הזו, לא הלכנו שבי אחרי הקונספט השקרי, הדמגוגי והפופוליסטי של המשרדים המיותרים

מאי גולן:  ואני רוצה להגיד לכם פה במאמר מוסגר: לא משנה כמה תמשיכו להגיד את זה, יש לנו שרים טובים, איכותיים, כל אחד במשרדו פועל למען הנשים במלחמה הזאת, וגם אנחנו הסבנו את כלל התוכניות התקציביות שלנו במשרד למען קידום נשים באשר הן בזמן מלחמה

מאי גולן:       ועכשיו, כשבאמת רצינו לעשות משהו טוב – לחסוך עלויות, להחזיר את הרשות למשרד לשוויון חברתי – אגב, אני עומדת כאן ואומרת לכם שלא משנה אם אני אעמוד בראשותו, אני קוראת לכל ממשלה באשר היא שתהיה, בין אם זאת תהיה הממשלה שלנו ובין אם זאת תהיה ממשלה אחרת, להקים משרד לקידום מעמד האישה

מאי גולן:  הנשים בישראל הן מעל 51% מהאוכלוסייה הישראלית

מאי גולן:  חשוב שיהיה מי שידאג להן, לצרכים שלהן, ישמע את הקול שלהן, של כלל הנשים מצפון עד דרום, מדן ועד אילת

מאי גולן:  עוד פעם אני חוזרת – לא המיליה של מרב מיכאלי, כלל הנשים במדינת ישראל

מאי גולן:  זה בסדר להגיד את זה, זו כבר לא בושה

מאי גולן:  כשאני גדלתי כבת לאם חד-הורית לא בדרום תל אביב, אני לא הכרתי את המושג העצמה נשית, לא ידעתי מה זה אומר

מאי גולן:       אבל הינה, בתיקון אמיתי שעשיתי במשרד הזה זכיתי לגעת בכל כך הרבה נערות בסיכון שהיו כמוני, שלקחו להן אפילו את הזכות הבסיסית לחלום; את הזכות הבסיסית לדעת מה מותר להן, מה מגיע להן, למה הן יכולות לשאוף, מה הן יכולות לקבל

מאי גולן:  זה מה שהצלחנו לעשות במשרד לקידום מעמד האישה

מאי גולן:       ולך אני אומרת, חבר הכנסת נאור שירי, שהסיבה היחידה שצירפתי את המילים "לקידום מעמד האישה" למשרד לשוויון חברתי היא כדי שיהיה ברור שהמשרד הזה ממש יחרות על דגלו להמשיך להתעסק בקידום נשים, שלא יצומצם התקציב שלו

מאי גולן:  ואני מעדכנת אותך, חבר הכנסת שירי – ואני גם אוכיח לך את זה – עלות שינוי התקציב בשם לא תעלה על כמה אלפי שקלים, בסדר? יופי, עכשיו למה לשקר? אבל זה חלק מהפייק ניוז שלכם

מאי גולן:       אני אסיים בזה שנאחל, בעזרת השם, ניצחון מוחץ שלנו על החמאס, על הטרור, החזרת כלל החטופים והחטופות, בעזרת השם, ניצחון של החיילים הקדושים והגיבורים שלנו

מאי גולן:  בעזרת השם, נעשה ונצליח

מאי גולן:  תודה רבה

משה רוט: תודה רבה, גברתי השרה

משה רוט:       חברי הכנסת הנכבדים, נקיים שלוש הצבעות

משה רוט:  אני חוזר: נקיים שלוש הצבעות נפרדות על החלטות הממשלה – תחילה נצביע על החלטת הממשלה להעביר לשר לשוויון חברתי את הסמכויות הנתונות לשרה לקידום מעמד האישה, על פי חוק הרשות לקידום מעמד האישה, התשנ"ח–1998, בהתאם לסעיף 31(ב) לחוק יסוד: הממשלה, וכן החלטת הממשלה להעביר לשרה לשוויון חברתי את הסמכויות הנתונות לשר הנגב והגליל והחוסן הלאומי, לפי חוק האזרחים הוותיקים, התש"ן–1989, בהתאם לסעיף 31(ב) לחוק-יסוד: הממשלה

משה רוט:  הצבעה

משה רוט: בעד הודעת הממשלה – 47 

משה רוט: נמנעים – אין 

משה רוט: 47 בעד, 29 נגד, אין נמנעים

משה רוט:  אני קובע כי החלטת הממשלה אושרה

משה רוט:       חברי הכנסת הנכבדים, נעבור עכשיו להצבעה על החלטת הממשלה לשנות את חלוקת התפקידים בין השרים ולמנות את השרה מאי גולן לתפקיד השרה לשוויון חברתי במקום השר עמיחי שיקלי, אשר ימשיך לכהן כשר התפוצות והמאבק באנטישמיות, בהתאם לסעיף 31(א) לחוק-יסוד: הממשלה

משה רוט:  הצבעה

משה רוט: בעד הודעת הממשלה – 47 

משה רוט: נמנעים – אין 

משה רוט: 47 בעד, 30 נגד, אין נמנעים

משה רוט:  אני קובע כי גם החלטה זו אושרה

משה רוט:       חברי הכנסת, נעבור להצבעה על החלטת הממשלה לבטל את המשרד לקידום מעמד האישה, בהתאם לסעיף 31(ג) לחוק-יסוד: הממשלה, ולצד זאת, הודעת הממשלה בדבר החלטתה לשנות את שם המשרד לשוויון חברתי כך שייקרא מעתה המשרד לשוויון חברתי וקידום מעמד האישה

משה רוט:  הצבעה

משה רוט: בעד הודעת הממשלה – 48 

משה רוט: נמנעים –  אין 

משה רוט: 48 בעד, 29 נגד

משה רוט:  אני קובע כי החלטת הממשלה אושרה

משה רוט: חברי הכנסת, לפני שאנחנו עוברים לנושא הבא, אני מבקש לתת לחברת הכנסת מרב מיכאלי הודעה אישית אחרי ששמה הוזכר לגנאי קודם

משה רוט:  בבקשה

מרב מיכאלי: תודה, אדוני

מרב מיכאלי:  אני חייבת להגיד לכם משהו: כשהממשלה הזאת הקימה את המשרד המומצא לקידום מעמד האישה, תוך כדי שהיא מבטלת את הרשות לקידום מעמד האישה – מהלך שאני התנגדתי לו מאוד, ובצדק, משום שזאת הרשות היחידה שהייתה מופקדת בישראל על קידום שוויון לנשים – עדיין לא אמרתי מילה וחצי מילה נגד השרה מאי גולן ונגד מינויה לשרה לקידום מעמד האישה, מילה וחצי מילה, ואתם יודעות ויודעים למה? כי זה הפמיניזם שלי, וגם אם אין משהו טוב להגיד על מישהי, משתדלת מאוד מאוד לא להגיד עליה משהו רע

מרב מיכאלי:  זה לא דחוף

מרב מיכאלי:  אז כן, אם מישהי עושה משהו במסגרת תפקידה, לא משנה מה הוא תפקידה המקצועי, ואת מתנגדת למדיניות, למהלך, בסדר גמור, אבל בטח לא נגד האישיות, בטח לא תקיפה פוליטית על בסיס מגדרי

מרב מיכאלי:       ולכן במשך כל השנה שבה השרה מאי גולן הייתה השרה לקידום מעמד האישה ולא עשתה דבר וחצי דבר לקידום מעמד האישה, אני לא אמרתי מילה וחצי מילה רעה נגדך או נגד משרדך אף לא פעם אחת

מאי גולן: - - -     

מרב מיכאלי: אני מפנה את כולכם וכולכן, אתם יכולים לעשות גוגל בכיף – אף מילה

מאי גולן: - - -     

מרב מיכאלי: אבל מה לעשות שבשנה שבה השרה מאי גולן הייתה השרה לקידום מעמד האישה, מצבן של נשים הורע במדינת ישראל בכל מדד?      

מאי גולן: באמת? מה את אומרת?     

מרב מיכאלי: ממש לאחרונה יצא מדד השוויון המגדרי, והוא מראה אחד לאחד איך הממשלה הזאת דפקה את הנשים במדינת ישראל בכל פרמטר, בכל תחום בחיים

מרב מיכאלי:       עכשיו, במלחמה הארורה שקרתה במשמרת שלכם - -     

מאי גולן: - - -     

מרב מיכאלי: - - נשים נאנסות, נפגעות, מופקרות, חטופות שאתם לא מחזירים, נשים של מילואימניקים כורעות תחת הנטל ומחזיקות את המדינה הזאת בלי שאתם דואגים להן, למה שהן צריכות לקבל כדי לגדל את הילדות והילדים של המשרתים במילואים

מאי גולן: ברוך השם, את הולכת לפח האשפה של ההיסטוריה הפוליטית – פח האשפה, את בושה - - - עלובת נפש

מרב מיכאלי: אז עכשיו, אחרי השנה הזאת, את מעיזה לעמוד כאן ולהלין עליי, שמעולם לא אמרתי מילה רעה נגדך

מרב מיכאלי:  אז כן, את שקרנית, את שקרנית - -      

מאי גולן: כשאת אומרת את זה – זו גאווה, זו גאווה

מרב מיכאלי: - - ומעמד האישה – ברוך השם, לא צריך לסמוך על ממשלת ישראל בשביל לעשות את המאבקים שלו

קריאה: - - - לסמוך עליך

מאי גולן: ברוך השם, ברוך השם שזכיתי לקבל מחמאות כאלה ממך, זה אומר שעשיתי משהו טוב בחיים

משה רוט: תודה רבה

משה רוט: חברי הכנסת, הנושא הבא על סדר-היום – החלטת הממשלה על העברת סמכות משר הכלכלה והתעשייה לשר העבודה

משה רוט:  תציג את החלטת הממשלה השרה לשוויון חברתי וקידום מעמד האישה השרה מאי גולן

משה רוט:  בבקשה, ומזל טוב על המינוי, ושיהיה לטובת עם ישראל כולו

מאי גולן: אמן

משה רוט: כן, גברתי, בבקשה, עשר דקות לרשותך, בבקשה

מאי גולן: לא, זה יהיה קצר

מאי גולן:  אני רק אומר: ברוך הוא וברוך שמו שזכיתי שאומרים עליי דברי בלע כאלה על ידי מרב מיכאלי

מאי גולן:  זה אומר באמת שעשיתי משהו טוב בחיי, משהו טוב בעבודה שלי

מאי גולן:  ברוך הוא וברוך שמו

מאי גולן:      אדוני היושב-ראש, חבריי חברי הכנסת, הודעה על שם שינוי המשרד

מאי גולן:  אני מתכבדת להודיע כי הממשלה החליטה מעתה לקרוא למשרד לשוויון חברתי, המשרד לשוויון חברתי וקידום מעמד האישה

מאי גולן:  בשונה מכאלה שרק מדברות בלשון נקבה שוב ושוב ושוב, אני החלטתי כי המהות של המשרד לקידום מעמד האישה, שעמדתי בראשותו בשנה האחרונה, שנתתי את כל ליבי ונשמתי לפעולות למען נשים – שאת, מרב מיכאלי, כל ימיך לא תצליחי עוד לעשות

מאי גולן:  כל ימיך

מאי גולן:  אני לא אקרא לך עלובת נפש כמו שקראת לי

מאי גולן:  אני שמחה שזה יהיה הכתם המכוער שייזכר בהיסטוריה הפוליטית שלך, שברוך השם יורדת לפח האשפה של ההיסטוריה הפוליטית במדינת ישראל, כי אנחנו רואים שגם המצביעים שלך לא רוצים להצביע לך

מאי גולן:  ואני רוצה לומר שהתעקשתי על כך שהמשרד לשוויון חברתי ייקרא גם המשרד לקידום מעמד האישה, כדי שיהיה ברור לכולם שהמשרד הזה הוא כאן כדי להישאר, בין שאני אעמוד בראשותו ובין שלא; שצריך לדאוג למעל 50% מהאוכלוסייה הישראלית עכשיו ובעתיד, ושמהות המשרד לשוויון חברתי יחרות על דגלו לדאוג לנשים באשר הן – בשונה מהפמיניזם המומצא שלך, מרב מיכאלי, שהציג מצג שווא עד היום על איך צריך לדאוג לנשים, איך צריך לקדם אותם, כשאתן כופות עליהן את אורחות החיים שלכן ולא מכבדות נשים שבוחרות חיים אחרים, וזו הבחירה החופשית שלהן

מאי גולן:       לכן אני גאה היום

מאי גולן:  אני קודם כול רוצה להודות לחברותיי למשרד ולמנכ"לית שלי מירב שטרן, שבאמת עשתה עבודה מדהימה בשנה האחרונה

מאי גולן:  אני רוצה להודות לכלל העובדות שלי במשרד לקידום מעמד האישה, שימשיכו עכשיו, בעזרת השם, לעבוד גם במשרד לשוויון חברתי

מאי גולן:  אני רוצה להודות לחברותיי לכנסת, ובמיוחד לחברתי חברת הכנסת לימור סון הר מלך, שבאמת הלכה איתי יד ביד כדי להנגיש את המשרד הזה לעוד כל כך הרבה נשים שלא זכו, לא זכו לקבל את הזכות להגיד להן: בואו, תנו לי יד, גם אנחנו רוצות להיות חלק מהדבר הזה, החזון המדהים שלנו על קהילות למען נשים בכל עיר ועיר, שנמשיך להוביל, ובעזרת השם, לכל המיעוטים שנמצאים בתוך המשרד הזה – לחברה הערבית, ללהט"בים, לוותיקים – לכל אותם מיעוטים שנמצאים בתוך המשרד הזה

מאי גולן:  וכמובן לנשים שאיתן נמשיך, נדאג ביתר שאת ובכל הכוח שיש לנו בלי שום שום משוא פנים

מאי גולן:  אז בעזרת השם נעשה ונצליח, בכל הכוח

מאי גולן:  תודה רבה

משה רוט: תודה רבה

משה רוט: לפני שאנחנו נעבור לדיון האישי – הודעה ממזכירות הכנסת

משה רוט:  רשימת הדוברים נעולה

אלינור ימין: תודה

אלינור ימין:  ברשות יושב-ראש הישיבה, הינני מתכבדת להודיעכם, כי בהתאם לסעיף 96(ה) לתקנון הכנסת, ביקשה חברת הכנסת מיכל מרים וולדיגר לחזור ולהיות מציעה של הצעת חוק הסדרת העיסוק במקצועות הבריאות (תיקון – הסדרת העיסוק בפודולוגיה), התשפ"ג–2022, פ/918/25

אלינור ימין:  תודה

משה רוט: תודה רבה

משה רוט: ראשון הדוברים, חבר הכנסת אלעזר שטרן – אינו נוכח; חבר הכנסת אלמוג כהן – אינו נוכח; חבר הכנסת מיקי לוי –  מוותר

משה רוט:  חברת הכנסת טלי גוטליב, בבקשה

משה רוט:  שלוש דקות לרשותך

טלי גוטליב: תסלחו לי על הבוטות

טלי גוטליב:  כמה טמטום ורפיון שכל צריך להיות לנבחרי ציבור – באמת תסלחו לי – לנבחרי ציבור שעומדים כאן על הבמה ואומרים, נבחרי ציבור שעומדים כאן ואומרים שהמשך הלחימה זה אינטרס אישי של נתניהו

טלי גוטליב:  צריך להיות ברפיון שכל מוחלט

טלי גוטליב:  אז בואו נעשה סדר, ואני פשוט אדגים לכם מה קורה במלחמה הזאת

טלי גוטליב:      ב-7 באוקטובר באה עלינו תופת שלא ידענו, כי היינו בהערכת חסר של האויב

טלי גוטליב:  נכנסו לתוך שטחי מדינת ישראל 3,000 מחבלים, והתעללו, ואנסו, וכרתו איברים, ורצחו, וטבחו בנו, ולקחו מאיתנו את החוסן, את הגאווה, את הביטחון ואת הריבונות

טלי גוטליב:  נכנסנו למלחמה בעל כורחנו מול ארגון טרור מרצח

טלי גוטליב:  אם נדמה לכם שהמלחמה הזאת נמשכת כי ראש הממשלה מחליט, אז אני יכולה לומר לכם, כמי שמשתמשת בחסינות שלה כחברה בוועדת חוץ וביטחון: דפ"עות המלחמה נעשות על ידי צמרת הצבא, מובאות לקבינט להחלטה

טלי גוטליב:  ראיתי מה קרה, שעכשיו אנחנו ככה קצת זזנו אחורה, הזזנו כוחות מצפון הרצועה

טלי גוטליב:  מה קרה, נגמרה המלחמה? מה קרה, האויב הרים ידיים? מה קרה, האויב נכנע? מה קרה, האויב החזיר חטופים? לא

טלי גוטליב:  האויב המרצח, עם כוח אדיר, מרים את ראשו המכוער והאלים בצפון הרצועה, יורה לעבר כוחותינו ויורה לעבר מדינת ישראל

טלי גוטליב:       אז עם כל הכבוד, המלחמה לא רק חייבת להימשך – היא מלחמת קיום של להיות או לחדול

טלי גוטליב:  אני שומעת כאן חברי כנסת – באמת זה בורות וטמטום גם יחד לחשוב שמישהו ממשיך את הלחימה כי בא לו

טלי גוטליב:  אני לא איכנס בכלל לטיעון ההזוי של אינטרס אישי בגלל המשפט של נתניהו

טלי גוטליב:  זה, אחרי המלחמה אני אדגים לכם מה זה רדיפה פוליטית

טלי גוטליב:  ואי-אפשר לחשוד בי שאני מגינה פה על מישהו מהממשלה או לא מסוגלת להעביר עליהם ביקורת

טלי גוטליב:  מסוגלת לגמרי

טלי גוטליב:  אבל מה שאני רוצה לומר כאן לחברי הכנסת על חוסר האחריות שלכם לחברה הישראלית ועל חוסר האחריות שלכם לביטחון מדינת ישראל ועל חוסר האחריות שלכם לחטופים, כי במקום שיהיה לכם את האומץ לומר למשפחות החטופים היקרות: רבותיי, אתם צריכים להיות בשקט

טלי גוטליב:  על כל קריאת "עכשיו", זה מתעכב עוד ועוד; על כל צעקת "עכשיו", העסקה לא מתממשת

טלי גוטליב:  אין לנו כאן שום עסקה על הפרק כשכל אחד פה מעז לצעוק "עכשיו", "עסקה עכשיו"

טלי גוטליב:  כל צעקה של חבר כנסת "עכשיו עסקה" מרחיקה את העסקה

טלי גוטליב:       מה נדמה לכם, שאיבדתם לגמרי את האחריות שלכם לחוסן החברה הישראלית, לגאווה של החברה הישראלית, אבל לביטחון – מילא כולם, אבל אנחנו כחברי כנסת, איך אתם מעיזים לומר פה, ולא משנה מה תהיה דעתכם הפוליטית? לא יכול להיות מצב כזה

טלי גוטליב:  לא

משה רוט: תודה רבה

טלי גוטליב: משפחות החטופים היקרות, אנחנו במלחמת קיום, ואני אומרת כאן שממשלת ישראל עושה ככל שרק אפשר להשבת החטופים

טלי גוטליב:  צעקות ה"עכשיו" "עכשיו", ההתפרצויות לישיבות הכנסת - -     

משה רוט: גברתי, תודה רבה

טלי גוטליב: - - זה נשק לחמאס, זה דלק לחמאס, וזה מה שמפריע, מפריע ממש, לקידום עסקה לשחרור החטופים

משה רוט: תודה רבה

משה רוט:  חבר  הכנסת רם בן ברק – אינו נוכח; חבר הכנסת ואליד אלהואשלה – אינו נוכח; סליחה, מבטל; חבר הכנסת ולדימיר בליאק – אינו נוכח; חבר הכנסת איימן עודה – אינו נוכח; חבר הכנסת גלעד קריב – אינו נוכח; חבר הכנסת יבגני סובה

משה רוט:  שרון ניר, חברת הכנסת שרון ניר – אז איפה היא? חברת הכנסת שרון ניר, המליאה רוצה לשמוע אותך

משה רוט:  בבקשה, שלוש דקות לרשותך

שרון ניר: תודה

שרון ניר:  אדוני היושב-ראש, חבריי חברי הכנסת, זאב ז'בוטינסקי אמר פעם: רעה היא מלחמה, רעה ומאוסה, אבל האנשים במלחמה יפים לעיתים יותר מאשר בחיי היום-יום

שרון ניר:  הפער האדיר שקיים בין העוצמה והגבורה של הלוחמים בשטח לבין המנהיגות הכושלת הוא פער כל כך גדול, שהוא הופך את המלחמה הזאת לקשה כפליים

שרון ניר:  בזמן שצה"ל מנהל מלחמה עיקשת להשמדת תשתיות צבאיות, משמיד פיר-פיר, מחרטה-מחרטה, הדרג המדיני דווקא משקם את כוחו של החמאס ודואג להכניס יום יום משאיות מזון, מים, קמח וכל טוב לעזה; כל זה בזמן שהחטופים שלנו עדיין לא קיבלו תרופות ואוכלים בקושי חצי פיתה ביום כשהם מוחזקים בכלובים ומנהרות

שרון ניר:      הבוקר ראינו תמונות שבהן שוק ג'באליה שוקק חיים וחזר לשגרה, בזמן שעדיין אלפי אזרחים מפונים מבתיהם

שרון ניר:  אין אבסורד גדול יותר מכך שבצפון העברנו את הלחימה לשטחנו

שרון ניר:  ככה לא מנצחים במלחמה

שרון ניר:  בזמן שלוחמינו נלחמים בחזית, השרים בממשלה נלחמים אחד עם השני, מתעסקים במצביעים ובקולות

שרון ניר:  בזמן שהכוחות שלנו פועלים ימים כלילות בשדה הקרב, מגלים גבורה יוצאת דופן ומנהיגות מעוררת השראה, הדרגים הבכירים מתקשים לתאם מסיבת עיתונאים משותפת או להציג חזית אחידה

שרון ניר:  בזמן שהעם התגייס, התאחד, הותיר את מלחמות היהודים בצד, חברי הקבינט עסוקים בהשתלחויות חסרות רסן ברמטכ"ל

שרון ניר:       הממשלה בירושלים לא ראויה לעם ישראל

שרון ניר:  העם שלנו צמא למנהיגות חזקה

שרון ניר:  צמא למנהיגות אחראית, מובילה ואסרטיבית

שרון ניר:  העם שלנו צמא לכך שהאחרים למחדל ייקחו אחריות ויקבלו החלטות אמיצות

שרון ניר:  מנהיגות אחראית בזמן מלחמה היא לא אופציה – היא הכרח

שרון ניר:  העם צריך לשאוב השראה מהמנהיגים ולא ההפך

שרון ניר:  המשבר העמוק בין העם לדרג המדיני הולך ומעמיק

שרון ניר:      אני קוראת מכאן לדרג המדיני להתעשת

שרון ניר:  אנחנו במלחמה הכי קשה בהיסטוריה של מדינת ישראל

שרון ניר:  התחילו מלצופף שורות ביניכם, ולטפל במשבר האמון בקבינט

שרון ניר:  קחו השראה מז'בוטינסקי ומבגין – מדברי בגין עם סיומה של פרשת אלטלנה: לא תהיה מלחמת אחים כל עוד האויב בשער

שרון ניר:  אי-אפשר לקרוא לאחדות בעם, כשהמנהיגות מעודדת שסע ופילוג

משה רוט: תודה רבה

משה רוט:  חבר הכנסת אוהד טל – אינו נוכח; חבר הכנסת עופר כסיף – אינו נוכח; חבר הכנסת אריאל קלנר – אינו נוכח; חבר הכנסת חמד עמאר – אינו נוכח; חברת הכנסת מרב מיכאלי – אינה נוכחת; חבר הכנסת עאידה תומא סלימאן – אינה נוכחת; חבר הכנסת יוסף עטאונה – אינו נוכח; חבר הכנסת אבי מעוז – אינו נוכח

משה רוט:  חבר הכנסת ווליד טאהא

וליד טאהא: כבוד היושב-ראש, שוויון חברתי במדינת ישראל מעולם לא היה, אבל היה משרד בשם המשרד לשוויון חברתי – ישתבח שמו, גם המשרד הזה הוא לא קיים כיום

מאי גולן: קיים, קיים

וליד טאהא: פירקו אותו, או ששייכו אותו - -      

מאי גולן: צר לי לאכזב אותך, ווליד, קיים, עומד וחזק

וליד טאהא: - - למשרד אחר

וליד טאהא:  אוקיי

וליד טאהא:  אבל אני רוצה לדבר על משהו אחר

משה רוט: כל שינוי לטובה

וליד טאהא: לא כל שינוי לטובה

וליד טאהא:  כנראה שהאמירה הזאת לא מדויקת

וליד טאהא:       המשרד היה אחראי למה שנקרא הרשות לפיתוח היישובים הבדואיים – איך קראו לה? הרשות למה?     

מנסור עבאס: הרשות להסדרה

וליד טאהא: הרשות להסדרת ההתיישבות, לא יודע

וליד טאהא:  כל כך לא חשוב איך קראו לה, כי היא עשתה בדיוק את ההפך – היא עשתה את הכול כדי לא להסדיר את היישובים הלא-מוכרים בנגב

וליד טאהא:  ומה עכשיו מציעים? מציעים להעביר את הרשות הזו – המיותרת, שצריך לפרק אותה לאלתר, וצריך שהממשלה, המשרדים, משרדי הממשלה ייקחו אחריות כל אחד בתחום שלו על היישובים הבדואיים – עכשיו מעבירים אותה למשרד שעוסק בתפוצות

וליד טאהא:  אתם יודעים מה? יכול להיות שבעיניהם היישובים שעדיין לא מכירים בהם ומסרבים להכיר בהם הם תפוצות

וליד טאהא:  יכול להיות שהם תפוצות, ועל כן גם מעבירים את הדבר הלא-רלוונטי הזה, שצריך לבטל אותו לאלתר, מעבירים אותו למשרד התפוצות

וליד טאהא:  מאי, אני אתמוך בך להגיש בקשה לממשלה המטורללת שלך - -     

מאי גולן: אני התנגדתי

וליד טאהא: - - לבטל את הרשות המגוחכת הזאת של הבדואים

מאי גולן: של הבדואים? למה?     

וליד טאהא: כי היא רשות מיותרת, עוסקת בהשרשת הבעיה ולא בפתרונה

וליד טאהא:  היא קיימת הרבה מאוד זמן, לא עזרה לאנשים, לא עזרה להכרה ביישובים

וליד טאהא:  ולמה צריך מתווכים? למה היישובים בנגב צריכים מתווכים? למה יישובים, ערים, כפרים – אפילו כפרים לא מוכרים – למה צריכים מתווכים? למה לא מול המשרדים ישירות? מי צריך את הדבר הזה? מה, הם פליטים? יש רשות שמטפלת בפליטים? פליטים בערבים זה לג'הין

וליד טאהא:  שאלת אותי מי מג'נונה? (אומר דברים בערבית, להלן תרגומם:)     

מאי גולן: אני לא מבינה

משה רוט: תודה רבה

וליד טאהא: מי שלא מטפל באזרחים שלו, מי שלא עוסק בפתרון הבעיות שלהם – מג'נון

משה רוט: חבר הכנסת טאהא, תודה רבה

וליד טאהא: מג'נון, אבל לא במובן – מג'נון במובן שהוא עושה דברים לא נכונים

וליד טאהא:  תודה רבה

משה רוט: תודה רבה

משה רוט:  חברת הכנסת אימאן ח'טיב יאסין, בבקשה, שלוש דקות לרשותך

אימאן ח'טיב יאסין: כבוד היושב בראש, כנסת נכבדה, כבוד השרה, ייקח לך זמן ללמוד את מה שיש שם, אבל אנחנו רוצים לחסוך לך, באמת  - -     

מאי גולן: אני לא שם

מאי גולן:  זה שיקלי

אימאן ח'טיב יאסין: - - שהגוף הזה הוא מיותר לגמרי, ובמקום לקדם פתרונות ולתת לאנשים, לאזרחים של המדינה, לחיות בכבוד ביישובים שלהם, הם ממשיכים להיות (אומרת דברים בערבית, להלן תרגומם:)     ואל תגידי לי שאת לא מבינה ערבית

אימאן ח'טיב יאסין:  תתחילי ללמוד

אימאן ח'טיב יאסין:  מה, את רוצה להיות אחראית למשרד לשוויון חברתי וגם על האגף של מה שנקרא הפיתוח של החברה הבדואית

אימאן ח'טיב יאסין:  אני אומרת לך, מה שהם עושים זה רק אכיפה ורדיפה

אימאן ח'טיב יאסין:  במקום לתת פתרונות ריאליים, אמיתיים, שיאפשרו לילדים לגדול בצורה נורמלית, הם רודפים אחריהם ממקום למקום

אימאן ח'טיב יאסין:  לא מאפשרים, לא מספקים להם לא תשתיות, לא מים, לא בתי ספר, לא חינוך, לא תברואה, לא בריאות – כלום

אימאן ח'טיב יאסין:      ואני תוהה, מתי במקום הזה באמת אפשר לדבר על הדברים באמת, בלי כאילו להיות מואשם לא בפופוליזם ולא בדברים אחרים

אימאן ח'טיב יאסין:  כשרוצים לפנות גם לאנשים שלנו (אומרת דברים בערבית, להלן תרגומם:), שיבינו על מה אנחנו מדברים, לא תקום כאן מהומה כל פעם

אימאן ח'טיב יאסין:      ולכן אני חושבת, שוב, שהממשלה הזאת לא מתכווננת לתת פתרונות לחברה הערבית בכללותה, ולא רק לחברה הבדואית

אימאן ח'טיב יאסין:  זה התחיל בכתובת הברורה של הקיצוצים בתקציבים לחברה הערבית והקיצוצים בתוכניות המיועדות לחברה הערבית

אימאן ח'טיב יאסין:  הם לא באים ממקום של נוחות ושל פריבילגיה אלא ממקום של לסגור קצת, להתחיל קצת, צעד אחד בכיוון של סגירת פערים ולא משהו אחר

אימאן ח'טיב יאסין:      אז נקווה באמת שהמציאות הזאת תשתנה, ושאנשים שמופקדים על המשרדים באמת יוכלו להתפנות לעבודה אמיתית ומקצועית שמקדמת בראש ובראשונה את האזרחים ואת החיים שלהם

אימאן ח'טיב יאסין:  תודה

משה רוט: תודה רבה

משה רוט:  חבר הכנסת אחמד טיבי – אינו נוכח; חבר הכנסת עידן רול – אינו נוכח; חבר הכנסת דן אילוז – אינו נוכח; חברת הכנסת נעמה לזימי – אינה נוכחת; חברת הכנסת לימור סון הר מלך – אינה נוכחת; חבר הכנסת רון כץ – אינו נוכח; חברת הכנסת מיכל שיר סגמן – אינה נוכחת; חבר הכנסת יצחק פינדרוס – אינו נוכח; חברת הכנסת גלית דיסטל אטבריאן – אינה נוכחת; חברת הכנסת דבי ביטון – אינה נוכחת; חבר הכנסת ניסים ואטורי – אינו נוכח; חבר הכנסת סימון דוידסון – אינו נוכח; חברת הכנסת מרב כהן – אינה נוכחת; חבר הכנסת נאור שירי – אינו נוכח; חברת הכנסת שרון ניר – כבר דיברה, החליפה; חברת הכנסת מיכל מרים וולדיגר – אינה נוכחת; חבר הכנסת  עודד פורר – אינו נוכח; חברת הכנסת יוליה מלינובסקי – אינה נוכחת

לימור סון הר-מלך: - - -     

משה רוט: קראתי בשם שלך?      

לימור סון הר-מלך: - - - בבקשה

משה רוט: יש לך בחוק הבא?      

לימור סון הר-מלך: אני לא אהיה פה

משה רוט: בואו נסיים

משה רוט:  כבר מאוחר

משה רוט:  חברת הכנסת לימור סון הר מלך, בבקשה, שלוש דקות לרשותך

משה רוט:  גברתי השרה רוצה לסכם אחר כך? לא

משה רוט:  אין צורך לסכם

עאידה תומא סלימאן: בפעם הבאה גם אנחנו נבקש

לימור סון הר-מלך: אדוני היושב-ראש, כנסת נכבדה, "באין חזון יִפָּרַע עם", אמר החכם מכל אדם בספר משלי

לימור סון הר-מלך:  עם צריך חזון

לימור סון הר-מלך:  עם חייב חזון

לימור סון הר-מלך:  ללא חזון עם אינו יכול לשרוד ולהתפתח

לימור סון הר-מלך:  ללא חזון לא ניתן לנצח מלחמה

לימור סון הר-מלך:  שמירה על הקיים והסתתרות מאחורי גדרות זה בוודאי לא חזון, ובוודאי לא חזון אופטימי שנותן תקווה

לימור סון הר-מלך:       חידוש ההתיישבות בחבל עזה – זה חזון

לימור סון הר-מלך:  הגיע הזמן להגיד את המילים הללו

לימור סון הר-מלך:  אנחנו רוצים ליישב את עזה ולהפוך אותה לחבל ארץ בשליטה יהודית, עם התיישבות יהודית מתפתחת וצומחת

לימור סון הר-מלך:  אני מכירה את הפחד, את הספקות

לימור סון הר-מלך:  יתרה מזאת, אפילו חבריי, שתומכים בשיבת ההתיישבות היהודית לחבל עזה, מפחדים לדבר על חיים יהודיים לגיטימיים בחבל הארץ הזה

לימור סון הר-מלך:  בלי התיישבות אין ביטחון, וללא ביטחון תושבי עוטף עזה יסרבו לשוב לבתיהם

לימור סון הר-מלך:       אני שומעת את שר הביטחון יואב גלנט ואת השר בני גנץ, שמדברים בגלוי על היום שאחרי המלחמה, ואומרים לתושבי העוטף – ובכלל לכל אזרחי ישראל – שלא לשגות באשליות ולחשוב שהם יחיו בביטחון

לימור סון הר-מלך:  טפטופים – כך הם קוראים לירי הרקטות – יישארו גם אחרי המלחמה

לימור סון הר-מלך:  אני לא מוכנה לקבל מציאות כזאת

לימור סון הר-מלך:  אף אחד לא היה מוכן לקבל מציאות כזאת של ירי טילים לעבר ביתו ומשפחתו

לימור סון הר-מלך:  הקונספציה השגויה שלפיה אנחנו מצויים בחוסר ברירה, וירי הטילים על תושבי העוטף הוא גזרת גורל, היא-היא בין היתר מה שהביא אותנו לאסון הנורא ב-7 באוקטובר

לימור סון הר-מלך:       החזון של התיישבות יהודית בחבל עזה ועידוד הגירה של תושביה הערבים של עזה הוא שיניע את גלגלי הפתרון לבעיה הביטחונית בגבולה הדרומי של מדינת ישראל

משה רוט: תודה

לימור סון הר-מלך: אני יודעת, חלקכם לא רואים כיצד הדבר יכול להתרחש בעיניים ריאליות – אותן עיניים ריאליות שלא יכלו לתפוס שהגדר שמגינה על עוטף עזה, שמצוידת במיטב הטכנולוגיה, יכולה להתמוטט בשנייה אחת

לימור סון הר-מלך:       עידוד הגירה הוא רעיון שמתחיל לחלחל, וכיום גם חברי כנסת במפלגות השמאל אינם מתביישים בו

לימור סון הר-מלך:  לא מדובר בטרנספר

לימור סון הר-מלך:  את אויביי אני רוצה להרוג, לא לטרנספר, ובטח שלא לאפשר להם הגירה מרצון

לימור סון הר-מלך:  אך עלינו לאפשר לכל עזתי חיים בכבוד במדינה שתסכים לקלוט אותו

לימור סון הר-מלך:  רק כאשר נפעל לעודד הגירה של העזתים החוצה והגירה פנימה של היהודים, תוכל עזה להשתקם

לימור סון הר-מלך:  וכמאמר הנביא ירמיהו, "כי הנה ימים באים נאום ה' ושבתי את שבות עמי ישראל ויהודה אמר ה' וַהֲשִׁבֹתִים  אל הארץ אשר נתתי לאבותם וירשוה"

משה רוט: תודה רבה

משה רוט:  גברתי השרה, את לא רוצה לסכם

משה רוט:  לא צריך

משה רוט:  תודה רבה

משה רוט:       חברי הכנסת, נעבור להצבעה על החלטת הממשלה להעברת סמכות משר הכלכלה והתעשייה לשר העבודה

משה רוט:  הצבעה

משה רוט: בעד הודעת הממשלה – 18 

משה רוט: נמנעים – אין 

משה רוט: בעד – 18, נגד – עשרה, אין נמנעים

משה רוט:  אני קובע כי החלטת הממשלה על העברת סמכויות משר הכלכלה והתעשייה לשר העבודה אושרה

משה רוט: חברי הכנסת, הנושא הבא על סדר-היום הוא הודעת הממשלה בדבר העברת שטחי פעולה

משה רוט:  תמסור את ההודעה השרה מאי גולן, השרה לשוויון חברתי וקידום מעמד האישה

משה רוט:  היום זה היום שלך

משה רוט:  בבקשה, עשר דקות לרשותך, גברתי

מאי גולן: אדוני היושב-ראש, כנסת נכבדה, ההודעה היא הודעת ממשלה על העברת שטחי פעולה מהמשרד לשוויון חברתי למשרד התפוצות והמאבק באנטישמיות

מאי גולן:  בהתאם לסעיפים 9(א)(11) ו-(ב) לחוק הממשלה, התשס"א–2001, אני מתכבדת להודיע כי הממשלה החליטה בהתאם לסעיף 31(ד) לחוק-יסוד: הממשלה, להעביר מהמשרד לשוויון חברתי וקידום מעמד האישה למשרד התפוצות והמאבק באנטישמיות את שטחי הפעולה של הרשות לפיתוח והתיישבות הבדואים בנגב, ושל האגף הבכיר לפיתוח כלכלי חברתי בחברה הבדואית בנגב

מאי גולן:  תודה רבה

משה רוט: תודה רבה, גברתי השרה

משה רוט: לפני שאנחנו מתחילים עם הדוברים – הודעה ליושב-ראש ועדת הכנסת

): אדוני היושב-ראש, חברי הכנסת, ועדת הכנסת החליטה כי ועדת העבודה והרווחה תדון בהצעות החוק האלה: 1

):  הצעת חופשה שנתית (תיקון) (אי-קיזוז ימי חופשה למתנדבים במסגרת  כוחות הביטחון והצלה בשעת חירום), התשפ"ד–2023, פ/111/25, של חבר הכנסת אליהו ברוכי וקבוצת חברי הכנסת; 2

):  הצעת חוק התגמולים לנפגעי פעולות איבה (תיקון) (תביעה נגד מפגע), התשפ"ג–2022, פ/585/25, של חבר הכנסת שמחה רוטמן

משה רוט: תודה רבה

משה רוט: [רשומות (הצעות חוק, חוב' מ/1706)

משה רוט: ]  

משה רוט: רשימת הדוברים סגורה

משה רוט:  חבר הכנסת אלמוג כהן – אינו נוכח

משה רוט:      סליחה

משה רוט:  חברי הכנסת, הנושא הבא על סדר-היום – הצעת חוק לתיקון ולהארכת תוקפן של תקנות שעת חירום (חרבות ברזל) (הארכת מעצר לחשוד בעבירת ביטחון), התשפ"ד–2024, לקריאה ראשונה

משה רוט:  אני מזמין את השר שלמה קרעי להציג את הצעת החוק

משה רוט:  בבקשה, אדוני

התקשורת שלמה קרעי: אדוני היושב-ראש, כנסת נכבדה, בשעה זו, על פי השמועה, לוחמינו מחרפים את נפשם בדרום רצועת עזה כדי להשיג את המטרות שלנו: להשמיד את החמאס ולהחזיר את החטופים הביתה

התקשורת שלמה קרעי:  מכאן כולנו נושאים תפילה לשלומם ולהצלחתם: שיחזרו עטורים בכתר ישועה ובעטרת ניצחון

התקשורת שלמה קרעי:       אדוני היושב-ראש, הצעת חוק ממשלתית זו גובשה בעקבות מתקפת הטרור הרצחנית מרצועת עזה על מדינת ישראל, שבמהלכה אלפי מחבלים חדרו משטח רצועת עזה לשטחה של ישראל מהיבשה, מהאוויר ומהים ותקפו באכזריות אזרחים וחיילים

התקשורת שלמה קרעי:  נתפסו בשטחה של מדינת ישראל מעל 150 מחבלים, אשר בנוגע לרובם מתקיים הליך חקירה פלילי בחשד לעבירות ביטחון, כפי שאלו מוגדרות בסעיף 35ב לחוק סדר הדין הפלילי

התקשורת שלמה קרעי:       במסגרת חקירתם של המחבלים הללו עלה צורך דחוף ומיידי בהתקנת תקנות לשעת חירום, שמטרתן הייתה להאריך את התקופה המקסימלית האפשרית לתקופות המעצר

התקשורת שלמה קרעי:  התקנות חלות על מחבלים מחבל עזה, שנתפסו בישראל ונעצרו החל ב-7 באוקטובר, בגין מתקפת הטרור הרצחנית וכן על עצורים מחבל עזה, שנעצרו במהלך התמרון הקרקעי, ואשר נחקרים בהתאם לדין הפלילי

התקשורת שלמה קרעי:      התקנות קובעות מנגנון להארכת מעצרם של המעורבים באירועים אלו, למשך פרקי זמן ארוכים מפרקי הזמן הקבועים בחוק המעצרים קודם להגשת כתב אישום, במטרה לתת מענה למאפיינים הייחודיים והחריגים של אירועי מתקפת הטרור, שהחלה את מלחמת חרבות ברזל

התקשורת שלמה קרעי:  במסגרת התקנות לשעת חירום ישנה התייחסות למתקפה כולה על זירותיה השונות כאל מכלול של חקירה עצומה אחת, חלף חקירה בשל העבירות הספציפיות המיוחסות לכל אחד מעצורים אלה

התקשורת שלמה קרעי:  תקנות שעת החירום עתידות כעת לפקוע ביום 7 בפברואר 2024, קרי בתום שלושה חודשים ממועד התקנתן

התקשורת שלמה קרעי:       בהתאם לסעיף 39(ו) לחוק-יסוד: הממשלה, תוקפן של תקנות שעת חירום הוא עד שלושה חודשים, אלא אם כן הוארכו בחוק

התקשורת שלמה קרעי:  לפיכך, על מנת שיהיה אפשר לשמור על רצף המעצר ולהאריך את מעצר המחבלים הנתעבים לתקופות סטטוטוריות ממושכות – 45 ימים בכל פעם – וכן להמשיך ולהחזיקם במעצר עד תום הליכי החקירה הכוללים, מוצע להאריך את התוקף של תקנות שעת חירום בחוק לתקופה של עד 3 באפריל 2024, תוך כדי תיקונן בהתאם

התקשורת שלמה קרעי:  המטרה היא לתת מספיק זמן לממשלה לגיבוש הסדר חוקי כולל ביחס לעצורים אלו

התקשורת שלמה קרעי:      אדגיש כי חקירת המחבלים שלקחו חלק במתקפת הטרור הרצחנית היא מורכבת וחריגה, ויש לה מאפיינים ייחודיים שטרם נודעו כמותם בישראל

התקשורת שלמה קרעי:  על כן, נדרש לקבוע הארכות מעצר ארוכות החריגות מאלו הנתונות בחוק המעצרים

התקשורת שלמה קרעי:  החקירה מתייחסת לפשעים האכזריים שביצעו המחבלים, אך תכליתה גם להפיק מידע רב-ערך להמשך המלחמה

התקשורת שלמה קרעי:  היא נסובה סביב עשרות זירות שבהן התחוללו הפשעים, היקף גדול של מחבלים שביניהם קשרים מגוונים

התקשורת שלמה קרעי:  מספר הקורבנות והעדים הוא עצום, בהם אלפי פצועים המצויים במצב פיזי או נפשי קשה, שמקשה על גביית העדות

התקשורת שלמה קרעי:  היקף הראיות הוא עצום, כולל את הראיות שכבר נתפסו והראיות שטרם הושגו

התקשורת שלמה קרעי:      החקירה התנהלה בתחילתה תוך כדי לחימה קשה באזורים שבהם בוצעו הפשעים, כאשר חלק מהזירות הוכרזו כשטח צבאי סגור, וקשה היה להגיע אליהן לאיסוף ראיות

התקשורת שלמה קרעי:  מאז מתנהלת החקירה במקביל למלחמה ולקרבות עזים בשטח עזה וכן תחת התקפות רב-זירתיות בעיקר באמצעות ירי מרחוק, שממשיכות בשטח המדינה

התקשורת שלמה קרעי:  בהינתן היקף העצורים ומורכבות החקירה כמפורט לעיל, צפויה החקירה הפלילית לארוך פרק זמן ממושך ביותר

התקשורת שלמה קרעי:  לצורך כך הוקם צוות חקירה ארצי מיוחד אשר פועל לחקירת המחבלים הרבים שנעצרו ולאיסוף ראיות בעשרות זירות טבח בעוטף עזה

התקשורת שלמה קרעי:      כתוצאה מכך נעשו מעצרים חריגים בכמות ובמורכבות של מפגעי אירועי 7 באוקטובר, ואליהם הצטרפה ומצטרפת מדי יום כמות לא מבוטלת של מעצרים בעקבות אירועי המלחמה בחבל עזה, הנמשכים גם בשעות אלו

התקשורת שלמה קרעי:  נוסף לכך, הלחימה הנמשכת, החקירה המורכבת בכללותה וכן הצורך הברור בהבטחת האינטרס הלאומי שבשמירה על חיי אדם כמו גם בקידום החקירה, מספקים בפני גופי החקירה אתגרים חסרי תקדים

התקשורת שלמה קרעי:      בשים לב למורכבות הרבה, כאמור, ברור מעל לכל ספק כי סדרי הדין הקבועים היום בחוק המעצרים לעניין החזקת עצורים בטרם הגשת כתב אישום נגדם, שנועדו לחקירות פליליות, אינם מתאימים לנסיבות ההמוניות ויוצאות הדופן של מתקפת הטרור הרצחנית, ונדרש הסדר חוקי אחר בנושא

התקשורת שלמה קרעי:  אשר על כן, נוכח הצורך הביטחוני המובהק במעצרם של המחבלים, חיוני בעת הזו לאפשר את המשך הארכת מעצרם של המחבלים

התקשורת שלמה קרעי:  מדובר בפרק זמן ארוך משמעותית מזה הקבוע בחוק הפלילי הרגיל, אולם בנסיבות יוצאות דופן וחריגות, שבהן הפגיעה האמורה מתחייבת לתכלית של הגנה על ביטחון המדינה ואף על חיי אדם

התקשורת שלמה קרעי:      בהתאם לכך, מוצע כי החוק יעמוד בתוקף עד לתאריך 3 באפריל 2024

התקשורת שלמה קרעי:  אני מבקש מחברי הכנסת לתמוך בהצעת החוק

התקשורת שלמה קרעי:  תודה רבה

משה סולומון: תודה רבה לכבוד השר

משה סולומון:  ועתה ראשון הדוברים, חבר הכנסת אלמוג כהן, בבקשה – אינו נוכח

משה סולומון:  חבר הכנסת מיקי לוי, בבקשה

מיקי לוי: אדוני היושב-ראש, עולה לכאן שר לפני כמה דקות שר שאך לפני כמה חודשים שלח את חיילי המילואים לעזאזל, שר שכינה את ראש הממשלה הקודם "נבל" ומעולם לא התנצל, שר שאמר על ממשלה "ממשלה מקוללת", לא הפסיק לקלל מעל הדוכן הזה, ומעולם לא מצא עוז בנפשו לבוא ולבקש סליחה

מיקי לוי:  תודה רבה

משה סולומון: תודה רבה

משה סולומון:  ועתה לדובר הבא, חבר הכנסת אלעזר שטרן – אינו נוכח; חבר הכנסת רם בן ברק – אינו נוכח

משה סולומון:  חברת הכנסת טלי גוטליב, בבקשה

טלי גוטליב: עם ישראל, בהמשך לנאום הקודם שלי על טמטום ורפיון שכל של חברי כנסת שחושבים שממשלה או ראש ממשלה ממשיך את המלחמה משיקולים אישיים, רציתי לומר לכם מה אמר השבוע חאלד משעל – חאלד משעל, מנהיג חמאס – השבוע, לא נגעתי, אז אני פשוט אומרת לכם את המילים שלו:     "אנחנו" – כך חאלד משעל, ככה

טלי גוטליב:  רגע, נתחיל: "אנחנו מסרבים לקבל את זה, אנחנו מבקשים שחרור, היפטרות מהכיבוש, אנחנו רוצים עצמאות, את המדינה שלנו

טלי גוטליב:  זה האויב שלי, האויב הציוני, אני לא מעוניין בו

טלי גוטליב:  מבחינתי, עמדת חמאס" – אני פשוט מקריאה לכם מילה במילה, אין לתאר, אין, זה מדהים – "מבחינתי, עמדת חמאס ועמדת הרוב המוחלט של העם הפלסטיני בפרט לאחר 7 באוקטובר" – תפתחו סוגריים, תודעת ניצחון של חמאס – "היא דחיית חלום ותקוות פלסטין מהנהר  לים, מהצפון לדרום

טלי גוטליב:  הקונצנזוס הפלסטיני בכללותו מדבר על כך שאין לוותר על זכותנו על פלסטין מהנהר לים ומראש הנקרה עד לאילת או למפרץ עקבה

טלי גוטליב:  זאת זכותנו הפלסטינית

טלי גוטליב:  הקיום שלנו מודרני ועתיק יומין, בעוד שהישות הציונית הזמנית פקדה אותנו מאז 1948"

טלי גוטליב:      עם ישראל הנכבד, אל תיתנו לאף אחד לבלבל אתכם או להטעות אתכם מההגדרה העצמית שלנו

טלי גוטליב:  אנחנו במלחמה עם אתוס פלסטיני, האתוס הפלסטיני מבית היוצר של חאג' אמין אל-חוסייני, המופתי של ירושלים, שהיה קצין אס

טלי גוטליב: אס והקים מחנה השמדה בעמק יזרעאל

טלי גוטליב:  זה האתוס הפלסטיני, בזמן מלחמה חאלד משעל, מנהיג חמאס, מעז לומר בדיוק את מה שהאתוס הפלסטיני – שמהנהר לים – לא שתי מדינות, לא, לא, לא – מדינה אחת – והיא פלסטין

טלי גוטליב:       אז אדון חאלד משעל ואויבינו כולם, אם זה האתוס הפלסטיני – בין הנהר לים יש מדינה אחת, והיא מדינת ישראל, מהצפון ועד הדרום מדינה אחת, והיא ישראל

טלי גוטליב:  ואני מזכירה פה לכל איזה חבר כנסת שמדבר על פתרון של שתי מדינות – עם מי אתם עושים את הפתרון הזה? עם עצמכם? בעוד שבזמן המלחמה ובפרט בזמן המלחמה האויב ומנהיגיו מדברים על מדינה אחת והיא פלסטין תוך חידלון או חדלונה של הישות הציונית – כך מילותיו של חאלד משעל

טלי גוטליב:       אל תשכחו עם מי אנחנו מתמודדים, אל תשכחו את ההגדרה העצמית שלכם, אל תשכחו את המורשת, אל תשכחו מאיפה צמחתם ואת החובה שלכם לשמור על הגדרות המדינה הזו אל מול האויב המרצח, האכזרי, הפרימיטיבי והסדיסטי, ששואף לחדלונה של המדינה

משה סולומון: תודה רבה

משה סולומון:  לפני הדובר הבא אני רוצה לומר כמה מילים

משה סולומון:  אני רוצה לחזק אנשים שנמצאים פה בבניין

משה סולומון:  לפעמים הם נתפסים כמובנים מאליהם, אבל הם בעבודתם חיוניים לעבודת הכנסת – אנשי משמר הכנסת וסדרני הכנסת, גברים ונשים שעומדים בחזית הייצוגית ודואגים להתנהלות תקינה לאורך שעות וימים במשכן הכנסת

משה סולומון:  היום הם נתקלו בסיטואציה מאתגרת, ואני רוצה לחזק אותם ולהודות להם על היחס הרגיש והעבודה היום-יומית כאן בכנסת

משה סולומון:  זו ההזדמנות גם לאחל רפואה שלמה למאבטח משמר הכנסת שנפצע בתקרית ולגבות אותם בעבודה היום-יומית המורכבת והקשה גם כשיש אירועים לא כל כך נעימים

משה סולומון:  אז תודה רבה לכם

משה סולומון:       ועתה לדובר הבא, חבר הכנסת ואליד אלהואשלה

וליד אל-הואשלה: מוותר

משה סולומון: מוותר; חבר הכנסת ולדימיר בליאק – אינו נוכח; חבר הכנסת איימן עודה – אינו נוכח; חבר הכנסת גלעד קריב – אינו נוכח; חבר הכנסת יבגני סובה – אינו נוכח; חבר הכנסת אוהד טל – אינו נוכח; חבר הכנסת אריאל קלנר – אינו נוכח; חבר הכנסת עופר כסיף

עופר כסיף: מוותר

משה סולומון: מוותר

משה סולומון:  חבר הכנסת חמד עמאר – אינו נוכח; חברת הכנסת עאידה תומא סלימאן – אינה נוכחת; חבר הכנסת יוסף עטאונה – אינו נוכח; חברת הכנסת מרב מיכאלי – אינה נוכחת; חבר הכנסת אבי מעוז – אינו נוכח

משה סולומון:  חבר הכנסת ווליד טאהא, לרשותך שלוש דקות, בבקשה

וליד טאהא: אדוני היושב-ראש, עולים לכאן חברות וחברי כנסת ומתחילים לדבר על השיח שמשמיעים מנהיגים פלסטינים על מהנהר עד הים, ומסיימים את הנאום שלהם באמירה שהארץ הזו שייכת ליהודים מהנהר ועד הים

וליד טאהא:  זאת אומרת, הם אומרים אותו דבר בשפה שלהם, בטרמינולוגיה משלהם

וליד טאהא:  נכון, אבל זה אומר שמישהו מצדד בשליטת עם על עם אחר, ואז הוא מצדד בסבבים של לחימה וחוסר שלום, כי אין כזה דבר

וליד טאהא:  יש עם בעולם שמסכים שעם אחר כובש אותו?      ועל כן, אנחנו דווקא משמיעים עמדה ברורה למדיי

וליד טאהא:  אנחנו לא מסכימים עם האמירות מהנהר ועד הים, לא מהצד הפלסטיני ולא מהצד היהודי

וליד טאהא:  אנחנו בעד שתי מדינות לשני עמים

וליד טאהא:  יש יוזמה ערבית, שהניחו הסעודים

וליד טאהא:  אדרבה, לחזור ליוזמה הערבית, ובאותה הזדמנות גם לעשות שלום עם סעודיה

וליד טאהא:  אבל לעלות לדוכן כדי לדבר בגנות אנשים, שמדברים על הארץ מהנהר ועד הים, ולסיים בזה שהם בעד אפרטהייד ושליטה בעם אחר – הרי זה דבר והיפוכו

וליד טאהא:  זה דבר והיפוכו

וליד טאהא:       אי-אפשר לעבוד מול העולם עם אלף ומאה ערכים צבועים

וליד טאהא:  אז אם על ערכים, שידברו באמת על ערכים

וליד טאהא:  שתי מדינות לשני עמים

וליד טאהא:  ואז שתי המדינות עושות הסכם בכל התחומים, בתעסוקה, בהייטק, במדע, בתעופה, בכול

וליד טאהא:  אין כיבוש, אין אפרטהייד, אין מרמור, יש חיים יותר טובים

וליד טאהא:  תודה רבה

משה סולומון: תודה רבה

משה סולומון:  הדוברת הבאה, חברת הכנסת אימאן ח'טיב יאסין – מוותרת; חבר הכנסת אחמד טיבי – אינו נוכח; חבר הכנסת עידן רול – אינו נוכח; חבר הכנסת דן אילוז – אינו נוכח; חברת הכנסת נעמה לזימי – אינה נוכחת

משה סולומון:  חבר הכנסת רון כץ, בבקשה

משה סולומון:  מבקשים לתת לך שתי דקות, ואני אתן לך שלוש דקות

רון כץ: תודה

רון כץ:  אני מעריך את זה

משה סולומון: בבקשה

משה סולומון:  לרשותך שלוש דקות

רון כץ: תודה רבה

רון כץ:  אדוני היו"ר, חבריי חברי הכנסת, אני רוצה לשאול אתכם שאלה: מה אתם רוצים לעשות בעזה? מה הממשלה הזאת, מה ראש הממשלה, מה הקבינט המצומצם, הקבינט המורחב, מה אתם רוצים לעשות שם? כי ההגדרות הגדולות האלה של מיטוט שלטון החמאס והחזרת החטופים כנראה לא הולכות ביחד

רון כץ:  זה יהיה או החזרת החטופים, ללכת על עסקה ולשלם את המחיר, או כל החלטה אחרת, שאתם מפחדים להגיד בקול רם

רון כץ:  אבל אני לא חושב שתהיה החלטה אחרת

רון כץ:       ובינתיים, בזמן שאתם מתברברים עם עצמכם, יש לנו חיילים שנמצאים בשטח, חיילים שעובדים כמו יו-יו

רון כץ:  הם מגיעים לשטח אחד, כובשים אותו, מנקים אותו, יוצאים ממנו ואז חוזרים מחבלים לאותו שטח

רון כץ:  חיילים שאומרים להם: אנחנו עושים רגע הפסקה, בשביל להכניס סיוע הומניטרי

רון כץ:       אז יש לי רעיון בשביל ממשלת ישראל: אולי במקום לתת לחמאס את הסיוע ההומניטרי תחלקו אותו בעצמכם? אתם רוצים להזיז אזרחים מהצד הצפוני לצד אחר? אז תיתנו את הסיוע ההומניטרי בצד האחר

רון כץ:  אנחנו עדיין נעמוד בדיני המלחמה, אנחנו עדיין נעמוד במשפט הבין-לאומי, אבל לא נסכן חיילים

רון כץ:  לא נתנהל בצורה החובבנית הזו

רון כץ:  אתם מחויבים לכל מיני הסכמים? אני מבין את ההסכמים, אני גם מבין למה אנחנו עושים את ההסכמים ואני מכבד אותם, אבל תעשו את זה בצורה חכמה שלא תפגע בחיילים

רון כץ:      אי-אפשר מצד אחד לשלוח חיילים להסתער על מבנים, ומהצד השני להאכיל את האויב

רון כץ:  זה לא עובד ביחד

רון כץ:  עד שלא נפנים שזה לא עובד ביחד, חיילים ייפגעו

רון כץ:  אי-אפשר לעשות את זה

רון כץ:  אנחנו צריכים להסתכל על כל התמונה בראייה הרבה יותר רחבה; בראייה של הפועלים הפלסטינים; בראייה הגדולה יותר של אתוס פלסטיני אמיתי, שאנחנו מפספסים אותו פה

רון כץ:  אנחנו כאילו מתעלמים, אנחנו מסתכלים על כל גזרה בנפרד, ומתעלמים מזה שיש פה עכשיו דבר גדול יותר, שמפעיל את כל הארגונים האלה

רון כץ:      הגיע הזמן שנטפל בבעיה מהשורש: נטפל בחינוך הפלסטיני, שמגיל אפס מלמדים אותם לשנוא את היהודים; שבכל בית שנכנסים, כל בית שני שנכנסים, יש השתייכות לחמאס; שבסקרים יש מעל 80% תמיכה בחמאס, אחרי 7 באוקטובר

רון כץ:  אם אנחנו לא נטפל בבעיה הזאת מהשורש, אז 7 באוקטובר יחזור שוב למדינת ישראל

רון כץ:  זו ההחלטה היחידה שצריך לקבל

רון כץ:       צריך להגיד לצבא מה רוצים ביום שאחרי, כי אם לא יודעים מה רוצים לעשות ביום שאחרי, לא יודעים לעשות מה לעשות בהווה

רון כץ:  הם לא יודעים מה אתם רוצים מהם

רון כץ:  הלוחמים שלנו, החיילים שלנו, מדברים איתנו ואומרים: תגידו לנו מה לעשות, אנחנו יודעים לעשות את זה

רון כץ:  אבל ההתחמקות מלהגיד להם מה רוצים לעשות ביום שאחרי, מסכנת אותם היום

משה סולומון: תודה רבה

משה סולומון:  הדוברת הבאה, חברת הכנסת מיכל שיר סגמן – אינה נוכחת; חבר הכנסת יצחק פינדרוס – אינו נוכח; חברת הכנסת גלית דיסטל אטבריאן – אינה נוכחת; חברת הכנסת דבי ביטון – אינה נוכחת; חבר הכנסת ניסים ואטורי – אינו נוכח; חבר הכנסת סימון דוידסון – אינו נוכח; חברת הכנסת מירב כהן – אינה נוכחת; חבר הכנסת נאור שירי – אינו נוכח; חברת הכנסת שרון ניר – אינה נוכחת; אחרונת הדוברים, חברת הכנסת מיכל מרים וולדיגר – אינה נוכחת

משה סולומון:  אני מזמין את השר – השר מוותר על סיכום

משה סולומון:       כעת ניגש להצבעה

משה סולומון:  חברי הכנסת, נעבור להצבעה על הצעת חוק לתיקון ולהארכת תוקפן של תקנות שעת חירום (חרבות ברזל) (הארכת מעצר לחשוד בעבירת ביטחון), התשפ"ד–2024, בקריאה ראשונה

משה סולומון:  הצבעה

משה סולומון: בעד ההצעה להעביר את הצעת החוק לוועדה – 18 

משה סולומון: נמנעים – אין 

משה סולומון: 18 בעד, שבעה נגד

משה סולומון:  אני קובע כי הצעת חוק לתיקון ולהארכת תוקפן של תקנות שעת חירום (חרבות ברזל) (הארכת מעצר לחשוד בעבירת ביטחון), התשפ"ד–2024, אושרה בקריאה ראשונה ותעבור לדיון בוועדת החוקה, חוק ומשפט להכנתה לקריאה השנייה והשלישית

משה סולומון: [רשומות (הצעות חוק, חוב' מ/1638)

משה סולומון: ] 

משה סולומון: ועתה, חבריי חברי הכנסת, הסעיף הבא על סדר-היום – הצעת חוק שוויון זכויות לאנשים עם מוגבלות (תיקון מס' 24) (החלת חובת ייצוג הולם על חברות ממשלתיות גדולות), התשפ"ג–2023, לקריאה הראשונה

משה סולומון:  אני מזמין את שר התקשורת שלמה קרעי להציג את הצעת החוק

משה סולומון:  בבקשה

משה סולומון:  לרשותך עשר דקות

התקשורת שלמה קרעי: תודה

התקשורת שלמה קרעי:  אדוני יושב-הראש, כנסת נכבדה, חוק שוויון זכויות לאנשים עם מוגבלות קובע, כעקרון יסוד, כי זכויותיהם של אנשים עם מוגבלות ומחויבותה של החברה בישראל לזכויות אלו מושתתות על ההכרה בעקרון השוויון, על ההכרה בערך האדם שנברא בצלם ועל עקרון כבוד הבריות

התקשורת שלמה קרעי:  מטרת החוק להגן על כבודו ועל חירותו של אדם עם מוגבלות, ולעגן את זכותו להשתתפות שוויונית ופעילה בחברה בכל תחומי החיים, וכן לתת מענה הולם לצרכיו המיוחדים, באופן שיאפשר לו לחיות את חייו בעצמאות מרבית, בפרטיות ובכבוד, תוך מיצוי מלוא יכולתו

התקשורת שלמה קרעי:    מרכיב חשוב בקידום זכויותיהם של אנשים עם מוגבלות בתחום התעסוקה הוא חיובם של מעסיקים גדולים לפעול לייצוג הולם של אנשים עם מוגבלות בקרב עובדיהם

התקשורת שלמה קרעי:  היבט זה הוסדר באופן מפורט לגבי גופים ציבוריים, שהם מעסיקים גדולים, במסגרת חוק שוויון זכויות לאנשים עם מוגבלות (תיקון מס' 15), וכעת מוצע להחילו בחוק, בלי צורך להידרש לקביעה בצו, גם לגבי חברות ממשלתיות גדולות, בהיותן חלק מהמגזר הציבורי ומעסיק משמעותי במשק

התקשורת שלמה קרעי:       נוסף על כך, בשל הקמת משרד העבודה והעברת שטחי פעולה ממשרד הכלכלה והתעשייה למשרד העבודה, ובהמשך להעברת סמכויות משר הכלכלה והתעשייה לשר העבודה, מוצע לתקן הוראות בחוק, שבהן נזכרים משרד הכלכלה והתעשייה או שר הכלכלה והתעשייה

התקשורת שלמה קרעי:       אני קורא לחברי הכנסת לתמוך בחוק

התקשורת שלמה קרעי:  תודה

משה סולומון: תודה לאדוני השר, ועתה נעבור לדיון האישי

משה סולומון:  ראשון הדוברים, חבר הכנסת אלמוג כהן – אינו נוכח; חבר הכנסת מיקי לוי – מוותר; חבר הכנסת אלעזר שטרן – אינו נוכח; חברת הכנסת טלי גוטליב – אינה נוכחת; חבר הכנסת רם בן ברק – אינו נוכח; חבר הכנסת ואליד אל הואשלה – אינו נוכח; חבר הכנסת ולדימיר בליאק – אינו נוכח; חבר הכנסת אימן עודה – אינו נוכח; חבר הכנסת גלעד קריב – אינו נוכח; חבר הכנסת יבגני סובה – אינו נוכח; חבר הכנסת אוהד טל – אינו נוכח; חבר הכנסת עופר כסיף – אינו נוכח; חבר הכנסת אריאל קלנר – אינו נוכח; חבר הכנסת חמד עמאר – אינו נוכח; חברת הכנסת עאידה תומא סלימאן – אינה נוכחת; חבר הכנסת יוסף עטאונה – אינו נוכח; חברת הכנסת מרב מיכאלי – אינה נוכחת; חבר הכנסת אבי מעוז – אינו נוכח; חבר הכנסת ווליד טאהא – אינו נוכח; חברת הכנסת אימאן ח'טיב יאסין – אינה נוכחת; חבר הכנסת אחמד טיבי – אינו נוכח; חבר הכנסת עידן רול – אינו נוכח; חבר הכנסת דן אילוז – אינו נוכח; חברת הכנסת נעמה לזימי – אינה נוכחת; חבר הכנסת רון כץ – אינו נוכח; חברת הכנסת מיכל שיר סגמן – אינה נוכחת; חבר הכנסת יצחק פינדרוס – אינו נוכח; חברת הכנסת גלית דיסטל אטבריאן – אינה נוכחת; חברת הכנסת דבי ביטון – אינה נוכחת; חבר הכנסת ניסים ואטורי – אינו נוכח; חבר הכנסת סימון דוידסון – אינו נוכח; חברת הכנסת מירב כהן – אינה נוכחת; חבר הכנסת נאור שירי – אינו נוכח; חברת הכנסת שרון ניר – אינה נוכחת; אחרונת הדוברים, חברת הכנסת מיכל מרים וולדיגר – אינה נוכחת

משה סולומון:       עתה ניגש להצבעה הצבעה על הצעת חוק שוויון זכויות לאנשים עם מוגבלות (תיקון מס' 24) (החלת חובת ייצוג הולם על חברות ממשלתיות גדולות), התשפ"ג–2023, בקריאה ראשונה

משה סולומון:  הצבעה

משה סולומון: בעד ההצעה להעביר את הצעת החוק לוועדה – 9 

משה סולומון: נמנעים – אין 

משה סולומון: תשעה בעד, אין מתנגדים

משה סולומון:  אני קובע כי הצעת חוק שוויון זכויות לאנשים עם מוגבלות (תיקון מס' 24) (החלת חובת ייצוג הולם לחברות ממשלתיות גדולות), התשפ"ג–2023, אושרה בקריאה ראשונה ותעבור לדיון בוועדת העבודה והרווחה להכנתה לקריאה השנייה והשלישית

משה סולומון:       חבריי חברי הכנסת, תם סדר-היום

אימאן ח'טיב יאסין: אני הצבעתי בעד

משה סולומון: אוקיי

משה סולומון:  לפרוטוקול, אימאן ח'טיב יאסין בעד הצעת החוק

משה סולומון:      תם סדר-היום

משה סולומון:  הישיבה הבאה תתקיים מחר, יום שלישי י"ג בשבט התשפ"ד, 23 בינואר 2023, בשעה 16:00

משה סולומון:  ישיבה זו נעולה